കൊല്‍ക്കത്ത: ജഗല്‍പായ്പുരി കുട്ടിക്കടത്ത് കേസില് അറസ്റ്റിലായ ബി.ജെ.പി വനിതാ നേതാവ് ജൂഹി ചൗധരിക്ക് പുറമേ ഉന്നത നേതാക്കള്‍ക്കും പങ്കുണ്ടെന്ന് മുഖ്യപ്രതിയുടെ മൊഴി. കേസില് കഴിഞ്ഞ ദിവസമായിരുന്നു പശ്ചിമബംഗാളിലെ ബി.ജെ.പി വനിതാ വിഭാഗം നേതാവായ ജൂഹി ചൗധരി അറസ്റ്റിലാകുന്നത്.\nAlso read 45 രൂപയ്ക്ക് 14 ജി.ബി 4ജി ഡാറ്റ; സൗജന്യ വോയ്‌സ് കോളുകള്; ജിയോയെ വെല്ലുന്ന ഓഫറുകളുമായി ഏയര്‍ടെല്\nബി.ജെ.പി നേതൃത്വത്തിന് തലവേദനയായ് മാറിയ കേസില് പാര്‍ട്ടിയുടെ കേന്ദ്ര- സംസ്ഥാന നേതാക്കളുടെ പേരുകളും ഉള്‍പ്പെട്ടതായാണ് ആരോപണം ഉയര്‍ന്നിരിക്കുന്നത്. ബി.ജെ.പി ദേശീയ സെക്രട്ടറിയായ കൈലാഷ് വിജയവര്‍ഗിയയും വനിതാ വിഭാഗം പ്രസിഡന്റ് രൂപാ ഗാംഗുലിയും കുട്ടിക്കടത്ത് മാഫിയയുമായും ജൂഹി ചൗധരിയുമായും അടുത്ത ബന്ധം പുലര്‍ത്തിയിരുന്നതായി കേസില് അറസ്റ്റിലായ ചന്ദന ചക്രവര്‍ത്തിയാണ് മൊഴി നല്‍കിയിരിക്കുന്നത്.\n[related1p=’left’] നേരത്തെ ചന്ദന ചക്രവര്‍ത്തിയുടെ മൊഴിയുടെ അടിസ്ഥാനത്തിലാണ് പശ്ചിമബംഗാള് മഹിളാ മോര്‍ച്ച നേതാവായ ജൂഹി അറസ്റ്റിലാകുന്നത്. തന്നെ കേസില് ഇവര് ബലിയാടാക്കുകയായിരുന്നെന്നും ഇവര് കുട്ടിക്കടത്തുമായി ബന്ധപ്പെട്ട് പ്രവര്‍ത്തിക്കാന് തുടങ്ങിയിട്ട് മൂന്ന് വര്‍ഷമായെന്നും ചന്ദന ചക്രവര്‍ത്തി പറഞ്ഞിരുന്നു. കേന്ദ്ര നേതാക്കളായ കൈലാഷ് വിജയവര്‍ഗിയയും രൂപാ ഗാംഗുലിയുമായി അടുത്ത ബന്ധം പുലര്‍ത്തുന്ന വ്യക്തിയാണ് ജൂഹിയെന്നും ഇവരെ അറസ്റ്റ് ചെയ്താലെ കൂടുതല് വിവരങ്ങള് ലഭ്യമാകൂവെന്നും ചന്ദന അന്വേഷണ സംഘത്തിന് മൊഴി നല്‍കിയിരുന്നു.\nകേസന്വേഷിക്കുന്ന സി.ഐ.ഡി സംഘം ജൂഹിയെ ഇന്ന് ജഗല്‍പായ്പൂരിലെത്തിച്ച് തെളിവെടുക്കാനിരിക്കുകയാണ്. ബിമലാ ശിശു ഗ്രോ എന്ന ഒരു എന്.ജി.ഒ വഴി ഇന്ത്യക്കകത്തും പുറത്തേക്കുമായി 17 കുട്ടികളെ കടത്തി എന്നതാണ് ജഗല്‍പായ്പുരി കുട്ടിക്കടത്ത് കേസ്. ഇന്തോ-നേപ്പാള് അതിര്‍ത്തിക്കടുത്ത ബട്ടാസിയയില് നിന്നായിരുന്നു മഹിളാ മോര്‍ച്ചാ നേതാവ് ജൂഹി ചൗധരി സി.ഐ.ഡികളുടെ പിടിയിലായത്.\nകര്‍ഷക സംഘടനാ നേതാവിനെ ബി.ജെ.പി വനിതാ നേതാവ് ചെരുപ്പൂരി അടിച്ചു\nFriday 9th March 2018 7:50pm\nവിജയ് ചിത്രത്തിനെതിരെ കേന്ദ്ര മന്ത്രിയും; ജി.എസ്.ടിയെക്കുറിച്ചുള്ള പരാമര്‍ശം ഒഴിവാക്കണമെന്ന് പൊന് രാധാകൃഷ്ണന്\nFriday 20th October 2017 7:07pm


അച്ഛനേയും അമ്മയേയും ജീവിതപങ്കാളിയേയും ആദ്യം കാണണം; പിന്നെ വൈക്കത്തപ്പനേയും: പ്രതീക്ഷ പങ്കുവെച്ച് വൈക്കം വിജയലക്ഷ്മി\nവേണ്ടിവന്നാല് മോദിയെയും വിളിപ്പിച്ച് ചോദ്യം ചെയ്യുമെന്ന പാര്‍ലമെന്റ് കമ്മിറ്റിയുടെ പരാമര്‍ശം പിന്‍വലിക്കണമെന്ന ആവശ്യവുമായി ബി.ജെ.പി\nWednesday 11th January 2017 10:33am\nതിരുവനന്തപുരം: കാഴ്ച പൂര്‍ണമായും തിരിച്ചുകിട്ടിയാല് ആദ്യം കാണാന് ആഗ്രഹിക്കുന്നത് അച്ഛനേയും അമ്മയേയും ജീവിതപങ്കാളിയേയുമാണെന്ന് ഗായിക വൈക്കം വിജയലക്ഷ്മി. അതുകഴിഞ്ഞാല് വൈക്കത്തപ്പനെ കണ്‍കുളിര്‍ക്കെ കാണണമെന്നും വിജയലക്ഷ്മി പറയുന്നു.\nഒരു വര്‍ഷത്തിലേറെയായി കാഴ്ചയ്ക്ക് വേണ്ടി ചികിത്സ നടത്തുന്നു. ഇപ്പോള് നിഴല്‍പോലെ എന്തോ കാണാന് കഴിയുന്നുണ്ട്. വെളിച്ചം അറിയാനാവുന്നുണ്ട്.\nചികിത്സ കഴിഞ്ഞ് ഓരോ ദിവസം പിന്നിടുമ്പോഴും പ്രകാശം തിരിച്ചറിയാനുളള ശേഷി വര്‍ധിക്കുന്നുണ്ട്. പൂര്‍ണമായും കാഴ്ച തിരിച്ചുകിട്ടുന്ന ദിവസത്തിനായി താന് കാത്തിരിക്കുകയാണെന്നും എല്ലാവരുടേയും പ്രാര്‍ത്ഥന തനിക്കൊപ്പം വേണമെന്നും വൈക്കം വിജലക്ഷ്മി പറയുന്നു.\nDont Miss വരുമാനത്തിന്റെ അമ്പതുശതമാനം വേണമെന്ന തിയേറ്റര് ഉടമകളുടെ ആവശ്യം അന്യായം: ഏറ്റവും ദു:ഖമനുഭവിക്കുന്നവര് നിര്‍മാതാക്കളെന്നും ശ്രീകുമാരന് തമ്പി\nഒരു വര്‍ഷത്തിലേറെയായി കാഴ്ച തിരിച്ചുകിട്ടുന്നതിനായി വിജയലക്ഷ്മി ഹോമിയോ ചികിത്സ നടത്തുന്നുണ്ട്.\nവൈകാതെ തന്നെ വിജയലക്ഷ്മിക്ക് പൂര്‍ണകാഴ്ച തിരിച്ചുകിട്ടുമെന്നും ഇപ്പോള് പ്രകാശം തിരിച്ചറിയാന് സാധിക്കുന്നുണ്ടെന്നും വിജയലക്ഷ്മിയുടെ ഡോക്ടറും വ്യക്തമാക്കി. ഈ വര്‍ഷം മാര്‍ച്ച് 29നാണ് വിജയലക്ഷ്മിയും തൃശൂര് സ്വദേശിയായ സന്തോഷും തമ്മിലുള്ള വിവാഹം.\nവിവാഹം കഴിഞ്ഞാലും വൈക്കം വിട്ടുപോകാന് ഉദ്ദേശിക്കുന്നില്ലെന്നും അദ്ദേഹം ഇവിടെ വന്നു താമസിക്കാന് തയ്യാറാണെന്നും വിയലക്ഷ്മി പറയുന്നു. ചികിത്സയുടെ ഭാഗമായി പ്രത്യേക ജീവിതരീതികളൊന്നുമില്ല. പതിവുപോലെ കച്ചേരികള്‍ക്കും റെക്കോഡിങ്ങിനുമൊക്കെ പോകുന്നുണ്ട്. വെറുതെയിരിക്കാന് സമയമില്ലെന്നു വിജയ ലക്ഷ്മി പറയുന്നു.\nപെണ്‍കുട്ടികളേ നിങ്ങള് ഇവരെ മാതൃകയാക്കൂ...വൈക്കം വിജയലക്ഷ്മിയെ കുറിച്ച് റിമ കല്ലിങ്കല്


സൗദിയിൽ സമൂഹമാധ്യങ്ങളിലെ ട്രോളുകൾക്ക് വിലക്ക്; നിയമം ലംഘിച്ചാൽ5വർഷം തടവും ആറുകോടിയോളം പിഴയും.. | saudi arabia bans posting of trolls in social media - Malayalam Oneindia\n15 min ago ശബരിമല; നിലപാട് മയപ്പെടുത്താനൊരുങ്ങി സിപിഎം, വിശ്വാസികളുടെ വികാരം മാനിക്കണം, ഒപ്പം നിര്‍ത്തണം\n18 min ago ചിദംബരത്തെ നിർത്തിപ്പൊരിക്കുന്ന 20 സിബിഐ ചോദ്യങ്ങൾ.... കാർത്തി, ഇന്ദ്രാണി, പീറ്റർ! അറിയേണ്ടതെല്ലാം\n20 min ago മോദിക്ക് കോൺഗ്രസിനുളളിൽ പിന്തുണയേറുന്നു, നല്ല കാര്യങ്ങൾ അംഗീകരിക്കണമെന്ന് സിംഗ്വിയും!\n25 min ago ഭർത്താവ് സ്നേഹിച്ച് 'കൊല്ലുന്നു'... ഒരു വഴക്ക് പോലും ഉണ്ടാക്കുന്നില്ല, വിവാഹ മോചനം വേണമെന്ന് യുവതി!\nFinance ഡോളറിനെതിരെ രൂപയ്ക്ക് വന് തകര്‍ച്ച\nMovies ഞാൻ അദ്ദേഹത്തിന്റ കടുത്ത ആരാധകൻ! പ്രഭാസിന്റ പ്രിയപ്പെട്ട താരം മലയാളി പ്രേക്ഷകരുടെ സൂപ്പർ ഹീറോ\nTravel വെണ്ണക്കള്ളനെ ആരാധിക്കുന്ന ക്ഷേത്രങ്ങൾ\nAutomobiles തേജസ് എക്സ്പ്രസ് സ്വകാര്യ കമ്പനികള്‍ക്ക് കൈമാറാനൊരുങ്ങി കേന്ദ്രസര്‍ക്കാര്\nSports ഇതെന്ത് ടീം ഇന്ത്യ? പൊട്ടിത്തെറിച്ച് ഗവാസ്‌കര്... ടീം സെലക്ഷന് ദുരന്തം, എന്തു കൊണ്ട് അദ്ദേഹമില്ല?\nTechnology നെറ്റ്ഫ്ലിക്സ് പ്രേമികൾക്കായി ഇതാ ഒരു സ്പേസ്-ഏജ് സ്ലീപ്പിംഗ് ബെഡ്\nLifestyle സാമ്പത്തിക സ്ഥിതിയിൽ അപ്രതീക്ഷിത ഉയർച്ച ഈ രാശിക്ക്\nPublished: September 8 2018, 16:17 [IST]\nഇത് ട്രോളുകളുടെ കാലമാണ്. വിമർശിക്കാനും പരിഹസിക്കാനും എന്തിനേറെ ജാഗ്രതാ നിർദ്ദേശങ്ങൾ പോലും ഇപ്പോൾ ട്രോളുകളിലൂടെയാണ്. എന്നാൽ ആക്ഷേപ ഹാസ്യങ്ങളുടെ പുത്തൻ രൂപമായ ട്രോളുകൾ സൗദിയിൽ നിരോധനം ഏർപ്പെടുത്തിയിരിക്കുകയാണ്.\nരാജ്യത്തെ സുരക്ഷയും സമാധാനവും സംരക്ഷിക്കുന്നതിന്റെ ഭാഗമായാണ് ട്രോളുകൾ‌ക്ക് നിരോധനം ഏർപ്പെടുത്തിയിരിക്കുന്നതെന്നാണ് ഔദ്യോഗിക വിശദീകരണം. ഫേസ്ബുക്ക് ഉൾപ്പെടെയുള്ള സമൂഹമാധ്യമങ്ങളിൽ ട്രോളുകൾ പ്രസിദ്ധീകരിക്കുന്നതിനാണ് വിലക്കേർപ്പെടുത്തിയിരിക്കുന്നത്.\nജനങ്ങൾക്കിടയിൽ തെറ്റായ സന്ദേശങ്ങൾ പ്രചരിപ്പിക്കുന്നതിനും പൊതുസമാധാനത്തിന് ഭീഷണി സൃഷ്ടിക്കുന്ന തരത്തിലുള്ള കാര്യങ്ങൾ ചെയ്യുന്നതിനും സമൂഹമാധ്യമങ്ങൾ വ്യാപകമായി ഉപയോഗിക്കുന്നുണ്ട്. ഈ സാഹചര്യത്തിലാണ് ട്രോളുകൾക്ക് നിരോധനം ഏർപ്പെടുത്താൻ തീരുമാനിച്ചത്.\nനിയമലംഘനം നടത്തുന്നവർക്ക് കടുത്ത ശിക്ഷയും ഉണ്ടാകും. പരമാവധി അഞ്ച് വർഷം വരെ തടവ് ശിക്ഷയാണ് ലഭിക്കുക. പുറമെ 30 ലക്ഷം റിയാൽ , ഏകദേശം 5.76 കോടി രൂപ പിഴ ചുമത്താനുള്ള വ്യവസ്ഥയും നിയമത്തിലുണ്ട്.\nപ്രകോപനമുണ്ടാക്കുക, പരിഹസിക്കുക, മറ്റുള്ളവരെ അലോസരപ്പെടുത്തുക തുടങ്ങിയവയാണ് ഇത്തരം പോസ്റ്റുകളുടെ പൊതുവേയുള്ള സ്വഭാവം. ഇത്തരം ട്രോളുകൾ മറ്റുള്ളവർക്ക് ഫോർവേഡ് ചെയ്ത് നൽകുന്നതും കുറ്റമാണ്. സൈബർ കുറ്റതൃത്യങ്ങളുമായി ബന്ധപ്പെട്ട വിവരങ്ങൾ പോലീസിൽ അറിയിക്കാൻ പൊതുജനങ്ങൾ തയാറാകണമെന്നും പബ്ലിക് പ്രോസിക്യൂട്ടർ അറിയിച്ചു.\nട്രോളുകൾക്ക് പുറമെ മതമൂല്യങ്ങളെ അപമാനിക്കുക, ധാർമികതയ്ക്ക് വിരുദ്ധമായ ചിത്രങ്ങൾ പോസ്റ്റ് ചെയ്യുക, തെറ്റായ വാർത്തകൾ സമൂഹ മാധ്യമങ്ങളിലൂടെ പ്രചരിപ്പിക്കുക തുടങ്ങിയ കാര്യങ്ങൾ സൈബർ കുറ്റക്യത്യമായി പരിഗണിക്കുമെന്ന് പബ്ലിക് പ്രോസിക്യൂട്ടർ വ്യക്തമാക്കി\nകർണാടകയിൽ കോൺഗ്രസും ഫോട്ടോഷോപ്പ് വിവാദത്തിൽ; പൊളിച്ചടുക്കി ബിജെപി... ഇതാ തെളിവുകൾ!!\ntroll ban police social media facebook law ട്രോൾ നിരോധനം സോഷ്യൽ മീഡിയ ഫേസ്ബുക്ക് നിയമം ശിക്ഷ\nsaudi arabia bans posting of trolls in social media\nStory first published: Saturday, September 8, 2018, 16:17 [IST]\nഅടിവസ്ത്രം, മദ്യം, ബിസ്‌കറ്റ്, ബൈക്കുകൾ... എല്ലാ സൂചികകളും കടുംചുവപ്പിൽ; അന്തംവിട്ട് സന്പദ് ഘടന


നേതാക്കളുടെ മക്കൾ ചെയ്യുന്ന തെറ്റ് ചുമക്കേണ്ട ഉത്തരവാദിത്വം പാർട്ടിക്കില്ല - പി. ജയരാജൻ |\nSep 21, 2020, 09:44 PM IST\nസർക്കാരിന്റെ പ്രവർത്തനങ്ങളിലോ, പാർട്ടി കാര്യങ്ങളിലോ നേതാക്കളുടെ മക്കൾ അനധികൃതമായി ഇടപെടുന്നത് ശരിയല്ല. ഇത്തരം സംഭവങ്ങൾ ഉണ്ടാവാതിരിക്കാനുള്ള ജാഗ്രത സി.പി.എം. എന്നും കൈക്കൊണ്ടിട്ടുണ്ടെന്ന് സി.പി.എം. സംസ്ഥാനകമ്മിറ്റി അംഗം പി. ജയരാജൻ പറയുന്നു. കൂത്തുപറമ്പ് സി.പി.എം. ഏരിയാ കമ്മിറ്റി ഓഫീസിൽവെച്ച് ‘മാതൃഭൂമി’ പ്രതിനിധി എം.പി. സൂര്യദാസിന് അനുവദിച്ച അഭിമുഖത്തിൽ വർത്തമാന രാഷ്ട്രീയസംഭവങ്ങളിൽ നിലപാട് വ്യക്തമാക്കുകയാണ് ജയരാജൻ\nപി ജയരാജന് | ഫോട്ടോ: കെ.കെ സന്തോഷ്/മാതൃഭൂമി\nഎൽ.ഡി.എഫ്. സർക്കാർ അധികാരത്തിൽവന്നതുമുതൽ സി.പി.എം. സംസ്ഥാനസെക്രട്ടറി കോടിയേരി ബാലകൃഷ്ണൻ, മന്ത്രി ഇ.പി. ജയരാജൻ തുടങ്ങിയ ചില നേതാക്കളുടെ മക്കളുടെ വ്യാപാരബന്ധങ്ങളെക്കുറിച്ച് വിവാദങ്ങൾ ഉണ്ടായി. മക്കളുടെ ഇത്തരം ഇടപെടലുകൾ പാർട്ടിക്ക് തലവേദനയാവുന്നുണ്ടോ?\nപാർട്ടിയിലോ, സർക്കാരിലോ നേതാക്കളുടെ മക്കൾ അനധികൃതമായി ഇടപെടുന്നുവെന്നത് ശരിയല്ല. അത്തരം ഇടപെടലുകൾ ഉണ്ടെങ്കിൽ പാർട്ടി പരിശോധിക്കും. നേതാക്കളുടെ മക്കൾ ചെയ്യുന്ന തെറ്റ് ചുമക്കേണ്ട ഉത്തരവാദിത്വം പാർട്ടിക്കില്ല. പാർട്ടിയെ അപകീർത്തിപ്പെടുത്താൻ നേതൃത്വത്തിനെതിരേ നുണക്കഥകൾ പ്രചരിപ്പിക്കുന്നുണ്ട്. മകൻ എന്തെങ്കിലും ഇടപാടിൽ പെട്ടിട്ടുണ്ടെങ്കിൽ അത് അവൻതന്നെ നേരിട്ടുകൊള്ളുമെന്ന് കോടിയേരി ബാലകൃഷ്ണൻതന്നെ വ്യക്തമാക്കിയിട്ടുണ്ട്.\nഎങ്കിലും ഇത്തരം പ്രചാരണങ്ങൾക്ക് മക്കൾ വഴിവെച്ചുകൊടുക്കുന്നത് പാർട്ടിക്ക് അവമതിപ്പുണ്ടാക്കില്ലേ?\nപ്രവർത്തകരും നേതാക്കളും ചെയ്യുന്ന കാര്യത്തിനുമാത്രമേ പാർട്ടിക്ക് പ്രതികരിക്കേണ്ട ഉത്തരവാദിത്വമുള്ളൂ. കുടുംബം ചെയ്യുന്ന തെറ്റ് വിശദീകരിക്കേണ്ട ബാധ്യത പാർട്ടിക്കില്ല. ഇനി ആരുടെയെങ്കിലും മക്കൾ തെറ്റുചെയ്തിട്ടുണ്ടെങ്കിൽ അവരെ ഒരുതരത്തിലും പാർട്ടി സംരക്ഷിക്കില്ല.\nകണ്ണൂർ ലോബിയിലെ പ്രമുഖനാണല്ലോ താങ്കൾ. അങ്ങയുടെ മക്കൾ വിവാദങ്ങളിലൊന്നും പെടാതെ ജാഗ്രതകാണിക്കുന്നതും പൊതുസമൂഹം ശ്രദ്ധിക്കുന്നുണ്ടല്ലോ?\nസി.പി.എം. നേതാക്കളെ രണ്ടുതട്ടിലാക്കി ചിത്രീകരിച്ച് മാധ്യമങ്ങൾ നടത്തുന്ന പ്രചാരണം ശരിയല്ല. കോടിയേരിയും ഇ.പി. ജയരാജനും എന്റെ സീനിയർ നേതാക്കളാണ്. ഞങ്ങളുടെ കുടുംബങ്ങളെ താരതമ്യം ചെയ്യുന്നത് ശരിയല്ല. നിയമവിധേയമായി ആരെങ്കിലും ബിസിനസ് നടത്തി വരുമാനമുണ്ടാക്കുന്നത് തെറ്റാണെന്ന് പറയാൻ കഴിയില്ല.\nകഴിഞ്ഞ ലോക്‌സഭാ തിരഞ്ഞെടുപ്പിൽ വടകരയിൽ സ്ഥാനാർഥിയാക്കിയത് കണ്ണൂർ ജില്ലാ സെക്രട്ടറിസ്ഥാനത്തുനിന്ന് നീക്കാൻ വേണ്ടിയാണെന്ന പ്രചാരണമുണ്ടല്ലോ?\nവടകരയിൽ സ്ഥാനാർഥിയായപ്പോൾ ജില്ലാ സെക്രട്ടറിസ്ഥാനം ഒഴിയണമെന്നത് സംസ്ഥാനനേതൃത്വം തീരുമാനിച്ചതാണ്. അന്ന് തിരഞ്ഞെടുപ്പിൽ ജയിച്ചിരുന്നെങ്കിൽ ഈ പ്രചാരണം ഉണ്ടാവില്ലായിരുന്നു. പക്ഷേ, തിരഞ്ഞെടുപ്പിൽ തോറ്റു. അതിനുശേഷം ഞാൻ സംസ്ഥാനകമ്മിറ്റി അംഗമായി തുടരുന്നു.\nജില്ലാ സെക്രട്ടറിസ്ഥാനം ഒഴിഞ്ഞശേഷം വേണ്ടത്ര പരിഗണന പാർട്ടിയിൽ ലഭിച്ചില്ലെന്ന പരാതിയുണ്ടോ?\nപാർട്ടി ഏൽപ്പിക്കുന്ന ഉത്തരവാദിത്വം ഏറ്റെടുക്കുകയെന്നതാണ് പ്രവർത്തകന്റെ ചുമതല. സെക്രട്ടറിസ്ഥാനത്തിരിക്കുമ്പോൾ ലഭിച്ചിരുന്ന മാധ്യമശ്രദ്ധ ഇപ്പോൾ കിട്ടുന്നില്ലായിരിക്കാം. എങ്കിലും ഞാൻ ജനങ്ങൾക്കിടയിൽ അന്നത്തെപ്പോലെ ഇപ്പോഴും പ്രവർത്തിക്കുന്നു. അതിനപ്പുറം വലിയ മോഹങ്ങളൊന്നുമില്ല.\nപി. ജയരാജനെപ്പോലുള്ള കരുത്തനായ നേതാവിന് എന്തുകൊണ്ടാണ് മോഹങ്ങൾ ഇല്ലാതാവുന്നത്?\nഎന്നെ ഏൽപ്പിക്കുന്ന ചുമതല നല്ലരീതിയിൽ നിർവഹിക്കുകയെന്നതാണ് പ്രധാനം. എല്ലാ കാലത്തും ഒരേ ചുമതലയിൽ പ്രവർത്തിക്കാൻ കഴിയില്ലല്ലോ. പ്രായം, ആരോഗ്യം എല്ലാം പ്രശ്നമായിവരും. ഇതെല്ലാം കണക്കിലെടുത്ത് പാർട്ടി ആവശ്യമായത് ചെയ്യും. അത് സത്യസന്ധമായി നിർവഹിക്കും. ബാക്കി കാര്യങ്ങളിലൊന്നും ഉത്‌കണ്ഠയില്ല.\nരാഷ്ട്രീയപ്രവർത്തനത്തിൽനിന്ന് അകലാനാണോ സാന്ത്വനപ്രവർത്തനങ്ങളിലേക്ക് തിരിഞ്ഞത്?\nഇനീഷ്യേറ്റിവ് ഫോർ റിഹാബിലിറ്റേഷൻ ആൻഡ് പാലിയേറ്റിവ് കെയർ (ഐ.ആർ.പി.സി.) 12 വർഷംമുമ്പ് പാർട്ടി തീരുമാനപ്രകാരം തുടങ്ങിയതാണ്. അതിന്റെ ഉപദേശകസമിതി ചെയർമാനായി എന്നെ നിയോഗിച്ചതും പാർട്ടിയാണ്. രാഷ്ട്രീയപ്രവർത്തനത്തിന്റെ ഭാഗമായിത്തന്നെയാണ് ഇതിൽ ഏർപ്പെടുന്നത്. രാഷ്ട്രീയത്തിൽനിന്ന് വേറിട്ടുനിൽക്കാനുള്ള താവളമായി ഇതിനെ കാണുന്നില്ല.\nജില്ലാ സെക്രട്ടറിയായിരുന്നപ്പോൾ ഉപയോഗിച്ച കാർ പാർട്ടി തിരിച്ചെടുത്തു. പിന്നീട് ഇടക്കാലത്ത് ഗൺമാന്റെ കാറിൽ കുറച്ചുകാലം സഞ്ചരിക്കേണ്ടിവന്നു എന്ന വാർത്ത ശരിയാണോ?\nസഞ്ചരിക്കാൻ വാഹനമില്ലാതെ പ്രയാസപ്പെടുന്ന സാഹചര്യം ഉണ്ടായിട്ടില്ല. ചിലഘട്ടങ്ങളിൽ ഗൺമാന്റെ കാറിൽ അപൂർവമായി സഞ്ചരിക്കാൻ ഇടവന്നിട്ടുണ്ട്. വാഹനം തകരാറിലായിട്ടോ, വീട്ടാവശ്യങ്ങൾക്കോ ചിലപ്പോൾ ഗൺമാന്റെ കാറിൽ സഞ്ചരിച്ചിട്ടുണ്ട്. എന്റെ യാത്രയ്‌ക്കുള്ള സൗകര്യം എന്നും പാർട്ടി ചെയ്തിട്ടുണ്ട്. ചില ഒറ്റപ്പെട്ട സംഭവത്തെ ചിലർ ദുർവ്യാഖ്യാനം നടത്തുകയാണ്.\nകുടുംബത്തെപ്പറ്റി വിവാദങ്ങളൊന്നും ഉണ്ടാവാത്തതിനാൽ അവരെ അധികമാർക്കും അറിയില്ല. മക്കൾ എന്തുചെയ്യുന്നു?\nഎന്റെ ഭാര്യ ടി.പി. യമുന കൂത്തുപറമ്പ് സഹകരണ ബാങ്ക് സെക്രട്ടറിയാണ്. രണ്ട് ആൺകുട്ടികൾ. മൂത്തമകൻ ജെയിൻരാജ് ദുബായിൽ ഒരു കമ്പനിയിൽ ജോലിചെയ്യുന്നു. കോവിഡിനെത്തുടർന്ന് വന്ദേഭാരത് സ്‌കീമിൽ നാട്ടിലെത്തി. രണ്ടാമത്തെ മകൻ ആശിഷ് പി. രാജ് മാലദ്വീപിൽ സ്വകാര്യകമ്പനിയിൽ ജോലിചെയ്യുന്നു. ആശിഷും വന്ദേഭാരത് സ്‌കീമിൽ കപ്പലിൽ നാട്ടിലെത്തി.\nഅലൻ, താഹ വിഷയത്തിൽ ഇന്നും അതേ നിലപാടിൽ ഉറച്ചുനിൽക്കുന്നുണ്ടോ?\nഇവർ പാലയാട് യൂണിവേഴ്‌സിറ്റി സെന്ററിൽ പഠിച്ചവരാണ്. ഇവർ രണ്ടുപേരും സി.പി.എം. അംഗങ്ങളാണ്. പാർട്ടി മെമ്പർഷിപ്പിൽ ഇരുന്നുകൊണ്ട് ഇവർ മറ്റൊരു സംഘടനയിൽ പ്രവർത്തിച്ചു. ഇവർക്ക് മാവോവാദി ബന്ധമുണ്ടെന്ന് ഞാൻ പറഞ്ഞത് പോലീസ് റിപ്പോർട്ടിന്റെ അടിസ്ഥാനത്തിലല്ല. പാർട്ടി ജില്ലാ സെക്രട്ടറി എന്നനിലയിൽ എനിക്ക് നേരിട്ട് ലഭിച്ച വിവരത്തിന്റെ അടിസ്ഥാനത്തിലാണ്. മാവോവാദി ബന്ധം മറച്ചുവെക്കാൻ ഇവർ സി.പി.എം. ബന്ധം കവചമാക്കുന്നു. ഇവർക്ക് മാവോവാദികളുമായി ബന്ധമുണ്ട്. ആ നിലപാടിൽ മാറ്റമില്ല. ആഗോളതലത്തിൽ ഇസ്‌ലാമിക ഫണ്ടമെന്റലിസ്റ്റുകളുമായി മാവോവാദികൾക്ക് ബന്ധമുണ്ട്. എങ്കിലും ഇവർക്കെതിരേ യു.എ.പി.എ. കേസ് ചുമത്തിയത് ശരിയല്ലെന്നാണ് എന്റെ നിലപാട്. ഇക്കാര്യത്തിൽ ഇപ്പോഴും ഇതേ നിലപാടിൽ ഉറച്ചുനിൽക്കുന്നു. തെറ്റുകൾ തിരുത്താൻ ഇവർക്ക് സാധിക്കട്ടെ എന്നാണ് ഇവർ ജയിൽമോചിതരായപ്പോൾ ഫെയ്‌സ്ബുക്ക് പോസ്റ്റിൽ ഞാൻ പറഞ്ഞത്.\nഒരു തിരുവോണനാളിലായിരുന്നല്ലോ ആക്രമണത്തിന് വിധേയനായത്. ഇപ്പോൾ ആരോഗ്യം എങ്ങനെയുണ്ട്?\n1999-ലെ തിരുവോണനാളിലായിരുന്നു ആക്രമണം നേരിട്ടത്. ഇപ്പോഴും ഫിസിയോ തെറാപ്പി നടക്കുന്നുണ്ട്. തണുപ്പാവുമ്പോൾ നല്ല വേദന അനുഭവപ്പെടും. ഇതിനുപുറമേ ഹൃദ്രോഗവും വന്നു. അതിനും ചികിത്സനടക്കുന്നുണ്ട്.\nകണ്ണൂർ ജില്ലയിൽ മുമ്പത്തെ അപേക്ഷിച്ച് ഇപ്പോൾ അക്രമം കുറഞ്ഞിട്ടുണ്ടോ?\nതീർച്ചയായും ഇപ്പോൾ വലിയ അളവിൽ സംഘർഷം കുറഞ്ഞിട്ടുണ്ട്. കേന്ദ്രത്തിൽ ഭരണത്തിലുള്ളതുകൊണ്ട് പരമാവധി സംഘർഷം കുറയ്ക്കുക എന്ന ആർ.എസ്.എസ്. എടുത്ത തീരുമാനത്തിന്റെ ഭാഗമായാണ് ഇപ്പോൾ സംഘർഷം കുറഞ്ഞത്.\nഇടതുമുന്നണി തുടർഭരണം ആഗ്രഹിക്കുന്നതുകൊണ്ടാണ് അക്രമം കുറഞ്ഞതെന്നാണ് മറിച്ചുള്ള വാദം?\nകേരളത്തിൽ 14 ജില്ലകളിൽ 13 ജില്ലകളിലും സി.പി.എം. പ്രവർത്തകരെ ആർ.എസ്.എസ്. കൊലചെയ്തിട്ടുണ്ട്. മറിച്ചും ഉണ്ടായിട്ടുണ്ട്. അതുകൊണ്ട് ഇത് ഒരു കണ്ണൂർ പ്രതിഭാസമായി കാണാൻ കഴിയില്ല. സമൂഹത്തിൽ നുഴഞ്ഞുകയറുന്നതിനുള്ള ഒരു വഴിയായാണ് ആർ.എസ്.എസ്. അക്രമത്തെ കാണുന്നത്.\nമന്ത്രി കെ.ടി. ജലീലിന്റെ രാജിക്കായി സമരം ശക്തമാവുകയാണല്ലോ. ധാർമികമായി മന്ത്രി രാജിവെക്കണമെന്നു കരുതുന്നുണ്ടോ?\nനാലേകാൽ വർഷം പിന്നിട്ട പിണറായി സർക്കാർ ഏറ്റവും മാതൃകാപരമായാണ് പ്രവർത്തിച്ചത്. വികസനപ്രവർത്തനം നടപ്പാക്കുന്നതുമുതൽ കോവിഡ് കൈകാര്യം ചെയ്യുന്നതിൽവരെ സംസ്ഥാനസർക്കാർ മികച്ച നേട്ടം കൈവരിച്ചു. സർക്കാരിനെ കുറ്റംപറയാൻ എതിരാളികൾക്ക് വിഷയം ഇല്ലാതെവന്നപ്പോഴാണ് സ്വർണക്കടത്ത് കേസിൽ ഇവർ പിടിച്ചത്. യു.എ.ഇ.യിൽനിന്ന് ആര് സ്വർണം കടത്തിയെന്നതാണ് കേസിന്റെ മർമം. കോൺസുലേറ്റിൽ സ്വർണക്കടത്തിന് ആരാണ് കൂട്ടുനിന്നത്. ഇവിടെയെത്തിയ സ്വർണത്തിന്റെ ഗുണഭോക്താക്കൾ ആരൊക്കെയാണ്. ഇതാണ് അന്വേഷിക്കേണ്ടത്. അന്വേഷണം മാധ്യമപ്രവർത്തകനിൽ എത്തിയപ്പോൾ കേസ് വഴിമുട്ടി. കാരണം കേന്ദ്രമന്ത്രി വി. മുരളീധരനും ജനം ടി.വി.യുടെ അനിൽ നമ്പ്യാരും പറയുന്നത് ഒരേ കാര്യമാണ്. കേസ് വഴിതിരിച്ചുവിടാനാണ് മന്ത്രി ജലീലിനെതിരായി ആരോപണമുന്നയിക്കുന്നത്. ഇത്തരം നുണപ്രചാരണങ്ങൾ വിലപ്പോവില്ല.\nമന്ത്രി ജലീലിനെ എൻ.ഐ.എ. ചോദ്യം ചെയ്തതോടെ പാർട്ടി അണികളിലും ആശയക്കുഴപ്പം ഉണ്ടായിട്ടില്ലേ?\nഇടതുപാർട്ടികളുടെ വിശ്വാസ്യത തകർക്കുന്ന പ്രചാരണയുദ്ധങ്ങളും നുണക്കഥകളും സമൂഹത്തിന്റെ പൊതുബോധമാക്കിമാറ്റാനുള്ള ആസൂത്രിതനീക്കം നടക്കുന്നുണ്ട്. പാർട്ടി അണികളും ചിലപ്പോൾ ഇതിൽ പെട്ടുപോവാം. ഇതിനെ നേരിടാൻ പാർട്ടി ബോധവത്‌കരണം നടത്തും.


Harry and Meghan: ഹാരിയെ കൊട്ടാരത്തില് നിന്നിറക്കിയതിന് പിന്നില് മേഗന്; രാജകീയ നാടകം പുതിയ വഴിത്തിരിവില് - meghan markle compel prince harry to give away royal life says her sister smantha markle | Samayam Malayalam\nmeghan markle compel prince harry to give away royal life says her sister smantha markle\nSamayam Malayalam | Updated: 18 Jan 2020, 02:15:16 PM\nലണ്ടന്: രാജകീയ പദവികള് ഉപേക്ഷിച്ച് കൊട്ടാരം വിട്ടിറങ്ങാനുള്ള ഹാരി രാജകുമാരന്‍റെയും ഭാര്യ മേഗന് മാര്‍ക്കിളിന്‍റെയും തീരുമാനം ലോകത്തെ അമ്പരപ്പിക്കുന്നതായിരുന്നു. ഹാരിയുടെയും മേഗന്‍റെയും തീരുമാനത്തിന് പിന്നാലെ വിവാദങ്ങളും ചൂടുപിടിച്ചു. എല്ലാ നാടകങ്ങള്‍ക്കും പിന്നില് മേഗന് മാര്‍ക്കിളാണെന്ന വെളിപ്പെടുത്തലാണ് ഇപ്പോള് പുറത്തുവരുന്നത്.\nഎല്ലാ നാടകങ്ങള്‍ക്കും പിന്നില് മേഗന്\nഹാരി രാജകുമാരനെ രാജകീയ ജീവിതം ഉപേക്ഷിക്കാന് പ്രേരിപ്പിച്ചത് മേഗനാണെന്നാണ് ഇപ്പോള് പുറത്തുവരുന്ന വെളിപ്പെടുത്തല് മേഗന്‍റെ അര്‍ധ സഹോദരി സമാന്ത മാര്‍ക്കിളാണ് വെളിപ്പെടുത്തല് നടത്തിയിരിക്കുന്നത്. ഒരു ടെലിവിഷന് ബ്രിട്ടീഷ് ചാനലിന് നല്‍കിയ അഭിമുഖത്തിലാണ് സമാന്ത സഹോദരിയെ കുറ്റപ്പെടുത്തിയത്.\nഹാരിയും മേഗനും മാപ്പ് പറയണം\nകൊട്ടാരം വിട്ട് പോകാന് തീരുമാനിച്ചതിന് ഹാരിയും മേഗനും ജനങ്ങളോട് മാപ്പ് പറയണമെന്നാണ് സമാന്ത പറയുന്നത്. അവര് കൊച്ചുകുട്ടികളൊന്നുമല്ല. മുതിര്‍ന്ന വ്യക്തികളാണ്. സ്വന്തം തീരുമാനങ്ങളെക്കുറിച്ച് വ്യക്തമായ അറിവും ബോധ്യവുമുള്ള പക്വതയുള്ളവരാണ്. അതിനാല് ഇപ്പോള് സംഭവിച്ചതിനെല്ലാം ഇരുവരും മാപ്പ് പറയണം.- സമാന്ത പറഞ്ഞു. ഹാരിയുടെയും മേഗന്‍റെയും തീരുമാനം അറിഞ്ഞ് തങ്ങളുടെ പിതാവ് അത്ഭുതപ്പെട്ടുവെന്നും സമാന്ത പറഞ്ഞു.\nപേരുദോഷം മാറ്റാനുള്ള മേഗന്‍റെ നീക്കം\nതികച്ചും സാധാരണക്കാരിയായ മേഗന് മാര്‍ക്കിള് ഹാരി രാജകുമാരന്‍റെ പത്നിയായി ബ്രിട്ടീഷ് കൊട്ടാരത്തിലെത്തിയതു മുതല് തന്നെ വിവാദങ്ങളും തലപൊക്കി തുടങ്ങിയിരുന്നു. കൊട്ടാരത്തിലെ സുഖസൗകര്യങ്ങളും ആഢംബരങ്ങളും ആസ്വദിച്ച തന്‍റെ ദൈനംദിന ജീവിതത്തിനായി വന് തുക ചെലവാക്കുന്നത് വിമര്‍ശിക്കപ്പെട്ടിരുന്നു. ഇതിന്‍റെ പേരിലുണ്ടായ പേരുദോഷം മാറ്റാനുള്ള നീക്കത്തിന്‍റെ ഭാഗമാണ് ഇപ്പോഴത്തെ രാജകീയ നാടകങ്ങളെല്ലാം എന്നാണ് സമാന്ത പറയുന്നത്.\nകത്ത് വിവാദത്തിലും മേഗന് പങ്ക്\nകൊട്ടാരം വിടാനുള്ള തീരുമാനത്തിന് പിന്നാലെ സണ്‍ഡേ മെയില് പത്രം പ്രസിദ്ധീകരിച്ച കത്തുകളും വിവാദമായിരുന്നു. മേഗന് പിതാവ് തോമസ് മാര്‍ക്കിളിന് അയച്ച സന്ദേശങ്ങളാണ് പത്രം പ്രസിദ്ധീകരിച്ചത്. സ്വകാര്യത ലംഘിക്കപ്പെട്ടെന്ന് ആരോപിച്ച് ഹാരിയും മേഗനും പത്രത്തിനെതിരെ കേസ് നല്‍കി. കേസിന്‍റെ വിചാരണയില് പങ്കെടുക്കാന് തോമസ് മാര്‍ക്കിള് തയ്യാറാണെന്ന് അദ്ദേഹത്തിന്‍റെ ആദ്യ ഭാര്യയിലുള്ള മകളായ സമാന്ത പറഞ്ഞതോടെ സംഭവം വിവാദമായി. ഈ വിവാദത്തിന് പിന്നില് മേഗനാണെന്നും സത്യാവസ്ഥ തെളിയിക്കുമെന്നുമാണ് സാമന്ത പറയുന്നത്.\nകത്ത് ചോര്‍ത്തി നല്‍കിയത് ആര്?\n2018-ലാണ് മേഗനും ഹാരിയും വിവാഹിതരായത്. മേഗനും പിതാവ് തോമസ് മാര്‍ക്കിളും അടുപ്പത്തിലല്ല എന്നതായിരുന്നു അപ്പോള് ഉയര്‍ന്ന വിവാദം. വിവാഹവുമായി ബന്ധപ്പെട്ട ചടങ്ങുകളില് പങ്കെടുത്ത തോമസ് മാര്‍ക്കിള് വിവാഹത്തില് പങ്കെടുത്തിരുന്നില്ല. പിതാവും മകളും തമ്മിലുള്ള അകല്‍ച്ചയാണ് ഇതിന് കാരണമെന്നാണ് മാധ്യമങ്ങള് വിലയിരുത്തിയത്. അടുപ്പമില്ലാത്ത സമയത്ത് മേഗനും പിതാവും തമ്മില് കൈമാറിയ സന്ദേശങ്ങളാണ് ഇപ്പോള് പുറത്തുവന്നിരിക്കുന്നത്. ഇത് പുറത്തുവിട്ടത് മേഗനാണെന്ന് സമാന്ത പറയുമ്പോള്, തന്‍റെ സ്വകാര്യത ഇല്ലാതാക്കാന് മറ്റാരോ ചെയ്തെന്നാണ് മേഗന് പറയുന്നത്. പിതാവും മകളും തമ്മില് രൂക്ഷമായ വാഗ്വാദങ്ങള് നടന്നിരുന്നുവെന്നാണ് സന്ദേശങ്ങള് സൂചിപ്പിക്കുന്നത്.\nജനശ്രദ്ധ നേടാനുള്ള കളികള് മുമ്പും\nരാജകീയ ജീവിതം ശരിക്കും ആസ്വദിച്ച മേഗന് ജനശ്രദ്ധ നേടാനുള്ള കളികള് മുമ്പും കളിച്ചിട്ടുണ്ടെന്നാണ് സമാന്ത പറയുന്നത്. ബ്രിട്ടീഷ് രാജകുടുംബത്തിന്‍റെ പാരമ്പര്യത്തിനും പൊതുസമൂഹത്തോടുള്ള കടമയ്ക്കും നിരക്കാത്ത പ്രവൃത്തികളാണ് മേഗന്‍റെ ഭാഗത്തുനിന്നുണ്ടാകുന്നത്.\nരാജ്ഞി സമ്മതിച്ചു; ഹാരിയും മേഗനും ഇനി കാനഡയില്\nകൊച്ചുമകന്‍റെയും ഭാര്യയുടെയും ആഗ്രഹം മനസ്സില്ലാ മനസ്സോടെയാണ് എലിസബത്ത് രാജ്ഞി സമ്മതിച്ചത്. അതോടെ സസെക്സ് പ്രഭുവും പ്രഭ്വിയുമായ ഹാരിയും മേഗനും ബ്രിട്ടീഷ് കൊട്ടാരത്തില് നിന്നിറങ്ങി. മേഗന്‍റെ ജന്‍മനാടായ കാനഡയിലാണ് ഇനി ഇരുവരും മകന് ആര്‍ച്ചിക്കൊപ്പം കഴിയുക. രാജകുമാരനും ഭാര്യയും തങ്ങളുടെ നാട്ടിലേക്ക് വരുന്നതില് സന്തോഷമേയുള്ളൂവെന്നാണ് കാനഡ പ്രധാനമന്ത്രി ജസ്റ്റിന് ട്രൂഡോ പറഞ്ഞത്.\nകണ്ണില് നിന്ന് മായുന്ന പവിഴ ദ്വീപുകള്; കാലാവസ്ഥാ വ്യതിയാനം നേരിടാനാകാതെ മാലിദ്വീപുകള് മുങ്ങുന്നു ആര്‍ട്ടിക്കിള് ഷോ\nഹാരി മേഗന് മാര്‍ക്കിള് ബ്രിട്ടീഷ് രാജകുടുംബം Royal dispute Meghan Markle Meghan and Harry Harry and Meghan British royal Family\nWeb Title : meghan markle compel prince harry to give away royal life says her sister smantha markle


jayanagar-assembly-elections-results: Latest jayanagar-assembly-elections-results News & Updates, jayanagar-assembly-elections-results Photos & Images, jayanagar-assembly-elections-results Videos | Samayam Malayalam\nLive Updates: ബിഹാറിൽ മഹാസഖ്യത്തിന് മുൻതൂക്കമെന്ന് എക്‌സിറ്റ് പോൾ ഫലങ്ങൾ\nതുണച്ചത് മോദിയോ നിതീഷോ? ബിഹാറിൽ ബിജെപിയുടെ മിന്നും വിജയത്തിന് പിന്നിലെന്ത്\nആറാമിന്ദ്രിയവും ബിരിയാണിയും തുണച്ചില്ല; മുഖംതിരിച്ച് ഡല്‍ഹി ജനത, ബിജെപിയ്ക്ക് പാളിയത് എവിടെ?\nഡൽഹി ജനതയ്‌ക്ക് സൗജന്യങ്ങൾ നൽകുന്നത് എന്തിന് ?; മറുപടിയുമായി കെജ്രിവാൾ\n'ആം ആദ്മി പാര്‍ട്ടി തുടരും': വൻവിജയം പ്രവചിച്ച് എക്സിറ്റ് പോളുകള്


കേരളം, പഞ്ചാബ് രഞ്ജി ട്രോഫി മത്സരം, ലൈവ് | Kerala, Punjab Ranji Trophy Match, Day 1, Live | Manorama News\nകേരളത്തിന് രണ്ടാം ഇന്നിങ്സിലും ബാറ്റിങ് തകർച്ച, അഞ്ചിന് 88; ലീഡ് 97 റൺസ്\nമനോരമ ലേഖകൻ January 12, 2020 05:28 PM IST\nകേരളത്തിനായി ഏഴു വിക്കറ്റ് പിഴുത എം.ഡി. നിധീഷ് (ഫയൽ ചിത്രം)\nതിരുവനന്തപുരം∙ ബോളർമാരെ അതിരറ്റു തുണയ്ക്കുന്ന തുമ്പ സെന്റ് സേവ്യേഴ്സ് മൈതാനത്ത് രണ്ടാം ഇന്നിങ്സിലും കേരളത്തിന് ബാറ്റിങ് തകർച്ച. ഒൻപതു റൺസിന്റെ തുച്ഛമായ ഒന്നാം ഇന്നിങ്സ് ലീഡുമായി വീണ്ടും ബാറ്റിങ്ങിന് ഇറങ്ങിയ കേരളം രണ്ടാം ദിനം കളിനിർത്തുമ്പോൾ രണ്ടാം ഇന്നിങ്സിൽ അഞ്ചു വിക്കറ്റ് നഷ്ടത്തിൽ 88 റൺസെന്ന നിലയിലാണ്. ഇതോടെ കേരളത്തിന്റെ ആകെ ലീഡ് 97 റൺസായി. മുഹമ്മദ് അസ്ഹറുദ്ദീൻ (എട്ട്), ഒന്നാം ഇന്നിങ്സിലെ ടോപ് സ്കോറർ സൽമാൻ നിസാർ (ഏഴ്) എന്നിവരാണ് ക്രീസിൽ. രണ്ടു ദിവസത്തെ കളി ശേഷിക്കെ മത്സരത്തിന് ഫലമുണ്ടാകുമെന്ന് ഉറപ്പായി.\nനാലു വിക്കറ്റ് വീഴ്ത്തിയ ഓള്‍റൗണ്ടർ ഗുർകീരത് മാന്റെ പ്രകടനമാണ് കേരളത്തെ രണ്ടാം ഇന്നിങ്സിലും തകർത്തത്. 12 ഓവറിൽ 27 റൺസ് മാത്രം വഴങ്ങിയാണ് മാൻ നാലു വിക്കറ്റ് വീഴ്ത്തിയത്. ഒരു വിക്കറ്റ് വിനയ് ചൗധരിക്കാണ്. രണ്ടാം ഇന്നിങ്സിന് ഇറങ്ങിയ കേരളത്തിനായി ഇക്കുറി ഓപ്പൺ ചെയ്തത് റോബിൻ ഉത്തപ്പയും രോഹൻ പ്രേമുമായിരുന്നു. ഇന്നിങ്സിലെ ആദ്യ പന്തിൽത്തന്നെ ഉത്തപ്പ പുറത്തായതോടെ കേരളം ഞെട്ടി. വിനയ് ചൗധരിക്കായിരുന്നു വിക്കറ്റ്.\nഎന്നാൽ രണ്ടാം വിക്കറ്റിൽ അർധസെഞ്ചുറി കൂട്ടുകെട്ടു തീർത്ത രോഹൻ പ്രേം – അക്ഷയ് ചന്ദ്രൻ സഖ്യം കേരളത്തെ രക്ഷപ്പെടുത്തുമെന്ന തോന്നലുയർന്നു. എന്നാൽ, സ്കോർ 55ൽ നിൽക്കെ ഇരുവരും പുറത്തായത് തിരിച്ചടിയായി. 36 പന്തിൽ 17 റൺസുമായി രോഹനാണ് ആദ്യം മടങ്ങിയത്. പിന്നാലെ 56 പന്തിൽ നാലു ഫോറുകൾ സഹിതം 31 റൺസുമായി അക്ഷയും കൂടാരം കയറി. കൂടുതൽ വിക്കറ്റ് നഷ്ടം കൂടാതെ രണ്ടാം ദിനം അതിജീവിക്കാമെന്ന കേരളത്തിന്റെ മോഹം അതിമോഹമാണെന്ന് തെളിയിച്ച് ഗുർകീരത് മാൻ രണ്ടുപേരേക്കൂടീ മടക്കി. 32 പന്തിൽ 10 റൺസെടുത്ത ക്യാപ്റ്റൻ സച്ചിന് ബേബിയെ റണ്ണൗട്ടാക്കിയ മാൻ, 22 പന്തിൽ എട്ടു റൺസെടുത്ത വിഷ്ണു വിനോദിനെ പകരക്കാരൻ ഫീൽഡർ ശരത് ലുംബയുടെ കൈകളിലെത്തിച്ചു.\n∙ പേസിന്റെ നിധീഷ്ക്കരുത്ത്\nനേരത്തെ, അസാമാന്യ മികവോടെ പന്തെറിഞ്ഞ പേസ് ബോളർ എം.ഡി. നിധീഷിന്റെ കരുത്തിലാണ് പഞ്ചാബിനെതിരെ കേരളം ഒന്നാം ഇന്നിങ്സ് ലീഡ് നേടിയത്. ഏഴു വിക്കറ്റ് പിഴുത് കരിയറിലെ ഏറ്റവും മികച്ച ബോളിങ് പ്രകടനം കാഴ്ചവച്ച നിധീഷിന്റെ മികവിൽ പഞ്ചാബിന്റെ ഒന്നാം ഇന്നിങ്സ് 218 റൺസിൽ അവസാനിപ്പിച്ച കേരളം ഒൻപതു റൺസിന്റെ ഒന്നാം ഇന്നിങ്സ് ലീഡാണ് സ്വന്തമാക്കിയത്. 65.4 ഓവറിലാണ് പഞ്ചാബ് 218 റൺസിന് എല്ലാവരും പുറത്തായത്. കേരളം ഒന്നാം ഇന്നിങ്സിൽ 75.2 ഓവറിൽ 227 റൺസിന് പുറത്തായിരുന്നു.\nന്യൂസീലൻഡിൽ പര്യടനം നടത്തുന്ന ഇന്ത്യ എ ടീമിലേക്കു തിരഞ്ഞെടുക്കപ്പെട്ട സന്ദീപ് വാരിയറിനു പകരം കേരളത്തിന്റെ ബോളിങ് ആക്രമണം നയിച്ച എം.ഡി. നിധീഷ് 21 ഓവറിൽ 88 റൺസ് വഴങ്ങിയാണ് ഏഴു വിക്കറ്റെടുത്തത്. ജലജ് സക്സേന, സിജോമോൻ ജോസഫ് എന്നിവർ ഓരോ വിക്കറ്റെടുത്തു. പഞ്ചാബ് ഇന്നിങ്സിലെ ഏക അർധസെഞ്ചുറി കണ്ടെത്തിയ ക്യാപ്റ്റൻ മൻദീപ് സിങ്ങാണ് അവരുടെ ടോപ് സ്കോറർ. 143 പന്തുകൾ നേരിട്ട മൻദീപ് എട്ടു ഫോറുകൾ സഹിതം 71 റൺസുമായി പുറത്താകാതെ നിന്നു.\nസ്കോർ ബോർഡിൽ 151 റൺസുള്ളപ്പോൾ എട്ടാം വിക്കറ്റ് നഷ്ടമായ പഞ്ചാബിനെതിരെ കേരളം ഭേദപ്പെട്ട ലീഡ് നേടുമെന്നാണ് കരുതിയതെങ്കിലും ഒൻപതാം വിക്കറ്റിൽ അപ്രതീക്ഷിതമായി തിരിച്ചടിച്ച മൻദീപ് സിങ് – സിദ്ധാർഥ് കൗൾ കൂട്ടുകെട്ട് കേരളത്തെ വിരട്ടി. ഇരുവരും ചേർന്ന് 48 റൺസാണ് കൂട്ടിച്ചേർത്തത്. 57 പന്തിൽ നാലു ഫോറുകൾ സഹിതം 25 റൺസെടുത്ത കൗളിനെ റണ്ണൗട്ടാക്കി സിജോമോൻ ജോസഫാണ് കേരളം കാത്തിരുന്ന വിക്കറ്റ് സമ്മാനിച്ചത്. 10–ാം വിക്കറ്റിൽ ബാൽതേജ് സിങ്ങിനെ കൂട്ടുപിടിച്ച് മൻദീപ് 19 റൺസ് കൂടി ചേർത്തെങ്കിലും ലീഡു നേടാനായില്ല. ബാൽതേജ് 15 പന്തിൽ രണ്ടു റൺസെടുത്ത് പുറത്തായി.\n37 പന്തിൽ ആറു ഫോറുകൾ സഹിതം 37 റൺസെടുത്ത ഗുർകീരത് മാനും ഭേദപ്പെട്ട പ്രകടനം കാഴ്ചവച്ചു. രോഹൻ മർവഹ (18 പന്തിൽ 16), സൻവിർ സിങ് (16 പന്തിൽ ഒന്ന്), മായങ്ക് മാർക്കണ്ഡെ (21 പന്തിൽ 14), അൻമോൽപ്രീത് സിങ് (0), അഭിഷേക് ശർമ (26 പന്തിൽ 17), അൻമോൽ മൽഹോത്ര (50 പന്തിൽ 21), വിനയ് ചൗധരി (0), ബാൽതേജ് സിങ് (2) എന്നിങ്ങനെയാണ് പുറത്തായ പഞ്ചാബ് താരങ്ങളുടെ പ്രകടനം.\nകിവീസ് പര്യടനത്തിനുള്ള ടീം ഇന്ന്; സഞ്ജു തുടരുമോ? ഏകദിന ടീമിലെത്തുമോ?\nനേരത്തെ, ടോസ് നേടി ബാറ്റിങ്ങിനിറങ്ങിയ കേരളം 227 റൺസിന് പുറത്തായി. 6ന് 89 റൺസ് എന്ന നിലയിൽ തകർന്ന കേരളത്തിന്, മധ്യനിര ബാറ്റ്സ്മാൻ സൽമാൻ നിസാറാണ് (91*)ഭേദപ്പെട്ട സ്കോർ സമ്മാനിച്ചത്. ഏഴാം വിക്കറ്റിൽ സൽമാൻ – അക്ഷയ് ചന്ദ്രൻ സഖ്യം കൂട്ടിച്ചേർത്ത 79 റൺസ് കൂട്ടുകെട്ടാണ് കേരളത്തെ 200 കടത്തിയത്. 48 റൺസെടുത്ത റോബിൻ ഉത്തപ്പയെ സിദ്ധാർഥ് കൗൾ പുറത്താക്കി. മറുപടി ബാറ്റിങ്ങിനിറങ്ങിയ പഞ്ചാബ്2വിക്കറ്റ് നഷ്ടത്തിൽ 46 റൺസെടുത്തുനിൽക്കെയാണ് ഒന്നാം ദിനം കളി നിർത്തിയത്. ഓപ്പണർമാരായ റോഹൻ മർവാഹ (16) സൻവീർ സിങ് (1) എന്നിവരെയാണ് പഞ്ചാബിന് നഷ്ടമായത്. 16 റൺസുമായി ഗുർക്രീത് മന്നും 12 റൺസുമായി മായങ്ക് മാർക്കണ്ഡെയുമായിരുന്നു ക്രീസിൽ.\nEnglish Summary: Kerala vs Punjab, Round 5, Elite Group A and B - Live Cricket Score


സമ്പര്‍ക്ക രോഗവ്യാപനം കുതിക്കുന്നു; അപകടസൂചനയായി സൂപ്പർ സ്പ്രെഡും വൻ ക്ലസ്റ്ററും | kerala covid virus spreading contacts\nസമ്പര്‍ക്ക രോഗവ്യാപനം കുതിക്കുന്നു; അപകടസൂചനയായി സൂപ്പർ സ്പ്രെഡും വൻ ക്ലസ്റ്ററും\nThiruvananthapuram, First Published 11, Jul 2020, 6:34 AM\nഇന്നലെ രോഗം സ്ഥിരീകരിച്ചവരുടെ എണ്ണം 416 ആയി കുതിച്ചുകയറി. ഇന്നലെ റിപ്പോർട്ട് ചെയ്തതിൽ 204 പേർക്ക് സമ്പർക്കം. അതായത് മൊത്തം കേസുകളുടെ 49 ശതമാനം സമ്പർക്കത്തിലൂടെയാണ്.\nതിരുവനന്തപുരം: ലാർജ് കമ്മ്യൂണിറ്റി ക്ലസ്റ്ററും സൂപ്പർ സ്പ്രെഡുമായതോടെ സംസ്ഥാനത്തെ സമ്പർക്ക രോഗികളുടെ എണ്ണം പ്രതീക്ഷിച്ചതിലും വേഗത്തിൽ ഉയരുകയാണെന്ന ആശങ്ക ശക്തമാക്കി കണക്കുകൾ. കഴിഞ്ഞ പത്ത് ദിവസത്തിനിടെ 2375 പേർക്കാണ് സംസ്ഥാനത്ത് കൊവിഡ് ബാധിച്ചത്. കഴിഞ്ഞ ദിവസം സമ്പര്‍ക്ക രോഗികളുടെ എണ്ണം ആകെ കേസുകളുടെ 49 ശതമാനം വരെയെത്തി.\nപ്രവാസികളുടെ മടങ്ങിവരവോടെ രോഗികളുടെ എണ്ണം ഉയർന്നപ്പോഴും സംസ്ഥാനം ആശ്വസിച്ചത് പ്രാദേശിക വ്യാപനവും സമ്പർക്ക വ്യാപനവും താഴ്ന്നു തന്നെ നിൽക്കുന്നുവെന്നതിലായിരുന്നു. ആ ആശ്വാസമാണ് കഴിഞ്ഞ ദിവസങ്ങളിലെ കണക്കുകളിൽ തകരുന്നത്. ജൂലൈ 1ന് റിപ്പോർട്ട് ചെയ്യപ്പെട്ട കേസുകൾ 151 എണ്ണം. ആ ദിവസത്തെ സമ്പർക്ക തോത്9ശതമാനം( 13 പേർക്ക്).\nഎന്നാൽ ഇന്നലെ രോഗം സ്ഥിരീകരിച്ചവരുടെ എണ്ണം 416 ആയി കുതിച്ചുകയറി. ഇന്നലെ റിപ്പോർട്ട് ചെയ്തതിൽ 204 പേർക്ക് സമ്പർക്കം. അതായത് മൊത്തം കേസുകളുടെ 49 ശതമാനം സമ്പർക്കം. ഇതോടെ സംസ്ഥാനത്ത് റിപ്പോർട്ട് ചെയ്യപ്പെട്ട കൊവിഡ് കേസുകളിൽ സമ്പർക്ക രോഗികളുടെ ശതമാനം 20.64ലേക്ക് ഉയർന്നു. 11 ശതമാനത്തിൽ ഒതുങ്ങിയിരുന്ന ശതമാനകണക്കാണ് 13 ദിവസങ്ങൾ കൊണ്ടാണ് കുത്തനെ കൂടിയത്.\nസമ്പർക്ക വ്യാപനം പത്തിൽ താഴെ നിർത്താനായിരുന്നു സംസ്ഥാന സർക്കാരിന്റെ ലക്ഷ്യം. ഇത് മുപ്പതിലേക്കുയർന്നാൽ കാര്യങ്ങൾ സങ്കീർണമാകുമെന്ന് സർക്കാർ തന്നെ മുന്നറിയിപ്പ് നൽകിയിരുന്നു. പൂന്തുറയിലടക്കം സ്ഥിതി ഇതേനിലയ്ക്ക് തുടർന്നാലാണ് ആശങ്ക. കഴിഞ്ഞ 20 ദിവസത്തെ ആകെ രോഗികളുടെ എണ്ണവും ആശങ്കയുണ്ടാക്കുന്നു. ജൂൺ 21 ഓടെ സംസ്ഥാനത്ത് രോഗംബാധിച്ചവര് 3172 പേരായിരുന്നു. ജൂലൈ 1ന് ഇത് 4593 ആയി. പത്ത് ദിവസം കൂടി കഴിഞ്ഞ് ഇന്നലെ ഇത് 6950 ആയി. അതായത് കഴിഞ്ഞ പത്ത് ദിവസത്തിനിടെ 2375 രോഗികളുണ്ടായി. സംസ്ഥാനത്തെ2ജില്ലകളിൽ ചികിത്സയിലുള്ള രോഗികളുടെ എണ്ണം 400 കടന്നു. മലപ്പുറത്തും തിരുവനന്തപുരത്തും. സമ്പർക്ക വ്യാപനം തടഞ്ഞു നിർത്താനായില്ലെങ്കിൽ ചെന്നൈയ്ക്കും മുംബൈയ്ക്കും സമാനമായ സ്ഥിതി കേരളത്തിലുണ്ടാകുമെന്ന ആശങ്ക ആരോഗ്യമേഖലയിലുള്ളവർ മുന്നറിയിപ്പ് നൽകുന്നു.\nLast Updated 11, Jul 2020, 12:21 PM\nvirus spreading contacts\n| kerala covid\nലാർജ് കമ്മ്യൂണിറ്റി ക്ലസ്റ്റര്\nരാമജന്മഭൂമി സന്ദര്‍ശിക്കുന്ന ആദ്യത്തെ പ്രധാനമന്ത്രി മോദിയെന്ന് ഉത്തര്‍പ്രദേശ് സര്‍ക്കാര്\n'രാമൻ എന്നാൽ നീതിയാണ്, അദ്ദേഹം അനീതിയ്ക്ക് ഒപ്പം ഉണ്ടാകില്ല', രാഹുലിന്‍റെ പ്രതികരണം\nയുഎൻഎ സാമ്പത്തിക തട്ടിപ്പ്: ജാസ്മിൻ ഷാ അടക്കം നാല് പേര് അറസ്റ്റില്\nഅയോധ്യയിലെ രാമക്ഷേത്രത്തിന് തറക്കല്ലിട്ട് പ്രധാനമന്ത്രി, സാക്ഷിയായി മോഹന് ഭാഗവതും യോഗിയുമടക്കം പ്രമുഖര്\nപ്ലസ്‍വണ് സീറ്റുകള് കൂട്ടാന് മന്ത്രിസഭാ തീരുമാനം; 10 മുതല് 20% വരെ സീറ്റുകള് കൂട്ടും\nടിക് ടോക് വാങ്ങാന് മൈക്രോസോഫ്റ്റ് മുടക്കേണ്ട തുക ഇത്രയും; മുതലാകുമോ എന്ന് സംശയം.!\n'കൊല്ലപ്പെട്ടവരുടെ കൂട്ടത്തില് എന്‍റെ പിതാവുമുണ്ടായിരുന്നു, ഞാനദ്ദേഹത്തെ കണ്ടത് യൂട്യൂബ് വീഡിയോയില് മാത്രം'\nശിലാസ്ഥാപന സ്ഥലത്ത് മോദി എത്തി; രാംലല്ലയില് പാരിജാത തൈ നട്ടു\nഹനുമാന്‍ഗഡി ക്ഷേത്രത്തില് ദര്‍ശനം നടത്തി മോദി, രാമക്ഷേത്രത്തിന്റെ ഭൂമിപൂജയും ശിലാസ്ഥാപനവും ഉടന്\nരണ്ട് പേര് മഫ്തിയില് വന്ന് ബിജുലാലിനെ ബലമായി പിടിച്ചുകൊണ്ടുപോയെന്ന് അഭിഭാഷകന്\nനഗ്നചിത്രം പകര്‍ത്തിയ കേസിലെ പ്രതിയുടെ മൃതദേഹം പതിനഞ്ചാം ദിവസം കണ്ടെത്തി


'പ്രായം വെറും അക്കമാണെന്നു തെളിയിച്ചവളാണ് നീ.. ' പ്രിയപത്‌നിക്ക് ആശംസകളുമായി രാജ് കുന്ദ്ര | Raj Kundra instagram post about his wife Shilpa Shetty actress birthday special\nJun 8, 2019, 01:30 PM IST\nഐ പി എല്ലില് രാജസ്ഥാന് റോയല്‍സ് ടീമിന്റെ ഉടമകളായിരിക്കെ 2009 ഫെബ്രുവരിയിലാണ് ഇരുവരുടെയും വിവാഹനിശ്ചയം നടക്കുന്നത്.\nമോഡലായി കരിയര് ആരംഭിച്ച് ടെലിവിഷന് പരസ്യചിത്രങ്ങളിലൂടെ അഭിനയത്തിലെത്തി, ബോളിവുഡിലെ തിരക്കുള്ള നായികമാരിലൊരാളായി മാറിയ നടിയാണ് ശില്‍പ ഷെട്ടി. ചെറിയ റോളുകളിലൂടെ സിനിമയില് സജീവമായ നടി പിന്നീട് 1994ൽ പുറത്തിറങ്ങിയ ആഗിലാണ് ആദ്യമായി നായികയായത്. ഹിന്ദി കൂടാതെ തെന്നിന്ത്യന് ഭാഷകളിലും വ്യത്യസ്ത വേഷങ്ങളില് അഭിനവപ്രതിഭ തെളിയിച്ച നടി വ്യവസായി രാജ് കുന്ദ്രയുമായുള്ള വിവാഹശേഷം സിനിമയ്ക്കു ചെറിയ ഇടവേള നല്‍കിയിരുന്നു. പ്രായത്തെ വെല്ലുന്ന ലുക്കാണ് ശില്‍പയെക്കുറിച്ച് ആരാധകര് കൗതുകപൂര്‍വം പറയുന്ന ഒരു പ്രത്യേകത. ശില്‍പ ഷെട്ടി അന്നും ഇന്നും മെലിഞ്ഞിരിക്കുന്നു എന്നാണ് ആരാധകരുടെ വാദം.\nശില്‍പയുടെ ജന്മദിനമാണ് ശനിയാഴ്ച. തന്റെ പ്രിയ പത്‌നിക്ക് ആശംസകളറിയിച്ചുകൊണ്ട് ഭര്‍ത്താവ് രാജ് സ്‌നേഹപൂര്‍വം പങ്കു വെക്കുന്ന കുറിപ്പാണ് ഇപ്പോള് വാര്‍ത്തയാകുന്നത്. ശില്‍പയെ എത്രത്തോളം സ്‌നേഹിക്കുന്നുവെന്നു വാക്കുകള് കൊണ്ടു നിര്‍വചിക്കാനാവില്ലെന്നും രാജ് കുറിക്കുന്നു. മാത്രമല്ല, പ്രായം എന്നത് കേവലം ഒരു അക്കം മാത്രമാണെന്നു തെളിയിച്ചവളാണ് തന്റെ പ്രിയ പത്‌നിയെന്നും രാജ് കുന്ദ്ര പറയുന്നു.\nരാജ് ഇന്‍സ്റ്റാഗ്രാമിലൂടെ പങ്കുവച്ച കുറിപ്പിന്റെ ഉള്ളടക്കം\nഎന്റെ ജീവിതയാത്രയില് തിരിഞ്ഞു നോക്കുമ്പോള് ദൈവത്തോട് നന്ദി പറയാന് തോന്നുകയാണ്. ദൈവത്തിന് ഏറ്റവും പ്രിയപ്പെട്ട മാലാഖയെ എനിക്കു തന്നതിന്. എനിക്ക് ലഭിച്ച അനുഗ്രഹമാണ് നീ. ഞാന് നിന്നെ എത്രത്തോളം സ്‌നേഹിക്കുന്നുവെന്ന് എനിക്ക് പറയാനറിയില്ല. പ്രായം വെറുമൊരു അക്കമാണെന്നു തെളിയിച്ച നിനക്ക് സന്തോഷം നിറഞ്ഞ ജന്മദിനാശംസകള് നേരുന്നു.. നിന്റെ സ്വപ്‌നങ്ങളും ആഗ്രഹങ്ങളുമെല്ലാം പൂവണിയട്ടെ.. ആരോഗ്യപൂര്‍ണവും സന്തോഷത്തോടെയും മുന്നോട്ട് കൊണ്ടുപോകുന്ന ജീവിതരീതികളിലൂടെ പ്രായം വെറുമൊരു അക്കം മാത്രമാണെന്ന് നീ തെളിയിച്ചതാണ്. ഞങ്ങള്‍ക്കെല്ലാം പ്രചോദനമാകുന്നതിന് നന്ദി..\nരാജ് കുന്ദ്രയുടെ വികാരഭരിതമായ ഈ കുറിപ്പ് സിനിമാലോകത്ത് ചര്‍ച്ചയാവുകയാണ്. ഐ പി എല്ലില് രാജസ്ഥാന് റോയല്‍സ് ടീമിന്റെ ഉടമകളായിരിക്കെ 2009 ഫെബ്രുവരിയിലാണ് ഇരുവരുടെയും വിവാഹനിശ്ചയം നടക്കുന്നത്. നവംബറില് വിവാഹിതരുമായി. വിയാന് രാജ് കുന്ദ്ര എന്നൊരു മകനും ഈ ദമ്പതികള്‍ക്കുണ്ട്.\nContent Highlights : Raj Kundra instagram post about his wife Shilpa Shetty actress, birthday special\nആദ്യം നമ്മളെ തന്നെ ശ്രദ്ധിക്കണം; ശില്‍പ്പ ഷെട്ടി


international news Archives - Newscom - Malayalam News\n-46 min. ago-നിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 453 കേസുകള്; മാസ്ക് ധരിക്കാത്തത് 4570 പേര്\n-42 min. ago-രാഹുലിനും പന്തിനും അർദ്ധ സെഞ്ച്വറി; ഇന്ത്യക്ക് മികച്ച സ്കോർ\n-30 min. ago-ഹൈക്കോടതി വിധി സി.പി.എമ്മിന്റെ ധാർഷ്ട്യത്തിനേറ്റ തിരിച്ചടി: വി.ഡി സതീശൻ\n-24 min. ago-ഞായറാഴ്ച യാത്രക്കാരുടെ ആവശ്യാനുസരണം കെഎസ്ആർടിസി സർവ്വീസ് നടത്തും\n-22 min. ago-കണ്ണൂരിലെ പ്രതിഷേധം; അറസ്റ്റിലായ കോൺഗ്രസ് പ്രവർത്തകർക്ക് ജാമ്യം\n-19 min. ago-11കാരിയെ പീഡിപ്പിച്ച അധ്യാപകന് ആറ് വർഷം കഠിന തടവ്\n-4 min. ago-സംസ്ഥാനത്ത് ഇന്ന് 41,668 പേര്‍ക്ക് കോവിഡ്\n-1 min. ago-സാമന്തയും നാഗചൈതന്യയും വീണ്ടും ഒന്നിക്കുന്നു? വിവാഹമോചന പ്രസ്താവന നീക്കം ചെയ്തു!\n6 hours ago-നിയന്ത്രണങ്ങള് പിന്‍വലിച്ചത് സമ്മര്‍ദ്ദം മൂലമല്ല; വിശദീകരണവുമായി കാസര്‍കോട് കലക്ടര്\n6 hours ago-ദിലീപിന്റെ മുൻകൂർ ജാമ്യ ഹർജി നാളത്തേക്ക് മാറ്റി\nTag: international news\nലോകത്തിലെ ഏറ്റവും പ്രായം കുറഞ്ഞ ശാസ്ത്രജ്ഞ; എട്ടുവയസ്സിൽ കണ്ടെത്തിയത് പതിനെട്ട് ചിഹ്നഗ്രഹങ്ങളെ\nകുട്ടികൾ നമ്മളെ പലതരത്തിൽ അത്ഭുതപ്പെടുത്തറുണ്ട്. എന്നാൽ ലോകത്തിലെ തന്നെ ഏറ്റവും പ്രായം കുറഞ്ഞ ശാസ്ത്രജ്ഞയാണ് ഈ എട്ടുവയസ്സുകാരി. പേര് നിക്കോൾ ഒലിവേര എന്നാണ്. എങ്ങനെയാണ് ലോകത്തിലെ ഏറ്റവും പ്രായം കുറഞ്ഞ ശാസ്ത്രജ്ഞയായി നിക്കോൾ ഒലിവേര തെരഞ്ഞെടുക്കപ്പെട്ടത് എന്നറിയാമോ? പതിനെട്ട് ചിഹ്നഗ്രഹങ്ങളാണ് ഈ എട്ടുവയസ്സുകാരി കണ്ടുപിടിച്ചിരിക്കുന്നത്. നടക്കാൻ തുടങ്ങുന്ന പ്രായത്തിലെ ആകാശത്തിലെ നക്ഷത്രങ്ങളെ നോക്കി അവൾ കൈ…\nഇന്ത്യയില് നിന്ന് സമ്പൂര്‍ണ വാക്‌സിന് എടുത്ത താമസ വിസക്കാര്‍ക്ക് ഞായറാഴ്ച മുതല് യുഎഇയിലേക്ക് മടങ്ങാം\nഇന്ത്യയില് നിന്ന് അംഗീകൃത കോവിഡ് വാക്‌സിന്റെ രണ്ടു ഡോസും സ്വീകരിച്ച താമസ വിസക്കാര്‍ക്ക് ഞായറാഴ്ച മുതല് മടങ്ങിവരാമെന്ന് യുഎഇ. ലോകോരോഗ്യ സംഘടന അംഗീകരിച്ച വാക്‌സിന് സ്വീകരിച്ചവര്‍ക്കാണ് യുഎഇയില് പ്രവേശിക്കാന് അനുമതി.ആറു മാസത്തിലധികം രാജ്യത്തിനു പുറത്ത് താമസിച്ച വാക്‌സിന് കുത്തിവച്ച എല്ലാ താമസ വിസക്കാര്‍ക്കും തിരിച്ചു വരാമെന്ന് ദേശീയ ദുരന്ത നിവാരണ സമിതിയും യുഎഇ താമസ കുടിയേറ്റ…\nയുഎഇ ഉള്‍പ്പെടെ മൂന്ന് വിദേശ രാജ്യങ്ങളില് നിന്നുള്ള യാത്രാവിലക്ക് പിൻവലിച്ച് സൗദി\nകൊവിഡ് മൂലം സൗദി യാത്രാ നിരോധനം ഏർപ്പെടുത്തിയ രാജ്യങ്ങളുടെ പട്ടികയിൽ നിന്ന് മൂന്ന് രാജ്യങ്ങളെ ഒഴിവാക്കി. യുഎഇ, അർജന്റീന, ദക്ഷിണാഫ്രിക്ക എന്നീ രാജ്യങ്ങളിൽ നിന്നുള്ളവർ സൗദിയിൽ പ്രവേശിക്കുന്നതിന് ഏർപ്പെടുത്തിയ വിലക്ക് പൂർണമായി നീക്കാൻ തീരുമാനിച്ചതായി സൗദി ആഭ്യന്തര മന്ത്രാലയം അറിയിച്ചു. ഈ മൂന്നു രാജ്യങ്ങളിൽ നിന്നുമുള്ളവർക്ക് ഇന്ന് രാവിലെ 11 മണി മുതൽ കര അതിർത്തി…\nകൊവിഡ് നിയന്ത്രണങ്ങൾ ഇളവ്; യുഎഇയിലെ പള്ളികളില് കൂടുതല് പേര്‍ക്ക് പ്രവേശനാനുമതി നല്‍കി\nയുഎഇയില് കൊവിഡ് നിയന്ത്രണങ്ങള് കൂടുതല് ലംഘൂകരിക്കുന്നതിന്റെ ഭാഗമായി പള്ളികളില് കൂടുതല് വിശ്വാസികള്‍ക്ക് പ്രവേശനാനുമതി നല്‍കി. കഴിഞ്ഞ ദിവസമാണ് ഇത് സംബന്ധിച്ച പുതിയ പ്രഖ്യാപനമുണ്ടായത്. നമസ്‍കാരങ്ങളില് വിശ്വാസികള് തമ്മില് രണ്ട് മീറ്റര് അകലം പാലിക്കണമെന്നായിരുന്നു നേരത്തെ നല്‍കിയിരുന്ന നിര്‍ദേശം. ഇത് ഒന്നര മീറ്ററായി കുറച്ചിട്ടുണ്ട്. അതേസമയം പള്ളികളിലെ അംഗശുദ്ധി വരുത്തുന്നതിനുള്ള സ്ഥലങ്ങള് തുറക്കാന് അനുമതി നല്‍കിയിട്ടില്ലെന്ന് നാഷണല്…\nബലൂചിസ്ഥാനിലെ ക്വറ്റയിൽ ചാവേർ ആക്രമണം;3പേർ കൊല്ലപ്പെടുകയും 20 പേർക്ക് പരിക്കേൽക്കുകയും ചെയ്തു\nബലൂചിസ്ഥാനിലെ ക്വറ്റയിലെ ചെക്ക് പോസ്റ്റിലുണ്ടായ ചാവേർ ബോംബ് സ്ഫോടനത്തിൽ മൂന്ന് പേർ കൊല്ലപ്പെടുകയും 20 പേർക്ക് പരിക്കേൽക്കുകയും ചെയ്തു. ബലൂചിസ്ഥാൻ ഭീകരവിരുദ്ധ വിഭാഗം (സിടിഡി) ചാവേർ ആക്രമണം മാസ്റ്റുങ് റോഡിലെ സൊഹാന ഖാൻ എഫ്‌സി ചെക്ക് പോസ്റ്റ് ലക്ഷ്യമാക്കിയാണെന്ന് സ്ഥിരീകരിച്ചതായി മാധ്യമങ്ങൾ റിപ്പോർട്ട് ചെയ്തു. പൊട്ടിത്തെറിക്ക് ശേഷം ഉടൻ തന്നെ പൊലീസും നിയമപാലകരും രക്ഷാപ്രവർത്തകരും സ്ഥലത്തെത്തി….\nകുട്ടികള്‍ക്കും ഇ-സ്‍കൂട്ടറുകള് ഓടിക്കാന് അനുമതി നൽകി ഷാര്‍ജ\n14 വയസിന് മുകളില് പ്രായമുള്ള കുട്ടികള്‍ക്കും ഷാര്‍ജയില് ഇ-സ്‍കൂട്ടറുകള് ഓടിക്കാന് അനുമതി നല്‍കി. ഹെല്‍മറ്റ് ധരിക്കുകയും മുന്നിലെയും പിന്നിലെയും ലൈറ്റുകള് ഓണ് ചെയ്യുകയും വേണം. പ്രത്യേക ലേനുകളിലൂടെ മാത്രമേ ഇ-സ്‍കൂട്ടറുകള് ഓടിക്കാവൂ എന്നും നിര്‍ദിഷ്‍ട സ്ഥലങ്ങളില് മാത്രമേ അവ പാര്‍ക്ക് ചെയ്യാവൂ എന്നും അറിയിച്ചിട്ടുണ്ട്. ഇ-സ്‍കൂട്ടറുകള് ഓടിക്കുമ്പോള് പാലിക്കേണ്ട സുരക്ഷാ മാര്‍ഗനിര്‍ദേശങ്ങള് സംബന്ധിച്ച് രക്ഷിതാക്കള് കുട്ടികള്‍ക്ക്…\nആൺകുട്ടികളും പെൺകുട്ടികളും ഒരുമിച്ചിരുന്ന് പഠിക്കേണ്ട; ആദ്യ ഫത്‌വ ഇറക്കി താലിബാൻ\nഅഫ്ഗാനിസ്ഥാന്റെ നിയന്ത്രണം ഏറ്റെടുത്ത ശേഷം ആദ്യ ഫത്‌വ ഇറക്കി താലിബാൻ. സർക്കാർ, സ്വകാര്യ സർവകലാശാലകളിൽ ആൺകുട്ടികളും പെൺകുട്ടികളും ഒരേ ക്ലാസിൽ ഒന്നിച്ചിരുന്ന് പഠിക്കുന്നത് താലിബാൻ വിലക്കി. പടിഞ്ഞാറൻ ഹെറാത് പ്രവിശ്യയിലെ താലിബാൻ അധികൃതരാണ് ഫത്‌വ ഇറക്കിയത്. അഫ്ഗാൻ മാധ്യമങ്ങളാണ് വാർത്ത പുറത്തുവിട്ടത്. സർവകലാശാല അധ്യാപകർ, സ്വകാര്യ വിദ്യാഭ്യാസ സ്ഥാപന ഉടമകൾ എന്നിവരുമായി താലിബാൻ അധികൃതർ മൂന്ന്…\nഅഫ്ഗാന് പ്രതിസന്ധി; ഇന്ത്യയില് ഡ്രൈ ഫ്രൂട്ട്‌സ് വില കുത്തനെ ഉയരുന്നു\nഅഫ്ഗാനിസ്ഥാനില് താലിബാന് അധികാരം പിടിച്ചതോടെ, ഇന്ത്യയില് ഡ്രൈ ഫ്രൂഡ്‌സിന്റെ വില കുതിച്ചുയരുന്നു. ഇന്ത്യയുമായുള്ള കയറ്റിറക്കുമതി താലിബാന് നിര്‍ത്തിയതോടെയാണ് രാജ്യത്ത് ഡ്രൈ ഫ്രൂഡ്‌സിന്റെ ലഭ്യതയില് കുറവ് ഉണ്ടാകുമെന്ന റിപ്പോര്‍ട്ടുകളാണ് വിലയെ സ്വാധീനിക്കുന്നത്. ഉത്സവ സീസണ് ആരംഭിച്ചതോടെ, എന്ന് വിതരണം പുനഃസ്ഥാപിക്കാന് സാധിക്കുമെന്ന ആശങ്കയിലാണ് കച്ചവടക്കാര്. ഡ്രൈ ഫ്രൂട്ട്‌സിന്റെ 85ശതമാനവും അഫ്ഗാനിസ്ഥാനില് നിന്നാണ് ഇന്ത്യ ഇറക്കുമതി ചെയ്യുന്നത്. അഫ്ഗാനിസ്ഥാനില്…\nഅഫ്ഗാനില് ബുര്‍ഖയുടെ വില പത്തിരട്ടി വര്‍ധിച്ചതായി റിപ്പോര്‍ട്ട്\nഅഫ്ഗാനിസ്ഥാനില് താലിബാന് അധികാരം പിടിച്ചെടുത്തതിന് പിന്നാലെ സ്ത്രീകളുടെ വേഷമായ ബുര്‍ഖയുടെ വില പത്തിരട്ടി വര്‍ധിച്ചതായി റിപ്പോര്‍ട്ട്. കഴിഞ്ഞ താലിബാന് ഭരണത്തില് സ്ത്രീകള്‍ക്ക് പുറത്തിറങ്ങാന് മുഖവും ശരീരവും ഒന്നാകെ മൂടുന്ന ബുര്‍ഖ നിര്‍ബന്ധമായിരുന്നു. അഫ്ഗാനിലെ കാബൂള് ഉള്‍പ്പെടെയുള്ള പല നഗരങ്ങളിലും ബുര്‍ഖ വില കുതിച്ചുയര്‍ന്നതായി അന്താരാഷ്ട്രമാധ്യമങ്ങൾ റിപ്പോര്‍ട്ട് ചെയ്തു. താലിബാന് സ്ത്രീകള്‍ക്ക് ബുര്‍ഖ നിര്‍ബന്ധമാക്കുമെന്ന സൂചനയെ തുടര്‍ന്നാണ്…\nവിദേശകാര്യമന്ത്രാലയത്തിൻ്റെ അഫ്ഗാൻ സ്പെഷൽ സെൽ മുഴുവൻ സമയവും പ്രവർത്തന സജ്ജം\nവിദേശകാര്യമന്ത്രാലയത്തിൻ്റെ അഫ്ഗാൻ സ്പെഷൽ സെൽ മുഴുവൻ സമയവും പ്രവർത്തന സജ്ജമാണെന്ന് കേന്ദ്ര വിദേശ കാര്യ മന്ത്രാലയം അറിയിച്ചു. അഫ്ഗാനിസ്ഥാനിൽ നിന്ന് നാട്ടിലേക്ക് മടങ്ങാൻ ആഗ്രഹിക്കുന്നവരും മറ്റ് സഹായങ്ങൾ ആവശ്യമുള്ളവരും താഴെ പറയുന്ന ഫോൺ നമ്പരിലോ ഇ -മെയിൽ വിലാസത്തിലോ ബന്ധപ്പെടാം. ഫോൺ : +91-11-49016783, +91-11-49016784, +91-11-49016785 വാട്സ്ആപ്: +91-8010611290E-mail : SituationRoom@mea.gov.in\nമലേഷ്യയില് മുഹിയുദ്ദീന് യാസിന് രാജിവെച്ചു\n17 മാസത്തെ ഭരണത്തിനൊടുവില് മലേസ്യന് പ്രധാനമന്ത്രി മുഹിയുദ്ദീന് യാസിന് രാജിവച്ചു. പാര്‍ലമെന്റില് ഭൂരിപക്ഷ പിന്തുണ നഷ്ടപ്പെട്ടതിനെത്തുടര്‍ന്ന് തന്റെ മന്ത്രിസഭയോടൊപ്പം രാജിവച്ചതായി മുഹിയുദ്ദീന് പറഞ്ഞു. പാര്‍ലമെന്റില് ആര്‍ക്കും വ്യക്തമായ ഭൂരിപക്ഷം ഇല്ലാത്ത സാഹചര്യത്തില് അടുത്ത സര്‍ക്കാര് ആരു രൂപീകരിക്കും എന്നതില് വ്യക്തതയില്ല. പുതിയ പ്രധാനമന്ത്രിയെ തിരഞ്ഞെടുക്കുന്നതു വരെ കാവല് പ്രധാനമന്ത്രിയായി മുഹിയുദ്ദീന് യാസിന് തുടരും. കഴിഞ്ഞ വര്‍ഷം…\n‘താലിബാന് അഫ്ഗാനിസ്ഥാനില് അടിമത്തത്തിന്‍റെ ചങ്ങലകള് തകര്‍ത്തു;’ പാകിസ്ഥാന് പ്രധാനമന്ത്രി ഇമ്രാന് ഖാന്\nഅഫ്ഗാനിസ്ഥാനില് താലിബാന് രാഷ്ട്രീയ അട്ടിമറി നടത്തിയതിന് പിന്നാലെ താലിബാനെ പ്രശംസിച്ച് പാകിസ്ഥാന് രംഗത്തെത്തി. താലിബാന് അഫ്ഗാനിസ്ഥാനില് അടിമത്തത്തിന്‍റെ ചങ്ങലകള് തകര്‍ത്തെന്ന് പാകിസ്ഥാന് പ്രധാനമന്ത്രി ഇമ്രാന് ഖാന് പറഞ്ഞു. അഫ്ഗാനിസ്ഥാനിലെ പ്രതിസന്ധി അംഗീകരിക്കുമ്പോഴും താലിബാന് നടത്തിയ നീക്കങ്ങളെ പ്രശംസിക്കുകയാണ് പാകിസ്ഥാന് ചെയ്തിരിക്കുന്നത്. തന്റെ ഭരണകക്ഷിയായ പാകിസ്താന് തെഹ്രീക്-ഇ-ഇന്‍സാഫ് പാര്‍ട്ടിയുടെ പ്രകടന പത്രികയുടെ ഭാഗമായ ഗ്രേഡ് 1 മുതല്…\nതാലിബാനെതിരെ നിലപാട് പ്രഖ്യാപിച്ച് അമേരിക്കയും ബ്രിട്ടനും; യുഎൻ രക്ഷാസമിതി യോഗം തുടരുന്നു\nതാലിബാനെതിരെ യുഎൻ സുരക്ഷാ കൗൺസിലിൽ നിലപാട് പ്രഖ്യാപിച്ച് അമേരിക്കയും ബ്രിട്ടനും. മനുഷ്യാവകാശലംഘനം അനുവദിക്കില്ലെന്ന് അമേരിക്ക വ്യക്തമാക്കി. അഫ്ഗാൻ ജനത അന്തസ്സോടെ ജീവിക്കുന്നു എന്ന് ഉറപ്പുവരുത്തണമെന്നും സ്ത്രീകളുടെ അവകാശം സംരക്ഷിക്കണമെന്നും അമേരിക്ക താലിബാനോട് ആവശ്യപ്പെട്ടു. അഫ്ഗാൻ്റെ അയൽരാജ്യങ്ങൾ അഭയാർത്ഥികളെ സ്വീകരിക്കണമെന്നും അമേരിക്ക അഭ്യർത്ഥിക്കുന്നു. താലിബാൻ ദോഹ ധാരണ ലംഘിച്ചെന്ന് ബ്രിട്ടൻ കുറ്റപ്പെടുത്തി. അഫ്ഗാനിസ്ഥാനിൽ മനുഷ്യവകാശം സംരക്ഷിക്കണമെന്ന് സെക്രട്ടറി…\nകൊവിഡ് വാക്‌സിന് അംഗീകാരം; ജോണ്‍സണ് ആന്റ് ജോണ്‍സണ് പിന്മാറി\nഇന്ത്യയില് കൊവിഡ് വാക്‌സിന് വേഗത്തില് അനുമതി ലഭിക്കുന്നതിന് പ്രമുഖ അമേരിക്കന് മരുന്ന് കമ്പനിയായ ജോണ്‍സണ് ആന്റ് ജോണ്‍സണ് നല്‍കിയ അപേക്ഷ പിന്‍വലിച്ചു. നഷ്ടപരിഹാരവുമായി ബന്ധപ്പെട്ട് നിയമപ്രശ്‌നങ്ങള് പരിഹരിക്കുന്നതിന് കേന്ദ്രസര്‍ക്കാര് ശ്രമം നടത്തുന്നതിനിടെയാണ് കമ്പനിയുടെ പിന്മാറ്റം. കമ്പനി അപേക്ഷ പിന്‍വലിക്കാനുള്ള കാരണം വ്യക്തമല്ല. ഇന്ത്യയില് ജാന്‍സെന് വാക്‌സിന്റെ പരീക്ഷണത്തിന് അനുമതി തേടിയതായി ജോണ്‍സണ് ആന്റ് ജോണ്‍സണ് ഏപ്രിലിലാണ്…\nകൊവിഡ് വാക്‌സിന്റെ മൂന്നാം ഡോസ് നല്‍കാനൊരുങ്ങി ഇസ്രായേല്\nകൊവിഡ് വാക്‌സിന്റെ മൂന്നാം ഡോസ് നല്‍കാനൊരുങ്ങി ഇസ്രായേല്.ഇതോടെ കൊവിഡ് വാക്‌സിന്റെ മൂന്നാം ഡോസ് വിതരണം ചെയ്യുന്ന ആദ്യ രാജ്യമായി ഇസ്രായേല് മാറി. കഴിഞ്ഞ ദിവസം ഔദ്യോഗിക ടെലിവിഷനിലൂടെ ഇസ്രായേല് പ്രധാനമന്ത്രി നഫ്താലി ബെന്നറ്റ് ആണ് ഇക്കാര്യം പ്രഖ്യാപിച്ചത്. രണ്ടാമത്തെ ഡോസ് എടുത്ത് അഞ്ച് മാസം പിന്നിട്ടവര്‍ക്കാണ് മൂന്നാമത്തെ ഡോസ് നല്‍കുക.വാക്‌സിനുകള് സുരക്ഷിതമാണെന്നാണ് യാഥാര്‍ത്ഥ്യങ്ങള് തെളിയിക്കുന്നത്. ഗുരുതരമായ…\nസൗദിയില് 1187 പേര്‍ക്ക് കൂടി കൊവിഡ്; 1176 പേര്‍ക്ക് രോഗമുക്തി\nസൗദിയില് 1187 പേര്‍ക്ക് കൂടി കൊവിഡ് സ്ഥിരീകരിച്ചു.1176 പേര് ഇന്ന് രോഗമുക്തി നേടി. ഇതോടെ രാജ്യത്താകെ കൊവിഡ് ബാധിച്ചവരുടെ എണ്ണം 5,24,584 ഉം രോഗമുക്തി നേടിയവരുടെ എണ്ണം 5,05,003 ഉം ആയി. രാജ്യത്തെ ആകെ മരണം 8,226 ആയി. കൊവിഡ് ബാധിച്ചവരില് നിലവില് 11,355 പേര് ചികിത്സയിലുണ്ട്. ഇവരില് 1395 പേര് ഗുരുതരാവസ്ഥയിലാണ്. ചികിത്സയില് കഴിയുന്ന…\nഒരാഴ്ച കൊണ്ട് 90 ശതമാനം ആളുകള്‍ക്കും വാക്സിന് നല്‍കി ഭൂട്ടാന്\nകൊവിഡ് പ്രതിരോധ ശേഷിക്കായി വാക്സിന് മാത്രമാണ് ലോകത്തിന് മുന്നിലുള്ള ഏക പ്രതിവിധി. അതുകൊണ്ടു തന്നെ ജനജീവിതം സാധാരണ നിലയിലേക്ക് കൊണ്ടുവരുന്നതിനായി പൗരന്‍മാര്‍ക്ക് എത്രയും വേഗത്തില് വാക്സിന് നല്‍കുക എന്നതിനാണ് ഇപ്പോള് രാജ്യങ്ങള് പ്രാമുഖ്യം നല്‍കുന്നത്. കേവലം ഒരാഴ്ച കൊണ്ട് ഈ ഉദ്യമം പൂര്‍ത്തീകരിച്ചിരിക്കുകയാണ് ഇന്ത്യയുടെ അയല് രാജ്യമായ ഭൂട്ടാന്. രണ്ടാം ഡോസ് വാക്സിനാണ് ഭൂട്ടാന് ഒരാഴ്ച…\nഅമേരിക്കയിലെ അലാസ്കയില് ഭൂചലനം\nഅമേരിക്കയിലെ അലാസ്കയില് റിക്ടര് സ്കെയിലില് 8.2 തീവ്രത രേഖപ്പെടുത്തിയ ഭൂചലനം ഉണ്ടായി. പെറിവില്ലെ നഗരത്തിന് തെക്കുകിഴക്കായി 91 കിലോമീറ്റര് അകലെയാണ് ഭൂചലനം അനുഭവപ്പെട്ടതെന്ന് യുഎസ് ജിയോളജിക്കല് സര്‍വേ അറിയിച്ചു. ഇതേ തുടര്‍ന്നു തെക്കുകിഴക്കന് അലാസ്കയില് യുഎസ് സര്‍ക്കാര് സുനാമി മുന്നറിയിപ്പ് നല്‍കി. ശക്തമായ ചലനത്തില് കെട്ടിടങ്ങള് കുലുങ്ങിയതോടെ ജനങ്ങള് പരിഭ്രാന്തരായി പുറത്തിറങ്ങി. റോഡുകള് പലയിടത്തും തകര്‍ന്നു.അതേസമയം,…\nഒമാനില് 518 പേര്‍ക്ക് കൂടി കൊവിഡ് സ്ഥിരീകരിച്ചു; ഇന്ന് 14 മരണം\nഒമാനില് 518 പേര്‍ക്ക് കൂടി കൊവിഡ് സ്ഥിരീകരിച്ചതായി ആരോഗ്യ മന്ത്രാലയം പുറത്തിറക്കിയ പ്രസ്‍താവന വ്യക്തമാക്കുന്നു. കഴിഞ്ഞ 24 മണിക്കൂറിനിടെ 14 കൊവിഡ് മരണങ്ങളാണ് രാജ്യത്ത് റിപ്പോര്‍ട്ട് ചെയ്യപ്പെട്ടത്. ഇതോടെ രാജ്യത്ത് ആകെ റിപ്പോര്‍ട്ട് ചെയ്യപ്പെട്ട കൊവിഡ് കേസുകളുടെ എണ്ണം 2,95,535ഉം ആകെ മരണസംഖ്യ 3802ഉം ആയി. ഇതുവരെ 2,77,632 കൊവിഡ് രോഗികളാണ് ഒമാനില് രോഗമുക്തരായത്. നിലവില്…\nഖത്തറില് കൊവിഡ് നിയന്ത്രണങ്ങള് ലംഘിച്ച 91 പേര്‍ക്കെതിരെ നടപടി\nഖത്തറില് കൊവിഡ് നിയന്ത്രണങ്ങള് ലംഘിക്കുന്നവരെ പിടികൂടാന് ആഭ്യന്തര മന്ത്രാലയം നടപടികള് ശക്തമാക്കി. കഴിഞ്ഞ ദിവസം 91 പേരെയാണ് രാജ്യത്തിന്റെ വിവിധ ഭാഗങ്ങളില് നിന്നായി നിയമ ലംഘനങ്ങള്‍ക്ക് പിടികൂടിയതെന്ന് അധികൃതര് വെളിപ്പെടുത്തി. പിടിയിലായവരില് 85 പേരും പൊതു സ്ഥലങ്ങളില് മാസ്ക് ധരിക്കാത്തതിനാണ് നടപടി നേരിട്ടത്. സുരക്ഷിതമായ സാമൂഹിക അകലം പാലിക്കാതിരുന്നതിന്6പേരെ പിടികൂടി. മൊബൈല് ഫോണുകളില്…\nഅബുദാബി ചേംബര് ഡയറക്ടര് ബോര്‍ഡ് വൈസ് ചെയര്‍മാനായി പ്രമുഖ മലയാളി വ്യവസായിയും ലുലു ഗ്രൂപ്പ് ചെയര്‍മാനുമായ എംഎ യൂസഫലിയെ നിയമിച്ചു. ഡയറക്ടര് ബോര്‍ഡിലെ ഏക ഇന്ത്യക്കാരനാണ് യൂസഫലി. അബുദാബി കിരീടാവകാശിയും യുഎഇ സായുധ സേന ഡെപ്യൂട്ടി സുപ്രീം കമാന്‍ഡറുമായ അബ്ദുള് മുഹമ്മദ് അല് മസ്‌റോയിയാണ് ഡയറക്ടര് ബോര്‍ഡിന്റെ ചെയര്‍മാന്. അബുദാബിയിലെ എല്ലാ വാണിജ്യ വ്യവസായ സ്ഥാപനങ്ങളും…\nകൊവിഡ് വാക്സിനെടുത്തവർക്ക് മാത്രം പ്രവേശനം; സൗദിയിൽ പുതിയ നിയമം അടുത്ത മാസം മുതൽ\nസൗദി അറേബ്യയിൽ കൊവിഡ് വാക്സിൻ കുത്തിവെപ്പെടുത്തവർക്ക് മാത്രം കടകളടക്കമുള്ള മുഴുവൻ സ്ഥാപനങ്ങളിലും പ്രവേശനാനുമതി. ആഗസ്റ്റ് ഒന്ന് മുതലാണ് ഈ പുതിയ നിയമം. രാജ്യത്തെ മുഴുവൻ സ്വകാര്യ, പൊതു മേഖലാ സ്ഥാപനങ്ങളിലും പ്രവേശിക്കുന്നതിനാണ് നിയന്ത്രണം. വാക്സിന് സ്വീകരിച്ചവര്‍ക്കും കൊവിഡ് ഭേദമായവര്‍ക്കും മാത്രമായിരിക്കും സ്ഥാപനങ്ങളില് പ്രവേശനം അനുവദിക്കുക. വാക്സിന് സ്വീകരിക്കുകയോ, കൊവിഡ് ബാധിച്ച് സുഖം പ്രാപിക്കുകയോ വഴി തവക്കല്‍നാ…\nബഹ്‌റൈനില് കൊവിഡ് നിയന്ത്രണങ്ങളില് ഇളവ്\nബഹ്‌റൈനില് ടെസ്റ്റ് പോസിറ്റിവിറ്റി നിരക്ക് രണ്ട് ശതമാനത്തിലും കുറവായതോടെ കൊവിഡ് നിയന്ത്രണങ്ങളില് ഇളവ്. കടകളില് വാക്‌സിന് എടുത്തവര്‍ക്കും എടുക്കാത്തവര്‍ക്കും പ്രവേശനം അനുവദിച്ചുതുടങ്ങി. ഗ്രീന് ലെവലിലാണ് ഇപ്പോള് രാജ്യം. വീടുകളിലെ സ്വകാര്യ ചടങ്ങുകളിലും ഔട്ട്‌ഡോര് പരിപാടികളിലും സര്‍ക്കാര് സ്ഥാപനങ്ങളിലും ആളുകള്‍ക്ക് പ്രവേശനമുണ്ട്. കായിക കേന്ദ്രങ്ങള്, നീന്തല്‍ക്കുളങ്ങള്, എന്റര്‍ടെയിന്‍മെന്റ് കേന്ദ്രങ്ങള് എന്നിവിടങ്ങളിലും പ്രവേശിക്കാന് അനുമതിയുണ്ട്.\nനീറ്റ് പരീക്ഷാ കേന്ദ്രം സൗദിയിലും അനുവദിക്കണമെന്ന് കെ.എം.സി.സി\nമെഡിക്കൽ പ്രവേശന പരീക്ഷ എഴുതാനുള്ള ’നീറ്റ് സെന്റർ’ സൗദിയിലും നിർബന്ധമായും അനുവദിക്കണമെന്ന് കെ.എം.സി.സി ആവശ്യപ്പെട്ടു. എണ്ണൂറോളം കുട്ടികൾ നീറ്റ് എഴുതാനായി തയ്യാറായ സാഹചര്യത്തിൽ മറ്റു ഗൾഫ് രാജ്യങ്ങളിൽ അനുവദിച്ചത് പോലെ സൗദിയിലും പരീക്ഷ കേന്ദ്രം അനുവദിക്കാൻ അടിയന്തര നടപടികൾ സ്വീകരിക്കണമെന്ന് കെ.എം.സി.സി സൗദി നാഷനൽ കമ്മിറ്റിയും റിയാദ് സെൻട്രൽ കമ്മിറ്റിയും ആവശ്യപ്പെട്ടു. ഇക്കാര്യം ഉന്നയിച്ച് കേന്ദ്ര,…\nയുഎഇയില് 1,521 പേര്‍ക്ക് കൂടി കൊവിഡ്, മൂന്ന് മരണം\nയുഎഇയില് 1,521 പേര്‍ക്ക് കൂടി കൊവിഡ് വൈറസ് ബാധ സ്ഥിരീകരിച്ചതായി ആരോഗ്യ-പ്രതിരോധ മന്ത്രാലയം അറിയിച്ചു. ചികിത്സയിലായിരുന്ന 1,474 പേര് സുഖം പ്രാപിക്കുകയും മൂന്ന് പേര് മരണപ്പെടുകയും ചെയ്തു. പുതിയതായി നടത്തിയ 1,52,302 കൊവിഡ് പരിശോധനകളില് നിന്നാണ് പുതിയ രോഗികളെ കണ്ടെത്തിയത്. ഇതുവരെയുള്ള കണക്കുകള് പ്രകാരം ആകെ 6,68,601 പേര്‍ക്ക് യുഎഇയില് കൊവിഡ് സ്ഥിരീകരിച്ചിട്ടുണ്ട്. ഇവരില് 6,46,227…


‘പലപ്പോഴും കേന്ദ്ര സർക്കാരിന് വേണ്ടി രാഷ്ട്രീയം കളിച്ചിട്ടുണ്ടെങ്കിലും ഇക്കാര്യത്തിൽ ഗവർണർ ആണ് ശരി, കണ്ണൂർ യൂണിവേഴ്‌സിറ്റിയിലെ നിയമനം നിയമവിരുദ്ധം’ ; ഹരീഷ് വാസുദേവൻ – Media Mangalam\n‘പലപ്പോഴും കേന്ദ്ര സർക്കാരിന് വേണ്ടി രാഷ്ട്രീയം കളിച്ചിട്ടുണ്ടെങ്കിലും ഇക്കാര്യത്തിൽ ഗവർണർ ആണ് ശരി, കണ്ണൂർ യൂണിവേഴ്‌സിറ്റിയിലെ നിയമനം നിയമവിരുദ്ധം’ ; ഹരീഷ് വാസുദേവൻ\nകൊച്ചി : ഗവർണർ ആരിഫ് മുഹമ്മദ് ഖാൻ പലപ്പോഴും കേന്ദ്ര സർക്കാരിന് വേണ്ടി രാഷ്ട്രീയം കളിക്കുന്നു. 60 വയസ്സ് കഴിഞ്ഞ ആളെ കണ്ണൂർ യൂണിവേഴ്‌സിറ്റിയിൽ വൈസ് ചാൻസലർ ആയി നിയമിച്ച ഉത്തരവ് നിയമവിരുദ്ധമാണെന്ന് അഭിഭാഷകൻ ഹരീഷ് വാസുദേവൻ. കണ്ണൂർ യൂണിവേഴ്‌സിറ്റി നിയമനത്തിന്റെ കാര്യത്തിൽ ഗവർണർ ആരിഫ് മുഹമ്മദ് ഖാനാണ് ശരിയെന്ന് ഹരീഷ് വാസുദേവൻ പറഞ്ഞു. ഫേസ്ബുക്ക് പോസ്റ്റിലൂടെയായിരുന്നു അദ്ദേഹത്തിന്റെ പ്രതികരണം.\nകുറിപ്പിന്റെ പൂർണരൂപം :കൊച്ചി : 60 വയസ്സ് കഴിഞ്ഞ ആളെ കണ്ണൂർ യൂണിവേഴ്‌സിറ്റിയിൽ വൈസ് ചാൻസലർ ആയി നിയമിച്ച ഉത്തരവ് നിയമവിരുദ്ധമാണെന്ന് അഭിഭാഷകൻ ഹരീഷ് വാസുദേവൻ. ഗവർണർ ആരിഫ് മുഹമ്മദ് ഖാൻ പലപ്പോഴും കേന്ദ്ര സർക്കാരിന് വേണ്ടി രാഷ്ട്രീയം കളിച്ചിട്ടുണ്ട്. എന്നാൽ, കണ്ണൂർ യൂണിവേഴ്‌സിറ്റി നിയമനത്തിന്റെ കാര്യത്തിൽ ഗവർണർ ആരിഫ് മുഹമ്മദ് ഖാനാണ് ശരിയെന്ന് ഹരീഷ് വാസുദേവൻ പറഞ്ഞു. ഫേസ്ബുക്ക് പോസ്റ്റിലൂടെയായിരുന്നു അദ്ദേഹത്തിന്റെ പ്രതികരണം.\nകണ്ണൂർ യൂണിവേഴ്‌സിറ്റിയിൽ VC യെ നിയമിക്കുമ്പോൾ പ്രായപരിധി യൂണിവേഴ്‌സിറ്റി ആക്ടിലെ ഒമ്പതാം വകുപ്പിൽ വ്യക്തമാണ്. 60 വയസ്സിനു മേൽ പ്രായമുള്ള ആരെയും VC ആയി നിയമിക്കരുത് എന്ന നിയന്ത്രണം നിയമത്തിൽ വ്യക്തമാണ്. ഒരിക്കൽ VC ആയ ആളിനു ഒരിക്കൽക്കൂടി പുനർനിയമനത്തിനു അർഹത ഉണ്ടെന്ന് 10 ആം വകുപ്പ് പറയുമ്പോഴും9ആം വകുപ്പിലെ പ്രായപരിധിക്ക് ഇളവില്ല. “പുനർനിയമന”ത്തിന് “നിയമന”ത്തിലെ മാനദണ്ഡങ്ങൾ ബാധകം അക്കേണ്ടതില്ല എന്നും ആക്ടിൽ എവിടെയും പറയുന്നില്ല, പുനർനിയമനത്തിനു പ്രത്യേക വ്യവസ്ഥകളും ഇല്ല.പ്രത്യേകമായി ആക്റ്റ് കൊടുക്കാത്ത ഒരാധികാരവും മന്ത്രിസഭയ്ക്കോ സർക്കാരിനോ കിട്ടുന്നുമില്ല. Section.10 ഒരു Notwithstanding ക്ളോസും അല്ല. അതായത്, നിയമത്തിൽ ഒട്ടും അവ്യക്തത ഇല്ല. പുനർനിയമനവും നിയമനവും യൂണിവേഴ്‌സിറ്റി ആക്ടിൽ രണ്ടല്ല.\n60 വയസ്സ് കഴിഞ്ഞ ആളെ VC ആയി നിയമിച്ച ഉത്തരവ് നിയമവിരുദ്ധമാണ്.\nനിയമനത്തിൽ ഗവർണർക്ക് പ്രത്യേകാധികാരങ്ങൾ ഇല്ല. ക്യാബിനറ്റ് പറയുന്നത് അനുസരിക്കുക. അത് ചെയ്യേണ്ടത് ഗവർണറുടെ ഭരണഘടനാ ബാധ്യത ആണ്. അത് ചെയ്ത ശേഷം സ്വന്തം അഭിപ്രായം പറയരുത്, നിയമവിരുദ്ധത കണ്ടാൽ ചൂണ്ടിക്കാണിക്കരുത് എന്നു ഭരണഘടനയോ നിയമമോ ഗവർണ്ണറേ വിലക്കുന്നില്ല. സർക്കാർ ഉദ്യോഗസ്ഥർക്ക് അഭിപ്രായപ്രകടനത്തിന് സർവീസ് റൂളിൽ വിലക്കുണ്ട്, മന്ത്രിമാർക്ക് പോലും കൂട്ടുത്തരവാദിത്തം ഉണ്ട്. ഗവർണ്ണർക്ക് ഇല്ല.\nചാൻസിലർ പോസ്റ്റ് മുഖ്യമന്ത്രി എടുത്തോളൂ എന്നു പറയുന്നതിന്റെ പിന്നിൽ രാഷ്ട്രീയമാണെങ്കിലും, ഇക്കാര്യത്തിൽ വസ്തുതാപരമാണ്. ഈ ഗവർണർ ശ്രീ.ആരിഫ് മുഹമ്മദ് ഖാൻ പലപ്പോഴും കേന്ദ്രസർക്കാരിനു വേണ്ടി രാഷ്ട്രീയം കളിക്കുന്നുണ്ട് എന്നു പരസ്യമായി ഞാൻ വിമർശിച്ചിട്ടുണ്ട്. എന്നാൽ കണ്ണൂർ യൂണിവേഴ്‌സിറ്റി നിയമനത്തിന്റെ കാര്യത്തിൽ ഗവർണർ ആണ് ശരി.\nസർക്കാരിന് നിയമസഭയിൽ ഭൂരിപക്ഷം ഉണ്ട്. ഓർഡിനൻസ് കൊണ്ടുവരാനുള്ള അധികാരമുണ്ട്. യൂണിവേഴ്‌സിറ്റി ആക്ടിലെ9ആം നിയമത്തിൽ ഒരു പ്രൊവൈസോ കൊണ്ടുവന്ന ശേഷം 60 വയസ് കഴിഞ്ഞായാളെ VC ആക്കാൻ ശുപാർശ ചെയ്താൽ ലോകത്ത് ആർക്കും അത് നിയമവിരുദ്ധം എന്നു പറയാനാകില്ല. അത് ചെയ്യാൻ ഇടതുപക്ഷ സർക്കാരിന് മുന്നിൽ എന്താണ് തടസം എന്നു മനസിലാകുന്നുമില്ല? എഴുതിവെച്ച നിയമം എല്ലാവർക്കുമെന്ന പോലെ സർക്കാരിനും ബാധകമാണ്. അത് നടപ്പാക്കേണ്ടത് റൂൾ ഓഫ് ലോ ഉറപ്പ് വരുത്തേണ്ടത് ഭരണഘടന നിലനിൽക്കേണ്ടത് പോലുള്ള അത്യാവശ്യമാണ്. അവസരസമത്വം നടപ്പാക്കേണ്ടത് സ്റ്റേറ്റിന്റെ ബാധ്യതയാണ്.\nനുണ മാത്രം പറയുന്ന ഏതെങ്കിലുമൊരു സംഘിയെക്കൊണ്ടു വസ്തുതാപരമായ ഒരു വിമർശനം ഉന്നയിപ്പിക്കുക എന്നത് ഇക്കാലത്ത് ഒഴിവാക്കേണ്ട കാര്യമാണ്. അതയാളുടെ മറ്റു വിമര്ശനങ്ങളെയും ജനമധ്യത്തിൽ സാധൂകരിക്കാൻ ഇടയാക്കും. ആ രാഷ്ട്രീയ ജാഗ്രത കാണിക്കാത്തത് സർക്കാരിന്റെ വീഴ്ചയാണ്.\ncentral government governor kannur university politics കേന്ദ്ര സർക്കാരിന് ഗവർണർ രാഷ്ട്രീയം ഹരീഷ് വാസുദേവൻ\nസമരത്തിൽ നിന്ന് പിജി ഡോക്ടർമാർ പിന്മാറണം; ജനങ്ങളുടെ അവകാശങ്ങളും സംരക്ഷിക്കപ്പെടണമെന്നും വീണ ജോർജ്


Augustain brother's to launcg Mango Phone in Dubai | മൊബൈൽ തട്ടിപ്പുമായി രംഗത്തിറങ്ങിയ അഗസ്റ്റിൻ സഹോദരന്മാർ ദുബായിൽ പൊങ്ങിയത് അബുദാബി രാജകുമാരൻ സ്പോൺസർ ആണെന്ന് അവകാശപ്പെട്ട്; പണപ്പിരിവിനും ഫ്രാഞ്ചൈസികൾ വിൽക്കാനും ഉപയോഗിക്കുന്നത് നികേഷ് കുമാറിന്റെ പേര്; ചൈനയിൽ നിന്നും സാദാഫോൺ ഇറക്കി മാംഗോ ബ്രാൻഡ് ഒട്ടിച്ച് ആപ്പിളിനെ തോൽപ്പിക്കുന്ന ഫോണെന്ന് പറഞ്ഞുള്ള കച്ചവടത്തിന്റെ ഉദ്ഘാടനം നാളെ - MarunadanMalayali.com\nFebruary 22, 2017 | 01:06 PM IST | Permalink\nതിരുവനന്തപുരം: 3000 കോടി മുടക്കി ആപ്പിളിനെ വെല്ലുന്ന സ്മാർട്ട് ഫോൺ എന്നു പറഞ്ഞ് തട്ടിപ്പിന് പദ്ധതിയിട്ട അഗസ്റ്റിൻ സഹോദരന്മാർ മാംഗോ ഫോൺ വീണ്ടും ലോഞ്ച് ചെയ്യാൻ ഒരുങ്ങുകയാണ്. കേരളത്തിൽ വച്ച് പരിപാടി കൊഴിപ്പിക്കാനുള്ള ശ്രമങ്ങൾ പലതും മറുനാടൻ വാർത്തയെ തുടർന്ന് അവതാളത്തിലായതോടെയാണ് മാംഗോ ഫോൺ ദുബായ് കേന്ദ്രീകരിച്ചത് വീണ്ടും ലോഞ്ച് ചെയ്യാൻ ശ്രമങ്ങൾ ആരംഭിച്ചത്. നുണകളുടെ ഒരു കൂമ്പാരം തന്നെ നിരത്തി കൊണ്ടാണ് ഇത്തവണ അഗസ്റ്റിൻ സഹോദരന്മാർ ദുബായിലേക്ക് വണ്ടി കയറിയിരിക്കുന്നത്. അബുദാബി രാജകുമാരൻ ഷേഖ് മുഹമ്മദ് ബിൻ സായിദ് അൽ നഹ്യാന്റെ പേര് പറഞ്ഞാണ് ദുബായിൽ ഇവർ തട്ടിപ്പുമായി രംഗത്തിറങ്ങിയിരിക്കുന്നത്.\nനാളെയാണ് മാംഗോ ഫോണിന്റെ ലോഞ്ച് നിശ്ചയിച്ചിരിക്കുന്നത്. കൊച്ചി ലേ മെറിഡിയനിൽ വച്ച് നടത്തിയ മൊബൈൽ ലോഞ്ചിങ് മറ്റൊരു തട്ടിപ്പുകേസിലെ അറസ്റ്റിനെ തുടർന്ന് പാളിപ്പോയതോടെ ഇത്തവണ വലിയ മുന്നൊരുക്കങ്ങളാണ് നടത്തിയത്. അബുദാബി രാജകുമാരൻ ഷേഖ് മുഹമ്മദിന്റെ പേര് പറഞ്ഞാൽ ദുബായിലെ പല കാര്യങ്ങളും എളുപ്പം നടക്കുമെന്നതിനാൽ ആവശ്യത്തിനും അനാവശ്യത്തിനും ഈ പേര് ഇവർ ഉപയോഗിച്ചിട്ടുണ്ട്. രാജകുമാരൻ നേരിട്ടാണ് സ്പോൺസർ ചെയ്യുന്നതെന്ന് പറഞ്ഞാണ് പലരെയും ഇവർ മാംഗോ ഫോണിലേക്ക് അടുപ്പിച്ചിരിക്കുന്നത്.\nതട്ടിപ്പുകാരാണെന്ന് അറിഞ്ഞിട്ടും തുടക്കം മുതൽ അഗസ്റ്റിൻ സഹോദരന്മാർക്കൊപ്പം നിന്നിട്ടുള്ള റിപ്പോർട്ടർ എം ഡി നികേഷ് കുമാറും ഇവർക്കൊപ്പം കൈകോർത്തിട്ടുണ്ട്. ദുബായിലെ റിപ്പോർട്ടർ ജീവനക്കാരാണ് സ്വന്തം സ്ഥാപനത്തെ പോലെ ഈ തട്ടിപ്പുകാർക്ക് പരവതാനി വിരിക്കുന്നത്. ചാനൽ ദുബായിൽ കുറേക്കാലമായി പ്രവർത്തിക്കുന്നുണ്ട്. ഈ ബന്ധങ്ങൾ ഉപയോഗിച്ചാണ് പി ആർ പ്രവർത്തനങ്ങൾ നടക്കുന്നത്. റിപ്പോർട്ടർ ചാനലിന്റെ മിഡിൽ ഈസ്റ്റ് ജനറൽ മാനേജർ ശ്യാംലാലും ഏഷ്യാവിഷൻ എം ഡി നിസാർ സിയാദും അരയും തലയും മുറുക്കി മാംഗോക്കാർക്ക് വേണ്ടി രംഗത്തുണ്ട്.\nഅപ്പിളിനെയും സാംസ്ങ്ങിനെയും തോൽപ്പിക്കുന്ന അത്യാധുനിക സ്മാർട്ട് ഫോണുകൾ രംഗത്തിറങ്ങുമെന്ന് പറഞ്ഞാണ് വയനാട് സ്വദേശികളായ റോജി അഗസ്റ്റിൻ, ജോസൂട്ടി അഗസ്റ്റിൻ, ആന്റോ അഗസ്റ്റിൻ എന്നീ സഹോദരന്മാർ കഴിഞ്ഞവർഷം രംഗത്തുവന്നത്. ബാങ്കിൽ പണമടക്കാത്തതിന്റെ പേരിൽ ഏതാനും മാസങ്ങൾക്ക് മുമ്പ് ഇവരുടെ വീട് ബാങ്കുകാർ ജപ്തി ചെയതിരുന്നു. ഇങ്ങനെയുള്ളവരാണ് 3000 കോടിയുടെ മൊബൈൽ ഫോൺ നിർമ്മാതാക്കളെന്ന് അവകാശപ്പെട്ട് രംഗത്തുവന്നിരിക്കുന്നത്. രണ്ടാം വരവിലും അഗസ്റ്റിൻ സഹോദരന്മാർക്ക് പറയാനുള്ളത് പഴയ അവകാശ വാദങ്ങൾ തന്നെയാണ്. ചൈനയിൽ പ്രത്യേക ഫാക്ടറിയും കൊറിയയിൽ ഗവേഷണ കേന്ദ്രവും ഒക്കെ തുറന്നുവെന്നായിരുന്നു വയനാട് സ്വദേശികളായ ഇവരുടെ അവകാശവാദം.\nനാളെ് ദുബായ് അൽമംസാർ പാർക്ക് ആംഫിതീയേറ്ററിൽ നടക്കുന്ന ചടങ്ങിൽ വച്ചാണ് മാംഗോ ഫോൺ വീണ്ടും ഇവർ ലോഞ്ച് ചെയ്യുന്നത്. മലയാളികളുടെ സ്വന്തം ഫോണെന്ന് പറയുന്ന ഈ ചടങ്ങിലേക്ക് നിരവധി വിഐപികളെയും ക്ഷണിച്ചിട്ടുണ്ട്. ഏഷ്യാവിഷൻ എം ഡി നിസാർ സിയാദ് നേരിട്ടാണ് അറബ് പ്രമുഖരെ ചടങ്ങിലേക്ക് ക്ഷണിച്ചിരിക്കുന്നത്. അതേസമയം ചൈനയിൽ നിന്നും ചീപ്പ് ക്വാറിറ്റിക്ക് ഇറക്കുമതി ചെയ്യുന്ന ഫോൺ മാംഗോ ഫോണിന്റെ സ്റ്റിക്കർ ഒട്ടിച്ച് വൻവിലയ്ക്ക് വിൽപ്പന നടത്തിയുള്ള കോടികളുടെ തട്ടിപ്പിന് കളമൊരുക്കുന്നതാണ് ഇവരുടെ പുതിയ പരിപാടിയും.\nഇതിനായി മറ്റ് ബ്രാൻഡുകളുടെ മാർക്കറ്റിങ് ടെക്നിക്കുകൾ സമർത്ഥമായി ഇവർ ഉപയോഗപ്പെടുത്തുകയും ചെയ്യുന്നുണ്ട്. ഉദാഹരണത്തിന് ആപ്പിളിന്റെയും ലെനോവയുടെയും അടക്കം മറ്റ് പ്രമുഖ ബ്രാൻഡുകളുടെ ഇന്ത്യയിലെ ഡിസ്ട്രിബ്യൂട്ടർമാരായ റെഡ്ഡിഗ്ടണിനെയും ഇവർ കൂട്ടു പിടിച്ചിരിക്കുന്നു. പ്രമുഖ ബ്രാൻഡുകൾക്കൊപ്പം മാംഗോ ഫോണും അവർ ഡിസ്ട്രിബ്യൂട്ട് ചെയ്യുന്നു എന്നതാണ് ഇവരുടെ അവകാശവാദം. എന്നാൽ, റെഡ്ഡിംഗടൺ ഇന്ത്യയുടെ വെബ്സൈറ്റിൽ തങ്ങൾ മാംഗോ ഫോണിന്റെ ഡിസ്ട്രിബ്യൂട്ടർമാരാണെന്ന വാദം പൂർണമായും തള്ളിക്കളഞ്ഞിട്ടുണ്ട്.\nദുബായിൽ വച്ചുള്ള ലോഞ്ചിംഗിനെ കുറിച്ച് അവകാശ വാദങ്ങൾ ഒട്ടും കുറയ്ക്കാൻ മാംഗോ തട്ടിപ്പുകാർ തയ്യാറല്ല. ദുബായ്, ഖത്തർ , ഷാർജ , സൗദി, ഒമാൻ, കുവൈറ്റ്തുടങ്ങിയഗൾഫ് നാടുകളിലും ഇന്ത്യ, ശ്രീലങ്ക, മലേഷ്യ, ലാറ്റിൻ അമേരിക്ക,ആഫ്രിക്ക തുടങ്ങിയ രാജ്യങ്ങളിലും എംഫോൺ സ്മാർട്ട് ഫോണുകൾ ലോഞ്ചിന് ശേഷം ലഭ്യമാവുമെന്നാണ് ഇവരുടെ അവകാശവാദം. ഈ രാജ്യങ്ങളിലെ നൂറിറിലധികം ഓൺലൈൻ സൈറ്റുകളിലും, ഗ്ലോബൽ സൈറ്റുകളായ ആമസോൺ, ഫ്ലിപ്പ്കാർട്ട്, സ്നാപ്ഡീൽ, തുടങ്ങിയ പ്രമുഖ സൈറ്റുകൾ വഴിയും ഫോൺ ബുക്ക് ചെയ്യാമെന്നാണ് അവകാശവാദം. ആമസോണിലും, ഫ്ലിപ്പ്കാർട്ടിലും എം ഫോണിന്റെ വിവരങ്ങളും ലഭ്യമായിട്ടുണ്ട്.\nപലതവണ പൊളിഞ്ഞതാണെങ്കിലും ഇത്തവണയും വൻകിട കമ്പനിയെന്ന അവകാശവാദം എം ഫോണുകാർ ഉന്നയിക്കുന്നുണ്ട്. കമ്പനിയുടെ തന്നെ ചൈനയിലെ അത്യാധുനിക നിർമ്മാണ യൂണിറ്റിലാണ് എംഫോൺ ഹാൻഡ്സെറ്റുകളുടെ നിർമ്മാണം എന്നാണ് അവകാശപ്പെടുന്നത്. എന്നാൽ, ഈ നിർമ്മാണ യൂണിറ്റ് എവിടെയാണെന്ന് വ്യക്തമാക്കുന്നില്ല. മാത്രമല്ല, ഈ നിർമ്മാണ യൂണിറ്റുകളുടേതായി ഒരു പടം പോലും ഇവർ പുറത്തുവിട്ടിട്ടുമില്ല. കമ്പനിയുടെ റിസേർച്ച് വിഭാഗം കൊറിയയിലാണെന്നും ചൈനയിലെ ഫാക്ടറിയിൽ നിർമ്മിക്കുന്ന ഓരോ എംഫോൺ ഹാൻഡ്സെറ്റുകളും നൂറിലധികം സുരക്ഷാ പരിശോധനയ്ക്ക് ശേഷമാണ് വിപണിയിൽ എത്തുന്നതെന്നുമാണ് മാംഗോക്കാരുടെ അവകാശവാദം.\nഎംഫോൺ 8, എംഫോൺ7പ്ലസ്, എംഫോൺ 6, എന്നീ ആണ്ട്രോയിഡ് സ്മാർട്ട് ഫോണുകളാണ് വിപണിയിൽ ഇറക്കുകയെന്ന് ഇവർ അവകാശപ്പെടുന്നത്. പിന്നിൽ 21 മെഗാപിക്സൽ പിഡിഎഎഫ് ക്യാമറ പിടിപ്പിച്ചാണ് ഫോൺ 8ന്റെ വരവെന്നും ഇവർ അവകാശപ്പെടുന്നു. ലോകം അറിയുന്ന ബ്രാൻഡുകൾക്ക് പോലും ഇല്ലാത്ത സവിശേഷതയാണ് സ്വന്തം വീട് ബാങ്കുകാർ ജപ്തി ചെയ്തു കൊണ്ടുപോയ അഗസ്റ്റിൻ സഹോദരന്മാർ മാംഗോ ഫോണിന് ഉണ്ടെന്ന് വ്യക്തമാക്കുന്നത്. 17,000 മുതൽ 28,999 രൂപയാണ് ഫോണിന്റെ വില. ലോഹ നിർമ്മിത ബോഡിയുടെ മുന്നിലെ ഹോം ബട്ടണിൽ ഫിംഗർപ്രിന്റ് സെൻസർ ഘടിപ്പിച്ചിട്ടുണ്ടെന്നും അവകാശപ്പെടുന്നു.\n1920X1080പിക്‌സൽ റെസല്യൂഷൻ നൽകുന്ന 5.5 ഇഞ്ച് ഫുൾ എച്ച്ഡി ഡിസ്പ്ലെയോട് കൂടിയ എംഫോൺ 8ന് 4ജിബിറാമും, 2.3ജിഗാഹെട്‌സ് ഡാറ്റകോർ പ്രോസസറുമാണ് കരുത്തേകുന്നത്. വയർലെസ് ചാർജ്ജിങ് സാങ്കേതികവിദ്യ ഏറ്റവും ഫലപ്രദമായി ഉപയോഗിച്ച്, അതിവേഗത്തിൽ ഫോൺ ചാർജ്ജ് ചെയ്യാൻ കഴിയുന്ന ഇൻഡക്ഷൻ ബേസ്സ് എന്ന ടെക്നോളജി എംഫോൺ8-ൽ ഉപയോഗിച്ചുവെന്നാണ് മറ്റൊരു അവകാശവാദം.\nഓഫ്ലൈൻ വീഡിയോ പ്ലേബാക്ക് നൽകുന്ന 2950 എംഎഎച്ച് ബാറ്ററിയാണ് ഫോണിലുള്ളത്,30 മിനിറ്റ് കൊണ്ട് 70% ചാർജ്ജ് സംഭരിക്കാൻ കഴിയുന്ന അടിവേഗ ചാർജ്ജ് സംവിധാനവും ഇതിൽ ഉണ്ട്. എംഫോൺ 8ന് ഒപ്പം വയർലസ്സ് ചാർജ്ജർ സൗജന്യമായി നൽകുന്നുണ്ട്. കൂടാതെ എല്ലാമോഡലിനും ഒപ്പം ഓ ടി ജി കേബിളും, ബാക്ക് കവർ, സ്‌ക്രീൻ ഗാർഡ് എന്നിവയും ഉണ്ടാകും. എം ഫോൺ 7പ്ലസ് സെൽഫി പ്രേമികളെ ലക്ഷ്യമിട്ടാണെന്നും സെൽഫി പ്രേമികൾക്കായി തട്ടിവിടുന്നു എന്നുമാണ് ഇവരുടെ അവകാശവാദം. ഇങ്ങനെ മാംഗോഫോണിന്റെ അവകാശവാദങ്ങളുടെ പട്ടിക തന്നെ വളരെ വ്യക്തമായി നീണ്ടുപോകുകയാണ്. എന്നാൽ, ഇത്തരം ഫീച്ചറുകൾക്ക് പിന്നിലെ ഗവേഷകർ ആരെന്നു ചോദിച്ചാൽ കൊറിയയിൽ ഉണ്ടെന്ന് മാത്രമാണ് ഇവരുടെ അവകാശ വാദം.\nചുരുക്കത്തിൽ മാദ്ധ്യമങ്ങളെയു പി ആർ ഏജൻസികളെയും വിലയ്ക്കെടുത്ത് ഇന്ത്യയിൽ എമ്പോടും ഫ്രാഞ്ചൈസികൾ വഴി പണം പിരിക്കാനും ചൈനയിൽ നിന്നും ഇറക്കുമതി ചെയ്ത് ഫോൺ സ്റ്റിക്കറൊട്ടിച്ച് വിൽക്കാനുമുള്ള പരിപാടികളാണ് അഗസ്റ്റിൻ സഹോദരന്മാർ ഇപ്പോൾ നടത്തുന്നത്. ഈ തട്ടിപ്പിന് ഒത്താശ ചെയ്യുന്നത് റിപ്പോർട്ടർ ചാനലും ചില പിആർ ഏജൻസികളുമാണ്. ലോകപ്രശസ്ത ബോളിവുഡ് പിന്നണിഗായിക സുനീതി ചൗഹാനും സംഘവും നയിക്കുന്ന മ്യൂസിക് ഷോയും അടക്കം സംഘടിപ്പിക്കുമെന്നാണ് കമ്പനിയുടെ അവകാശവാദം.\nനേരത്തെ കൊച്ചിയിൽ വച്ച് മൊബൈൽ ലോഞ്ച് ചെയ്തപ്പോഴും ചൈനയിൽ നിന്നും വാങ്ങിയ കുറേ ഫോണിൽ കഷ്ടപ്പെട്ട് മാംഗോ ഫോണിന്റെ ലോഗോ പതിപ്പിച്ച് ലോഞ്ചിങ്ങ് ശരിയാക്കിയാണ് പുറത്തിറക്കിയത്. ബ്രാൻഡ് അംബാസിഡർമാർ സച്ചിനും ബച്ചനുമാണെന്നായിരുന്നു നേരത്തെ ഇവരുടെ അവകാശവാദം. എന്നാൽ ഇത് വെറും പൊള്ളയാണെന്ന് വ്യക്തമായയിരുന്നു. പത്ര വാർത്തകളിലൂടെ ഹൈപ്പ് ഉണ്ടാക്കി നാട്ടുകാരിൽ നിന്നും പണം പിരിച്ച ശേഷം ചൈനയിലെ ഏതെങ്കിലും ഒരു വൻകിട കമ്പനിയിൽ പോയി സ്വന്തം ബ്രാന്റിൽ മൊബൈൽ ഫോണുകൾ കുറച്ച് ഇറക്കി കടകളിൽ ഏൽപ്പിച്ച് ലാഭം കൊയ്യാനുള്ള തന്ത്രമായിരുന്നു ഇവരുടേത്.\nഏത് ഉൽപ്പന്നം വേണമെങ്കിലും നമ്മൾ ആവശ്യപ്പെടുന്ന ബ്രാന്റിൽ ഉണ്ടാക്കി തരുന്ന കൂറ്റൻ ഫാക്ടറികൾ ചൈനയിൽ ഉണ്ട്. എന്നാൽ ഗുണനിലവാരം ഉറപ്പ് വരുത്താൻ സാധിക്കുകയില്ല. ഒരു കണ്ടയ്‌നറിൽ കൊണ്ടു വരാൻ പറ്റുന്ന ഏതു സാധനവും ചൈനയിൽ ചെന്നു ഓർഡർ നൽകിയാൽ സ്വന്തം ബ്രാന്റിൽ നിർമ്മിച്ച് നൽകും എന്നതാണ് പ്രത്യേകത. ഇത്തരം ചൈനീസ് ഉത്പ്പന്നങ്ങൾ വില കുറച്ച് കിട്ടുമെങ്കിലും താൽക്കാലിക ആവശ്യത്തിനായി മാത്രമേ ഉപയോഗിക്കാൻ സാധിക്കൂ. ഇവർ പദ്ധതിയിട്ടത് ഇത്തരം ഒരു കബളിപ്പിക്കൽ ആയിരുന്നു എന്നാണ് ഇപ്പോൾ വ്യക്തമാക്കുന്നത്. അങ്ങനെ സംഭവിച്ചാൽ നഷ്ടം സംഭവിക്കുന്നത് പണം മുടക്കി ഡീലർഷിപ്പ് എടുത്തവർക്കും മൊബൈൽ ഓൺലൈനിലൂടെ വാങ്ങിയവർക്കും മാത്രമാകും.


ആലപ്പുഴയില് ഹര്‍ത്താല് പൂര്‍ണ്ണം | BJP hartal was total in Alappuzha - Malayalam Oneindia\nആലപ്പുഴ: ജില്ലയില് ബിജെപി, വിഎച്ച്പി, ആര്‍എസ്എസ് സംഘടനകള് ആഗസ്ത് ആറ് ബുധനാഴ്ച ആഹ്വാനം ചെയ്ത ഹര്‍ത്താല് പൂര്‍ണ്ണമാണ്.\nകെഎസ്ആര്‍ടിസി ബസ്സുകളും സ്വകാര്യബസ്സുകളും ഓടുന്നില്ല. കടകള് അടഞ്ഞുകിടക്കുകയാണ്. സ്കൂളുകളിലും സര്‍ക്കാര് ഓഫീസുകളിലും ഹാജര്‍നില കുറവായിരുന്നു.\nനഗരത്തില് ഹര്‍ത്താല് അനുകൂലികള് പ്രകടനം നടത്തി. അനിഷ്ടസംഭവങ്ങളൊന്നും ഉണ്ടായിട്ടില്ല. കഴിഞ്ഞ ദിവസം സിപിഎം-ബിജെപി സംഘട്ടനത്തെ തുടര്‍ന്ന് മൂന്ന് ബിജെപിക്കാര്‍ക്ക് പരിക്കേറ്റിരുന്നു. ഇതിനെ തുടര്‍ന്നാണ് ബിജെപി ഹര്‍ത്താല് ആഹ്വാനം ചെയ്തത്.


അന്തരിച്ച സംവിധായകൻ ഷാനവാസ് നരണിപ്പുഴയുടെ മൃതദേഹം ഖബറടക്കി | cremation of shanavas naranippuzha\nKochi, First Published Dec 24, 2020, 2:16 PM IST\nകൊവിഡ് കാലത്ത് തിയറ്ററുകൾ അടഞ്ഞു കിടന്നപ്പോൾ ഒടിടി പ്ലാറ്റ്ഫോമിൽ ആദ്യമായി റിലീസ് ചെയ്ത മലയാള സിനിമയായിരുന്നു ഷാനവാസ് സംവിധാനം ചെയ്ത സൂഫിയും സുജാതയും.\nമലപ്പുറം: ഇന്നലെ അന്തരിച്ച യുവ സംവിധായകൻ ഷാനവാസ് നരണിപ്പുഴയുടെ മൃതദേഹം ഖബറടക്കി. മലപ്പുറം നരണിപ്പുഴ മസ്ജിദുൽ റഹ്മാനിയ്യ ഖബർസ്ഥാനിലായിരുന്നു ഖബറടക്കം. ഹൃദയാഘാതത്തെ തുടര്‍ന്ന് കോയമ്പത്തൂരിൽ ചികിത്സയിലായിരുന്ന ഷാനവാസിനെ വിദഗ്ധ ചികിത്സയ്ക്കായി കൊച്ചിയിലെത്തിച്ചെങ്കിലും ജീവൻ രക്ഷിക്കാനായില്ല.\nകൊച്ചിയിലെ സ്വകാര്യ ആശുപത്രിയില് വിദഗ്ധ ചികിത്സയിക്കായി ഷാനവാസിനെ എത്തിച്ചെങ്കിലും രാത്രി 10.20 ഓടെ മരണം സ്ഥിരീകരിക്കുകയായിരുന്നു. ഹൃദയാഘാതത്തിന് പിന്നാലെ തലച്ചോറിലുണ്ടായ രക്തസ്രാവത്തെ തുടര്‍ന്നാണ് ഷാനവാസിൻ്റെ സ്ഥിതി ഗുരുതരമായത്. കൊച്ചിയിലേക്കുള്ള യാത്രാമധ്യേ വീണ്ടും ഹൃദയാഘാതമുണ്ടായതാണ് മരണകാരണം.\nകൊവിഡ് കാലത്ത് തിയറ്ററുകൾ അടഞ്ഞു കിടന്നപ്പോൾ ഒടിടി പ്ലാറ്റ്ഫോമിൽ ആദ്യമായി റിലീസ് ചെയ്ത മലയാള സിനിമയായിരുന്നു ഷാനവാസ് സംവിധാനം ചെയ്ത സൂഫിയും സുജാതയും. സുഫിയുടേയും സുജാതയുടേയും പ്രണയം പറഞ്ഞ ആ ചിത്രം പ്രേക്ഷകരുടെ ഹൃദയം കീഴടക്കിയിരുന്നു. ജാതീയതയെക്കുറിച്ച് പറഞ്ഞ കരി എന്ന ഷാനവാസിന്റെ ആദ്യചിത്രവും നിരൂപകര്‍ക്കിടയിൽ ഏറെ ചര്‍ച്ച ചെയ്യപ്പെട്ടിരുന്നു.\nഅട്ടപ്പാടിയില് തന്‍റെ മൂന്നാമത്തെ സിനിമയ്ക്കായുളള തിരക്കഥ എ‍ഴുതുന്നതിനിടെയാണ് ഹൃദയാഘാതം ഷാനവാസിൻ്റെ ജീവനെടുക്കുന്ന വില്ലനായി എത്തിയത്. ഷാനവാസിൻ്റെ മരണാനന്തരം നിര്‍മ്മാതാവ് വിജയ് ബാബു കുറിച്ചത് പോലെ ഒരു ആയുഷ്ക്കാലത്തേക്കുള്ള ഓർമകളും കുറേ അധികം കഥകളും ബാക്കി വെച്ചാണ് ഷാനവാസ് പോയത്.\nLast Updated Dec 24, 2020, 2:16 PM IST


മികച്ച സംവിധായകനിൽ നിന്നും മികച്ച നടനിലേക്ക്. റോഷൻ ആൻഡ്രൂസ് ആൻ്റപ്പനായതിങ്ങനെ.. - metromatinee.com Lifestyle Entertainment & Sports\nമലയാളത്തിന്റെ പ്രിയ താരം മഞ്ജുവാര്യരെ പ്രധാന കഥാപാത്രമാക്കി റോഷൻ ആൻഡ്രൂസ് സംവിധാനം ചെയ്ത ചിത്രമാണ് പ്രതി പൂവൻ കോഴി.ചിത്രത്തിൽ റോഷൻ ആൻഡ്രൂസ് തന്നെയാണ് മറ്റൊരു പ്രധാന കഥാപാത്രമായ ആന്റപ്പനെയും അവതരിപ്പിച്ചത്.ഉണ്ണി ആർ ആണ് ചിത്രത്തിന്റെ തിരക്കഥ രചിച്ചത്.\nചിത്രത്തിന്റെ ഏറ്റവും വലിയ ഹൈലൈറ്റുകൾ ഒന്ന് റോഷൻ ആൻഡ്രൂസ് അവതരിപ്പിച്ച ആന്റപ്പൻ എന്ന കഥാപാത്രം തന്നെയാണ്.ആദ്യമായി ബിഗ് സ്‌ക്രീനിൽ റോഷൻ ആൻഡ്രൂസ് എത്തിയപ്പോൾ പ്രേക്ഷകർക്ക് ലഭിച്ചത് മറ്റൊരു അതിഗംഭീര നടനെ തന്നെയാണ്.അത്രമേൽ ശക്തമായാണ് ആന്റപ്പൻ എന്ന കഥാപാത്രമായി റോഷൻ ആൻഡ്രൂസ് നിറഞ്ഞടിയത്.മുഖത്ത് നിറയുന്ന ആ ക്രൗര്യം തന്നെ മതി ആ കഥാപാത്രത്തിന്റെ പ്രാധാന്യം മനസ്സിലാക്കുവാൻ.\nസംവിധായകനായി ഇതിനോടകം കഴിവ് തെളിയിച്ച റോഷൻ ആൻഡ്രൂസ്, നിങ്ങൾക്ക് മലയാള സിനിമയിലെ എണ്ണം പറഞ്ഞ മികച്ച സ്വഭാവ നടന്മാരുടെ നിരയിലേക്ക് സ്വാഗതം. ചിത്രം ശ്രീ ഗോകുലം മൂവീസിന്റെ ബാനറില് ഗോകുലം ഗോപാലനാണ് നിർമിച്ചത്. ജി ബാലമുരുകന് ഛായാഗ്രഹണം നിര്‍വ്വഹിക്കുന്ന ചിത്രത്തിന് സംഗീതമൊരുക്കുന്നത് ഗോപി സുന്ദറാണ്. മഞ്ജു വാര്യരുടെ തിരിച്ചുവരവിന് കാരണമായ ചിത്രമായിരുന്നു.’ഹൗ ഓൾഡ് ആർ യു’.ചിത്രം സംവിധാനം ചെയ്തിരുന്നതും റോഷൻ ആൻഡ്രൂസ് തന്നെയായിരുന്നു.ഏറെ കാലത്തിന് ശേഷം വീണ്ടും റോഷൻ ആൻഡ്രൂസുമായി മഞ്ജു വാര്യർ ഒന്നിക്കുകയാണ് ഈ ചിത്രത്തിലൂടെ.കായംകുളം കൊച്ചുണ്ണിയുടെ വലിയ വിജയത്തിന് ശേഷം റോഷനും നിർമാതാവ് ഗോകുലം കോപാലനും ഒന്നിക്കുന്ന ചിത്രമെന്ന പ്രത്യേക കൂടിയുണ്ട് പ്രതി പൂവൻ കോഴിക്ക്.\nകോട്ടയത്തെ ഒരു ടെക്‌സ്റ്റൈൽ ഷോപ്പിലെ തൂപ്പുകാരിയായ ഷീബ, ജീവനക്കാരികളായ റോസമ്മ, മാധുരി എന്നിവരുടെ ജീവിതങ്ങളിലൂടെയാണ് കഥ കടന്ന് പോകുന്നത്. ഇവരുടെ ജീവിതത്തിലേക്ക് ആന്റപ്പൻ, എസ് ഐ ശ്രീനാഥ്, ഗോപി എന്നിവരും കടന്ന് വരുന്നു. അത് അവരുടെ ജീവിതത്തെ തന്നെ മാറ്റി മറിക്കുന്നു. തകർന്നു പോകാതെ, തളർന്നു വീഴാതെ അതിനെ അവർ നേരിടുന്ന മനസ് നിറഞ്ഞ് കൈയ്യടിപ്പിക്കുന്ന തുടർന്നുള്ള കാഴ്ച്ചകളാണ് ചിത്രത്തിന്റെ ഇതിവൃത്തം. ഹൗ ഓൾഡ് ആർ യുവിലെ നിരുപമയേക്കാൾ കൂടുതൽ മാർക്ക് സംവിധായകൻ തന്നെ നേരത്തെ മധുരയ്ക്ക് നൽകിയിട്ടുണ്ട്. അത് ശരി വെക്കുന്ന ഒരു പ്രകടനമാണ് മഞ്ജു വാര്യരും നടത്തിയിരിക്കുന്നത് എന്ന് ആ കഥാപാത്രത്തിന് ലഭിക്കുന്ന കൈയ്യടികൾ തന്നെ ഉറപ്പ് തരുന്നുണ്ട്. മഞ്ജു വാര്യരുടെ കരിയർ ബെസ്റ്റ് കഥാപാത്രങ്ങളുടെ ലിസ്റ്റ് എടുത്താൽ അതിൽ ചേർത്ത് വെക്കാവുന്ന ഒരു കഥാപാത്രം തന്നെയാണ് മാധുരി. കരുത്തിന്റെ പര്യായമായി ഉറച്ച മനോബലത്തോടെയും ആത്മവിശ്വാസത്തോടെയുമുള്ള മാധുരിയിലേക്കുള്ള മഞ്ജുവിന്റെ പകർന്നാട്ടമാണ് പ്രേക്ഷകരേയും ഏറെ ആകർഷിച്ചത്.\nനായികാ – നായകൻ ചിത്രമല്ല എന്നതിനാൽ തന്നെ പ്രതി പൂവൻകോഴിയിൽ പ്രാധാന്യം എപ്പോഴും തിരക്കഥക്ക് തന്നെയാണ്. പറയേണ്ടതെല്ലാം ഒട്ടും മടി കൂടാതെ പറയേണ്ട രീതിയിൽ തന്നെ പറഞ്ഞിട്ടുണ്ട് എന്നത് തന്നെയാണ് തിരക്കഥയുടെ ബലം. ഉണ്ണി ആറിൽ നിന്നും പ്രേക്ഷകർ പ്രതീക്ഷിക്കുന്നൊരു ക്വാളിറ്റിയുണ്ട്. അത് അതിന്റെ മനോഹാരിതയിൽ തന്നെ അദ്ദേഹം കൈകാര്യവും ചെയ്തിട്ടുണ്ട്. ജി. ബാലമുരുകൻ ക്യാമറ ചലിപ്പിച്ച ഈ ചിത്രത്തിന്റെ സംഗീത സംവിധാനം നിർവഹിച്ചത് ഗോപി സുന്ദറാണ്. രണ്ടും ഒന്നിനൊന്ന് മികച്ചു നിൽക്കുന്നു. ശ്രീകർ പ്രസാദിന്റെ അനുഭവസമ്പത്തേറിയ എഡിറ്റിംഗും ചിത്രത്തെ കൂടുതൽ മികച്ചതാക്കി. അമ്മമാരും സഹോദരിമാരും പെൺമക്കളുമെല്ലാം തീർച്ചയായും കണ്ടിരിക്കേണ്ട ഈ ചിത്രം അവർക്കൊപ്പം എല്ലാ ‘പൂവൻകോഴി’കളും കൂടി കണ്ടിരിക്കേണ്ട ചിത്രമാണ്.\nabout roshan andrews film\nRelated Topics:Roshan Andrews\nസ്നേഹയ്ക്ക് ശ്രീകുമാർ പാടിക്കൊടുത്ത പാട്ട് കേട്ടോ;എന്തൊരു റൊമാന്റിക്കാണിവർ!


കാസർഗോഡ് ജില്ലയില് 49 പേര്‍ക്ക് കൂടി കോവിഡ് - Pathram Online\nകാസർഗോഡ്: ഇന്ന് (ആഗസ്റ്റ് 14) ജില്ലയില് 49 പേര്‍ക്ക് കൂടി കോവിഡ് 19 സ്ഥിരീകരിച്ചു. ഉറവിടമറിയാത്ത ഒരാള് അടക്കം 35 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. അഞ്ച് പേര് ഇതരസംസ്ഥാനത്ത് നിന്നും ഒമ്പത് പേര് വിദേശത്ത് നിന്നും വന്നതാണ്.\nഎത്തിയത് പണം സ്വരൂപിക്കൽ ലക്ഷ്യമിട്ട്; ആയുധങ്ങളും ബുള്ളറ്റ് പ്രൂഫ് ജാക്കറ്റും കണ്ടെത്തി


sreekumaran thambi Archives - BIGNEWSLIVE | Latest Malayalam News\nHome Tag sreekumaran thambi\nTag: sreekumaran thambi\nഷെയ്ന് നിഗം വിഷയത്തില് തന്റെ അഭിപ്രായം തുറന്നുപറഞ്ഞ് സംവിധായകന് ശ്രീകുമാരന് തമ്പി. അഭിനയം പോലെ തന്നെ സുപ്രധാനമാണ് ഒരു നടന് പാലിക്കേണ്ട അച്ചടക്കം എന്നാണ് ശ്രീകുമാരന് തമ്പി ...\nതിരുവനന്തപുരം:ഏതു പാര്‍ട്ടി നടത്തിയാലും ഹര്‍ത്താലിനോട് എനിക്ക് യോജിപ്പില്ല. അത് അന്യായമാണ്, അധാര്‍മ്മികമാണ്. ഹര്‍ത്താലിനെതിരെ ശബ്ദമുയര്‍ത്തിയതിന് തന്നെ മോശമായി ചിത്രീകരിക്കുന്നു എന്ന് ആരോപിച്ച് ശ്രീകുമാരന് തമ്പി രംഗത്ത്. കഴിഞ്ഞ ...


"ആപത്ഘട്ടങ്ങളില് സഹജീവികളെ സഹായിക്കുന്ന ലാല് നടനകലയില് കൂടുതല് ഉയരങ്ങള് താണ്ടട്ടെ" നിമിഷ നേരം കൊണ്ട് മുഖ്യമന്ത്രിയുടെ കുറിപ്പ് വൈറല്...2മണിക്കൂറില് 40K\n“ആപത്ഘട്ടങ്ങളില് സഹജീവികളെ സഹായിക്കുന്ന ലാല് നടനകലയില് കൂടുതല് ഉയരങ്ങള് താണ്ടട്ടെ” നിമിഷ നേരം കൊണ്ട് മുഖ്യമന്ത്രിയുടെ കുറിപ്പ് വൈറല്…2മണിക്കൂറില് 40K\nകംപ്ലീറ്റ് ആക്ടര് മോഹന്‍ലാലിന് മുഖ്യമന്ത്രിയുടെ പിറന്നാള് ആശംസകല്. ഇന്ത്യന് അഭിനയകലയ്ക്ക് കേരളം നല്‍കിയ വിലപ്പെട്ട സമ്മാനമാണ് മോഹന്‍ലാല് എന്ന് മുഖ്യമന്ത്രി പിണറായി വിജയന്. അസാമാന്യ അഭിനയപ്രതിഭയുള്ള സര്‍ഗധനനായ നടനാണ് മോഹന്‍ലാല് എന്നും ഒട്ടേറെ കഥാപാത്രങ്ങളെ അനശ്വരമാക്കാന് താതത്തിന് കഴിഞ്ഞെന്നും മുഖ്യമന്ത്രി പറയുന്നു. ആപത്ഘട്ടങ്ങളില് സഹജീവികളെ സഹായിക്കുന്ന താരം നടനകലയില് ഇനിയും ഉയരങ്ങള് താണ്ടാന് കഴിയട്ടെ എന്നാണ് ഈ ഷഷ്ടിപൂര്‍ത്തി ഘട്ടത്തില് മുഖ്യമന്ത്രി നേരുന്നത്. ഫെയ്‌സ്ബുക്കിലൂടെയാണ് മോഹന്‍ലാലിന് ആശംസകളുമായി മുഖ്യമന്ത്രി എത്തിയത്. മുഖ്യമന്ത്രിയുടെ ഈ ആശംസ കുറിപ്പ് നിമിഷ നേരം കൊണ്ട് തന്നെ വൈറലായി..2മണിക്കൂര് കൊണ്ട് 40K ലൈക്കുകളാണ് നേടിയിരിക്കുന്നത്. കുറിപ്പിന് താഴെ നിരവധി കമന്റുകളും പ്രത്യക്ഷമാണ്.\nമുഖ്യമന്ത്രിയുടെ ഫെയ്‌സ്ബുക്ക് പോസ്റ്റ്-\nഅഭിനയകലയില് സര്‍ഗധന്യത തെളിയിച്ച അസാമാന്യ പ്രതിഭയാണ് മലയാളത്തിന്റെ മോഹന്‍ലാല്. നൂറുകണക്കിനു കഥാപാത്രങ്ങളിലൂടെ പ്രേക്ഷകമനസ്സുകളില് അനശ്വരമായ സ്ഥാനമാണ് അദ്ദേഹം നേടിയിട്ടുള്ളത്. വൈവിധ്യം നിറഞ്ഞതും ജീവസ്സുറ്റതുമാണ് ആ കഥാപാത്രങ്ങള്. ഏതുതരം കഥാപാത്രമായാലും അതില് ലാലിന്റേതായ സംഭാവനയുണ്ടാകും. ഭാവംകൊണ്ടും രൂപംകൊണ്ടും ശബ്ദംകൊണ്ടും പ്രേക്ഷകമനസ്സില് ആ കഥാപാത്രം നിറഞ്ഞുനില്‍ക്കുകയും ചെയ്യും. ഈ അസാധാരണത്വമാണ് മോഹന്‍ലാലിനെ മലയാളത്തിന്റെ പ്രിയ നടനാക്കുന്നത്.\nആപത്ഘട്ടങ്ങളില് സഹജീവികളെ സഹായിക്കാനും ലാല് താല്‍പ്പര്യം കാണിക്കാറുണ്ട്. മുഖ്യമന്ത്രിയുടെ ദുരിതാശ്വാസനിധിയിലേക്ക് 50 ലക്ഷം രൂപയാണ് അദ്ദേഹം സംഭാവന നല്‍കിയത്. പ്രളയകാലത്തും ഇതേ നിലയില് സഹായമെത്തിക്കാന് അദ്ദേഹം തയ്യാറായി. നടനകലയില് കൂടുതല് ഉയരങ്ങള് താണ്ടാന് അദ്ദേഹത്തിന് സാധിക്കട്ടെ. ഈ ഷഷ്ടിപൂര്‍ത്തി ഘട്ടത്തില് എല്ലാവിധ ആയുരാരോഗ്യ സൗഖ്യവും നേരുന്നു.\nഅവള് ആദ്യം പിതാവിനെ കുരിശില് നിന്നും മോചിപ്പിച്ചു ,പിന്നെ ആ കൈകാലുകളില് മരുന്നുപുരട്ടി ആശ്വസിപ്പിച്ചു ;എന്നിട്ട് ബെഡ്റൂമില് കിടത്തി ഫാന് ഇട്ടു ഉറക്കുകയാണിപ്പോ ;മകള് മാതംഗിയുടെ കര്‍ത്താവിനോടുള്ള നിഷ്‌ളങ്കമായ കരുണ പങ്കുവെച്ച് ജയദേവ്\n“കൈകളുടെ വിറയല് ഇപ്പോഴും മാറിയിട്ടില്ല… കോവിഡില്ല, സാമൂഹ്യ അകലമില്ല, ആര്‍ക്കും ഒരു പേടിയുമില്ല, ഒരു ജീവനെങ്കിലും രക്ഷിക്കാന് ആയാല് അതു തന്നെ ജീവിത സാഫല്യമെന്ന് കരുതുന്ന കുറെ പച്ച മനുഷ്യര്”, നടന്റെ കുറിപ്പ് വൈറല്


ഇരകളെ പങ്കെടുപ്പിക്കാത്ത സര്‍വ്വകക്ഷിയോഗം വെറും വീതംവെപ്പ് സഭ | DoolNews\nഇരകളെ പങ്കെടുപ്പിക്കാത്ത സര്‍വ്വകക്ഷിയോഗം വെറും വീതംവെപ്പ് സഭ\nSaturday, 7th April 2018, 12:19 pm\nദേശീയപാതാ വിഷയത്തില് ചര്‍ച്ചയില്ല എന്ന സര്‍ക്കാര് ശാഠ്യം തിരുത്തിയത് നന്നായി. മാര്‍ച്ച് 11ന് സര്‍വ്വകക്ഷി യോഗം ചേരുമെന്ന് കേള്‍ക്കുന്നു. രാഷ്ട്രീയ പാര്‍ട്ടി പ്രതിനിധികളുടെ കൂടിയിരിപ്പാണത്. പ്രശ്‌നത്തില് കക്ഷികളായവരുടെ യോഗമല്ലേ വിളിക്കേണ്ടത്? ദേശീയപാതാ ആക്ഷന് കൗണ്‍സിലും ദേശീയപാതാ സംരക്ഷണ സമിതിയും ഈ രംഗത്തു പ്രവര്‍ത്തിക്കുന്നുണ്ട്. അവരെ ഒഴിച്ചു നിര്‍ത്തി ചര്‍ച്ച ചെയ്താല് പ്രശ്‌നം പരിഹരിക്കാനാവുമോ?\nഇങ്ങനെ ഒഴിച്ചുനിര്‍ത്തുന്നതില്‍തന്നെ ഒരു അധികാരപ്രയോഗമുണ്ട്. ഞങ്ങള് തീരുമാനിക്കുകയും നടപ്പാക്കുകയും ചെയ്യും എന്ന ധാര്‍ഷ്ട്യമാണത്. പലവട്ടം സര്‍ക്കാറത് ചെയ്തതാണ്. പക്ഷെ, ദേശീയപാതയില് പ്രതിഷേധം ഇല്ലാതാവുകയല്ല വര്‍ദ്ധിക്കുകയാണ് ചെയ്തത്. ജനവികാരവും പ്രതികരണവും മനസ്സിലാക്കാനും അതനുസരിച്ച് തീരുമാനമെടുക്കാനും രാഷ്ട്രീയ കക്ഷികള്‍ക്കു സാധിച്ചില്ല. ബി.ഒ.ടി മുതലാളിമാരുടെ വാഗ്ദാനങ്ങള് മോഹിപ്പിക്കുന്നതായിരിക്കാം. വികസനമെന്നത് അവര് കൊണ്ടുവരുന്ന ഏതോ നിധിയാണെന്ന് ധരിച്ചു വശായതാവണം.\nനിധി കിട്ടാന് സ്വന്തം കുഞ്ഞുങ്ങളെ ബലി കൊടുക്കുന്ന അജ്ഞാനികളായ അതിമോഹികളെപ്പോലെ വികസന മുതലാളിത്തത്തിന് സ്വന്തം ജനതയുടെ രക്തവും ജീവനുമെടുത്തോളൂ എന്ന് വച്ചു നീട്ടുകയാണ് ഭരണകൂടവും രാഷ്ട്രീയ പ്രസ്ഥാനങ്ങളും. അവര് കൂടിയിരുന്ന് ചര്‍ച്ച ചെയ്താല് ഇരകളുടെ കലഹം തീരില്ല. ഇരകളെ കേള്‍ക്കുകയും അവരുടെ പ്രശ്‌നം അവരില്‍നിന്നു മനസ്സിലാക്കി പരിഹാരം കാണുകയുമാണ് വേണ്ടത്. അതിന്റെ ആദ്യ പടിയായി ചര്‍ച്ചയില് ഇരകളുടെ സംഘടനകളെ പങ്കെടുപ്പിക്കണം. ജനാധിപത്യ സര്‍ക്കാറിന്റെ ഉത്തരവാദിത്തമാണത്.\nനിയമസഭയില് പ്രാതിനിധ്യമുള്ള രാഷ്ട്രീയ പ്രസ്ഥാനങ്ങളുടെ മഹത്വം നിങ്ങള് വിളിച്ചു പറയാറുണ്ട്. ജനങ്ങള് തെരഞ്ഞെടുത്തതുകൊണ്ടുള്ള മേനി പറച്ചിലാണത്. എന്തും അനുസരിക്കയും സാധൂകരിക്കയും ചെയ്യുന്ന അന്ധഭക്തരുടെ പിന്തുണ നിങ്ങളെ അഹങ്കാരികളാക്കുന്നു. പക്ഷെ, നിര്‍ണായകമായ ജീവല്‍പ്രശ്‌നങ്ങളെ നേരിടുമ്പോള് എല്ലാം തകിടം മറയും . ഇന്നലെ വരെ ഒന്നുമല്ലാതിരുന്ന ജനതയുടെ മുന്നേറ്റമുണ്ടാകും. ഏകാധിപതികള്‍ക്കെല്ലാം ഒരു വിപത്കാലവും പിറകിലുണ്ട്. നിയമസഭാ പ്രാതിനിധ്യമുള്ള രാഷ്ട്രീയ കക്ഷികളുടെ അഭിപ്രായം മതി എന്നത് ജനാധിപത്യത്തിന്റെ രീതിയോ ശബ്ദമോ അല്ല. വിലപേശലിന്റെയും വീതംവെപ്പിന്റെയും കണക്കു പറച്ചില് മാത്രമാണ്. ജനങ്ങളെ മുന് നിര്‍ത്തിയുള്ള ആ വീതംവെപ്പ് ഇനി വേണ്ട. പൊതുവിഭവങ്ങള് നിങ്ങള്‍ക്കു വിറ്റു തുലയ്ക്കാനുള്ളതല്ല. പാവപ്പെട്ട ജനങ്ങളുടെ ജീവിതം നിങ്ങള്‍ക്ക് അമ്മാനമാടാനുള്ളതുമല്ല.\nAlso Read: സ്വാതന്ത്ര്യസമരത്തില് ഞങ്ങളുമുണ്ടായിരുന്നു; അതൊന്നും പരസ്യമാക്കുന്നതില് താല്‍പര്യമില്ലാത്തതുകൊണ്ടാണ് ആരുമറിയാതെ പോയതെന്ന് ആര്.എസ്.എസ് നേതാവ് നരേന്ദ്ര സെഹ്ഗാള്\nറോഡ് വീതികൂട്ടുകയാണോ മറ്റൊരു പാതയുണ്ടാക്കുകയാണോ എന്നു പോലും സര്‍ക്കാറിന് വ്യക്തതയില്ല. ഏറ്റവും കുറഞ്ഞ ചെലവിലും പരിക്കിലും ഏറ്റവും മികച്ച റോഡ് എങ്ങനെ സാധ്യമാക്കാമെന്ന് നോക്കിയില്ല. തോന്നുന്നതുപോലെ അലൈന്‍മെന്റ് നിശ്ചയിക്കുന്നു. ജനപ്രതിനിധികളും ഉദ്യോഗസ്ഥരും ഏതൊക്കെയോ താല്‍പ്പര്യങ്ങള്‍ക്ക് വശംവദരാവുന്നു. പലയിടത്തും പല പ്രശ്‌നങ്ങളുയര്‍ത്തി ജനങ്ങള് പോരിനിറങ്ങേണ്ടി വരുന്നു.\nമുപ്പതു മീറ്റര് വീതിയില് മുക്കാല്‍പങ്ക് നീളവും റോഡിന് ഏറ്റെടുത്തിട്ടു മൂന്നു പതിറ്റാണ്ടിലേറെയായി. ബാക്കിയുള്ള ഹ്രസ്വ ദൂരമേ സ്ഥലമെടുപ്പ് ആവശ്യമുള്ളു. അതിനാല് ചെലവും ക്ലേശവും കുറയും ഗവണ്‍മെന്റിന് നല്ല ബുദ്ധി തോന്നിയ രണ്ടു സന്ദര്‍ഭത്തില് ഇതംഗീകരിച്ചിട്ടുണ്ട്. 2010ല് വി.എസ് നേതൃത്വത്തിലും 2014ല് ഉമ്മന്‍ചാണ്ടിയുടെ നേതൃത്വത്തിലുള്ള ഗവണ്‍മെന്റുമാണ് ഇതംഗീകരിച്ചത്. പക്ഷെ, പണക്കൊതിയന് ഗൂഢസംഘങ്ങള് തുരങ്കം വെച്ചു. അവര് വലിയ പാര്‍ട്ടികളുടെ നേതാക്കളായതിനാല് സര്‍വ്വ കക്ഷികളും അതിന്റെ നടത്തിപ്പുകാരായി.\nദേശീയപാതയുടെ വികസനം അതോറിറ്റി തന്നെ നടത്തണമെന്നില്ല. 2014ല് സംസ്ഥാന സര്‍ക്കാര്‍തന്നെ അതു വ്യക്തമാക്കി. മുപ്പതു മീറ്ററിലെ ആറുവരിപ്പാതയ്ക്കു പണമുണ്ടാക്കാന് സര്‍ക്കാറിനു പ്രയാസമില്ലെന്നും അന്നു പ്രഖ്യാപിച്ചു. പിന്നെയും കോര്‍പറേറ്റ് എച്ചിലുകള് വ്യാമോഹിപ്പിച്ചു. ജനങ്ങളെക്കാള് വലുത് ആ എച്ചിലാണെന്നു കരുതിയവര് കോര്‍പറേറ്റ് ബി.ഒ.ടി മാഹാത്മ്യം വാഴ്ത്തി. ദേശീയപാതാ അതോറിറ്റി ചോദ്യം ചെയ്യാനാവാത്ത ദൈവമാണെന്ന് പ്രചരിപ്പിച്ചു. അവര് പറഞ്ഞതേ നടക്കൂ എന്ന് ഇരകള്‍ക്കു മുന്നില് നിസ്സഹായത നടിച്ചു.\nഇപ്പോള് രാഷ്ട്രീയ പ്രസ്ഥാനങ്ങളുടെ കള്ളക്കളി വെളിച്ചം കണ്ടു തുടങ്ങി. കീഴാറ്റൂരില് അലൈന്‍മെന്റ് മാറ്റത്തില് സംസ്ഥാന ഗവണ്‍മെന്റിന് ഒന്നും ചെയ്യാനില്ലെന്നായിരുന്നു വാദം. മലപ്പുറം ജില്ലയില് കലഹമുയര്‍ന്നപ്പോള് ലീഗ് പറയുന്നു സംസ്ഥാന സര്‍ക്കാറിനു മാറ്റം വരുത്താമെന്ന്. അതംഗീകരിച്ചു യോഗം വിളിക്കാന് ഇടതുപക്ഷ സര്‍ക്കാര് തയ്യറാവുന്നു. പങ്കുകാര്‍ക്കിടയിലെ പ്രശ്‌നം പറഞ്ഞു തീര്‍ക്കാനുള്ള ഉത്സാഹമാണത്. സര്‍വ്വകക്ഷിയോഗം അതില് കവിഞ്ഞ ഒന്നുമല്ല. ലക്ഷക്കണക്കായ ഇരകള്‍ക്ക് ആ കൂടിയിരിപ്പ് നീതി നല്‍കുകയില്ല. ഇരകളുടെ ശബ്ദം കേള്‍ക്കാനെങ്കിലും ആഗ്രഹിക്കുന്നുവെങ്കില് അവരുടെ പ്രതിനിധികളെക്കൂടി വിളിക്കുമായിരുന്നൂ. തല്‍പ്പര കക്ഷികളുടെ കൂടിയിരിപ്പ് ജനങ്ങളോടുള്ള വെല്ലുവിളി തന്നെ.


KERALA PSC TIPS: PSC LDC Notification 2013 - Online Application (Kerala PSC) (Various) Part - I Category No.218/2013 (Direct Recruitment) Gazette Date 31/07/2013, Last Date 04/09/2013 (up to 12 AM) LDC Notification 2013 (Various) Part - II Category No.219/2013 (By Transfer) Gazette Date 31/07/2013, Last Date 04/09/2013 (up to 12 AM) LDC New Time Table and New Syllabus\nPSC LDC Notification 2013 - Online Application (Kerala PSC) (Various) Part - I Category No.218/2013 (Direct Recruitment) Gazette Date 31/07/2013, Last Date 04/09/2013 (up to 12 AM) LDC Notification 2013 (Various) Part - II Category No.219/2013 (By Transfer) Gazette Date 31/07/2013, Last Date 04/09/2013 (up to 12 AM) LDC New Time Table and New Syllabus\nNotification Lower Division Clerk (Various) Part - I Category No.218/2013 (Direct Recruitment)\nNotification Lower Division Clerk (Various) Part - II Category No.219/2013 (By Transfer)\n(Courtesy : The Malayalamanorama Daily dated 25/07/2013)\nLDC Model/Previous Questions and Answers\n(Courtesy: Mathrubhumi Daily dated 25/06/2013)\nഎല്.ഡി.സി വിജ്ഞാപനം നീട്ടി വച്ചു\nPREVIOUS QUESTION PAPERS..........\nPSC Onetime Registration (New candidates should be done ONE TIME REGISTRATION. You have to keep user name and password lifelong.)\n(Courtesy: Mathrubhumi Daily)\nകഴിഞ്ഞതവണത്തെ മാതൃകയില്‍ത്തന്നെയാണ് ഇക്കുറിയും വിജ്ഞാപനം ഉണ്ടാവുക. എസ്.എസ്.എല്.സി. ജയിച്ചവര്‍ക്ക് അപേക്ഷിക്കാം. കമ്പ്യൂട്ടര് ഡിപ്ലോമയോ മറ്റ് യോഗ്യതകളോ ആവശ്യമുണ്ടാവില്ല.\n* ഇത്തവണ എല്.ഡി. ക്ലര്‍ക്ക് പരീക്ഷയ്ക്ക് 15 ലക്ഷത്തോളം അപേക്ഷകരുണ്ടാകുമെന്നാണ് പ്രതീക്ഷിക്കുന്നത്. അപേക്ഷ ഓണ്‍ലൈന് വഴിയായതിനാല് വിവരങ്ങള് തെറ്റാതിരിക്കാന് ശ്രദ്ധിക്കുക. സ്വന്തമായിത്തന്നെ അപേക്ഷിക്കുകയാണ് ഉചിതം. അപേക്ഷിക്കാനുള്ള സാങ്കേതികപരിജ്ഞാനം കുറവാണെങ്കില്, മറ്റൊരാളുടെ സഹായം തേടാം. എന്നാല് സ്വന്തം സാന്നിധ്യത്തിലാകണം അപേക്ഷ പൂര്‍ത്തിയാക്കുന്നത്.\n* അപേക്ഷിക്കുന്നത് അവസാനതീയതിയിലേക്ക് മാറ്റിവെക്കുന്നത് അബദ്ധമാകും. കൂടുതല് പേര് അപേക്ഷിക്കുന്ന പരീക്ഷയായതിനാല് അവസാനഘട്ടത്തില് അപേക്ഷകരുടെ വന്‍തിരക്കായിരിക്കും. വെബ്‌സൈറ്റ് ജാമാകുന്നതുള്‍പ്പെടെയുള്ള പ്രശ്‌നങ്ങള്‍ക്ക് ഇത് ഇടയാക്കും. അവസരം നഷ്ടമാവുകയും ചെയ്യും.\n* സ്വന്തം ജില്ലയില്‍ത്തന്നെ അപേക്ഷിക്കുന്നതാവും ഉചിതം. ഇവര്‍ക്ക് ഗ്രേസ് മാര്‍ക്ക് ലഭിക്കുമെന്നത് കണക്കിലെടുക്കണം. അപേക്ഷകര് കുറവുള്ള ജില്ലകളില് നിയമനവും താരതമ്യേന കുറവാണ്. ജില്ലാതലത്തില് നടക്കുന്ന പരീക്ഷയായതിനാല് ഒന്നിലേറെ ജില്ലകളിലേക്ക് അപേക്ഷിച്ചാല് അയോഗ്യരാക്കപ്പെടുമെന്നതും പ്രത്യേകം ശ്രദ്ധിക്കുക.\n* അപേക്ഷിച്ചു കഴിഞ്ഞാല് പരീക്ഷയ്ക്ക് മൂന്നുമുതല് ഏഴുമാസം വരെ സമയം ലഭിക്കും. സമയം പാഴാക്കാതെ പരിശീലനം തുടങ്ങാന് പ്രത്യേകശ്രദ്ധവേണം. ഈ കാലയളവില് മനസ്സിരുത്തി പഠിച്ചാല് മുന്നിലെത്താവുന്നതേയുള്ളൂ.\n* ഒബ്ജക്ടീവ് മാതൃകയില് മലയാളത്തിലായിരിക്കും ചോദ്യക്കടലാസ്. ആകെ നൂറു ചോദ്യങ്ങള്, നൂറുമാര്‍ക്ക്. പൊതുവിജ്ഞാനം (50 ചോദ്യം), ഗണിതം/ മാനസികശേഷി പരിശോധന (20 മാര്‍ക്ക്), ജനറല് ഇംഗ്ലീഷ് (20), മലയാളം (10) എന്നിങ്ങനെയാവും പരീക്ഷാഘടന.\n* പൊതുവിജ്ഞാനത്തിനാണ് പരീക്ഷയില് പ്രാമുഖ്യം. അതുകൊണ്ടുതന്നെ ഈ ഭാഗത്തിന് നല്ല പ്രാധാന്യം കൊടുക്കണം. കൈയില് കിട്ടിയ എന്തും വാരിവലിച്ച് വായിച്ചാല് സമയംപോകും, എങ്ങുമെത്തുകയുമില്ല. മുന്‍വര്‍ഷങ്ങളിലെ ചോദ്യക്കടലാസുകള് പരിശോധിക്കുക. ഏതൊക്കെ മേഖലകളില്‍നിന്നുള്ള ചോദ്യങ്ങളാണ് പതിവായി വരാറുള്ളതെന്ന് ശ്രദ്ധിക്കുക. കേരളം, ഇന്ത്യ, ലോകം, അടിസ്ഥാനശാസ്ത്രം, ആനുകാലികം തുടങ്ങിയ ഭാഗങ്ങളില് നിന്നായിരിക്കും ഭൂരിഭാഗം ചോദ്യങ്ങളും. ആനുകാലിക സംഭവങ്ങള്‍ക്ക് സമീപകാല പി.എസ്.സി. പരീക്ഷയില് പ്രാധാന്യം കൂടിവരുന്നതായി കാണുന്നുണ്ട്.\n* ഗണിതശാസ്ത്രത്തില് ഏഴാം ക്ലാസ്സുവരെയുള്ള ഗണിതക്രിയകള്‍ക്കായിരിക്കും പ്രാധാന്യം. ചെയ്തു പരിശീലിക്കുകതന്നെ വേണം. മാനസികശേഷി പരിശോധനയുടെ പരിശീലനത്തിന് പഴയ ചോദ്യപ്പേപ്പറുകളില്‍നിന്ന് തുടങ്ങുകയാവും ഉചിതം. ഇത്തരം മത്സരപ്പരീക്ഷകളെഴുതി പരിചയമുള്ളവരുടെ സഹായം തേടുകയുമാവാം. മനസ്സിരുത്തിയാല് ഇരുപതില് ഇരുപതു മാര്‍ക്കും നേടാവുന്ന ഭാഗമാണിതെന്നോര്‍ക്കുക.\n* സ്‌കൂള് തലത്തിലുള്ള വ്യാകരണക്രിയകളും പദസമ്പത്തുമൊക്കെയാണ് ഇംഗ്ലീഷ് വിഭാഗത്തില് ചോദിക്കുക. പഴയ ചോദ്യമാതൃകകള് നോക്കി പരിശീലിക്കുക.\n* മലയാളം വിഭാഗത്തെയും നിസ്സാരമായി തള്ളരുത്. പഴയ ചോദ്യങ്ങള് പരമാവധി ശേഖരിച്ച് പരിശീലിക്കണം. ഉയര്‍ന്ന റാങ്കുവേണമെങ്കില് മലയാളത്തില് ഒരു മാര്‍ക്കുപോലും നഷ്ടമാകാതിരിക്കാന് ശ്രദ്ധിക്കുക.\nമുന്‍കാലത്തേതില്‍നിന്ന് വ്യത്യസ്തമായി ഇക്കുറി എല്.ഡി.സി. വിജ്ഞാപനം വളരെ നേരത്തേയാണ് പ്രസിദ്ധീകരിക്കുന്നത്. ഇത് നിലവിലുള്ള റാങ്ക് ലിസ്റ്റിനെ യാതൊരുതരത്തിലും ബാധിക്കില്ലെന്നാണ് പി.എസ്.സി. അധികൃതര് പറയുന്നത്. ഇപ്പോഴത്തെ റാങ്ക്‌ലിസ്റ്റിന്റെ മൂന്നുവര്‍ഷകാലാവധി 2015 മാര്‍ച്ച് 30-നാണ് അവസാനിക്കുന്നത്. പിറ്റേന്നുതന്നെ പുതിയ റാങ്ക് ലിസ്റ്റ് നിലവില് വരത്തക്കവിധമാണ് പരീക്ഷാ നടപടികള് പുരോഗമിക്കുന്നത്.\nഅതായത് റാങ്ക് പട്ടിക നീട്ടുന്നതിന്റെ ആനുകൂല്യം നിലവിലുള്ള ലിസ്റ്റിന് ലഭിക്കില്ലെന്ന് അര്‍ഥം. പുതിയ ഉദ്യോഗാര്‍ഥികള്‍ക്ക് അവസരം ലഭിക്കുകയെന്നതാണ് ഇതിലൂടെ ലക്ഷ്യമിടുന്നത്.\nഎന്നാല് നിലവിലുള്ള റാങ്ക് ലിസ്റ്റില്‍നിന്ന് കാര്യമായ നിയമനം നടക്കാത്തത് ഉദ്യോഗാര്‍ഥികള്‍ക്കിടയില് ആശങ്കവിതയ്ക്കുന്നുണ്ട്. 14 ജില്ലകളിലായി നിലവിലുള്ള ലിസ്റ്റില് മൊത്തം 56,706 പേരാണുള്ളത്. ഇതില് ഇതുവരെ നിയമനം ലഭിച്ചത് നാലായിരത്തോളം പേര്‍ക്കുമാത്രമാണ്. മുന്‍ലിസ്റ്റുകളുടെ കാലാവധി നീട്ടിയതും മറ്റുമാണ് കാര്യങ്ങള് ഏറെ വഷളാക്കിയത്.\nഅടുത്ത രണ്ടു വര്‍ഷത്തിനുള്ളില് സര്‍ക്കാര് സര്‍വീസില്‍നിന്ന് വിരമിക്കുന്നവരുടെ എണ്ണം പരിമിതമാണെന്ന കാര്യംകൂടി കണക്കിലെടുക്കുമ്പോള് നിലവിലുള്ള റാങ്ക് ലിസ്റ്റില്‍നിന്ന് നിയമനം ലഭിക്കുന്നവരുടെ എണ്ണം മുന്‍കാലങ്ങളെ അപേക്ഷിച്ച് കുറവായിരിക്കുമെന്നാണ് സൂചന.


Hima Shankar says Bed with acting package exists in Malayalam cinema - Malayalam Filmibeat\n| Updated: Friday, August 11, 2017, 8:44 [IST]\nകൊച്ചി: മലയാള സിനിമയില് കാസ്റ്റിങ് കൗച്ച് അഥവാ അഭിനയിക്കാന് അവസരം കിട്ടാന് ലൈംഗികമായി വഴങ്ങണമെന്നകാര്യം ഉണ്ടോ ഇല്ലയോ എന്നതിനെക്കുറിച്ച് ചര്‍ച്ച നടക്കുകയാണ്. മലയാള സിനിമാ മേഖലയില് ഇങ്ങനെയൊന്നില്ലെന്ന് ചിലര് പറയുമ്പോള് ഉണ്ടെന്ന് മറ്റു ചിലരും പറയുന്നു. സിനിമയില് തന്നെയുള്ളവര് വ്യത്യസ്ത അഭിപ്രായം പറയുമ്പോള് പ്രേക്ഷകരും രണ്ടുതട്ടിലാണ്.\nവിഷയത്തില് ഏറ്റവും ഒടുവില് പ്രതികരിച്ചിരിക്കുന്നത് സിനിമാ നാടക വേദികളകളിലെ സജീവ സാന്നിധ്യമായ നടി ഹിമ ശങ്കര് ആണ്. മലയാള സിനിമയില് ലൈംഗിക ചൂഷണമുണ്ടെന്നുതന്നെയാണ് ഹിമ പറയുന്നത്. തന്നോടുതന്നെ ചിലര് ഇക്കാര്യം ആവശ്യപ്പെട്ടിരുന്നതായും നടി പറയുന്നുണ്ട്. ബെഡ് വിത്ത് ആക്ടിങ് എന്നറിയപ്പെടുന്ന പാക്കേജ് സംവിധാനം മലയാള സിനിമയിലുണ്ടെന്നാണ് ഹിമയുടെ വെളിപ്പെടുത്തല്.\nസ്‌കൂള് ഓഫ് ഡ്രാമയിലെ തന്റെ പഠനകാലത്തുതന്നെ ഇത്തരമൊരു ഓഫര് തനിക്ക് ലഭിച്ചിരുന്നു. ബെഡ് വിത്ത് ആക്ടിങ് എന്നായിരുന്നു അതെന്താണെന്ന് വിളിച്ചയാളോടു തന്നെ ചോദിച്ചപ്പോള് മറുപടി. സമ്മതമാണെങ്കില് അവസരം നല്‍കാമെന്നു പറഞ്ഞു. ഇത്തരത്തില് സമീപിച്ച മൂന്നു പേരോട് പറ്റില്ല എന്നു പറഞ്ഞതോടെ മറ്റാരും തന്നെ സമീപിച്ചിട്ടില്ലെന്നും നടി പറഞ്ഞു. സര്‍വോപരി പാലാക്കാരന് എന്ന ചിത്രത്തിന്റെ പ്രചാരണത്തിന്റെ ഭാഗമായി വാര്‍ത്താ സമ്മേളനത്തിനെത്തിയപ്പോഴായിരുന്നു നടി തുറന്നു സംസാരിച്ചത്. ആണ് മേല്‍ക്കായ്മാ മനോഭാവം മലയാള സിനിമയിലുമുണ്ടെന്നും സ്ത്രീകള് സ്വന്തം അഭിപ്രായം തുറന്നു പറയണമെന്ന് സമൂഹത്തില് എല്ലാവരും പരസ്യമായി ആവശ്യപ്പെടുന്നുണ്ടെന്നും നടി വാര്‍ത്താ സമ്മേളനത്തില് പറഞ്ഞു.\nRead more about: hima shankar malayalam movie ഹിമ ശങ്കര് സിനിമ നടി മലയാളം\nhima shankar says Bed with acting package exists in Malayalam cinema


കമ്പിൽ മോപ്പിള എച്ച് എസ്സ്/സയൻസ് ക്ലബ്ബ്-17 - Schoolwiki\nകമ്പിൽ മോപ്പിള എച്ച് എസ്സ്/സയൻസ് ക്ലബ്ബ്-17\nകുട്ടികളിൽ ശാസ്ത്രാഭിരുചിയും ശാസ്ത്ര ബോധവും വളർത്തുക എന്ന ലക്ഷ്യത്തോടെ സ്ക്കൂളിൽ സയൻസ് ക്ലബിന്റെ ആഭിമുഖ്യത്തിൽ വിവിധ പരിപാടികൾ സംഘടിപ്പിച്ചു വരുന്നു. അദ്ധ്യയന വർഷാരംഭത്തിൽ പൊതുവായി പ്രഖ്യാപിക്കുന്ന പ്രവർത്തനത്തിൽ പങ്കാളികളാവുന്നവരെയാണ് ക്ലബംഗങ്ങളായി ചേർക്കുക. ശാസ്ത്ര പ്രാധാന്യമുള്ള ദിനങ്ങളുടെ ആചരണം ,ബോധവത്കരണ ക്ലാസുകൾ ,പ്രദർശനങ്ങൾ ,പഠന പ്രോജക്ടുകൾ എന്നിങ്ങനെ വൈവിധ്യമാർന്ന പരിപാടികൾ ക്ലബ് സംഘടിപ്പിക്കുന്നു. ഒരു ശാസ്ത്രാധ്യാപകൻ കൺവീനറും കുട്ടികളിൽ നിന്നും തെരഞ്ഞെടുക്കപ്പെട്ട ഭരണ സമിതിയുമാണ് പ്രവർത്തനങ്ങൾക്ക് നേതൃത്വം നൽകുന്നത്. പ്രധാനാധ്യാപകന്റെയും മറ്റു അധ്യാപകരുടെയും പ്രോത്സാഹനവും നിർദേശങ്ങളും പ്രവർത്തനങ്ങൾക്ക് പിൻബലമേകുന്നു.ഫോട്ടോസ് കാണുവാൻ ഇവിടെ ക്ലിക്ക് ചെയ്യുക\n2019 -2020 അധ്യാ വർഷത്തെ സയൻസ് ക്ലബ്ബിന്റെ രൂപീകരണ യോഗം7-6 -2019 ന് ചേർന്നു.സബ്ജെക്ട് കൺവീനർ അജിത ടീച്ചർ സ്വാഗതം പറഞ്ഞു . ക്ലബ്ബ് കൺവീനർ (HS) അനുഷ ടീച്ചർ സജിത ടീച്ചർ(UP) എന്നിവർ സംസാരിച്ചു. UP വി ഭാഗം സെക്രട്ടറയിയായി മദീഹ മജീദിനെയും (7 B) ജോയന്റ് സെക്രെട്ടറിയയായി ഷഹീമ എൻ.പി.കെ (5D) യും തെഞ്ഞെടുത്തു.\nപ്രവർത്തനങ്ങൾ:- 10 -6 -2019 ന് പീരിയോഡിക് ടേബിൾ വാർഷികത്തോടനുബന്ധിച്ച് ക്വിസ്സ് മത്സരം നടന്നു. ഫാത്തിമ എം.പി. (7B) ഒന്നാം സ്ഥാനവും റന. പി.പി. (7A) രണ്ടാം സ്ഥാനവും നേടി.. വിവിധ്ധ് ക്ലബ്ബുകളുടെ ഉൽഘടനം ജൂൺ 26 ന് ഡോക്ടർ.നിധീഷ് നിർവഹിച്ചു. കുട്ടികൾ വിവിധ കലാ പരിപാടികൾ അവതരിപ്പിച്ചു. 19 -07 -2019 ന് ചാന്ദ്ര ദിനത്തിന്റെ ഭാഗമായി ചാന്ദ്ര ദിന ക്വിസ്സ് നടത്തി. സംഗീത്. പി.(7B) നയന.സി.(6B)എന്നിവർ വിജയികളായി. ചാന്ദ്ര ദിനത്തോടടനുബന്ധിച്ച് ഇന്ത്യയുടെ രണ്ടാമത്തെ ചാന്ദ്ര ദൗത്യമായ ചന്ദ്രയാൻ രണ്ടിന്റെ വീഡിയോ പ്രദർശനം നടന്നു.\n16 -09 -2019 ന് ഓസോൺ ദിനാചനത്തിന്റെ ഭാഗമായി ക്ലാസ്സുകളിൽ ഓസോണിന്റെ പ്രാധാന്യത്തെ കുറിച്ചും സംരക്ഷിക്കേണ്ടതിന്റെ പ്രാധാന്യത്തെ കുറിച്ചും ബോധവൽക്കരണ ക്‌ളാസ്സ് നടത്തി. 1 -10 -2019 ന് ശാസ്ത്ര മേളയുടെ ഭാഗമായി സ്കൂൾ തല ശാസ്ത്ര ക്വിസ്സ് നടത്തി. സംഗീത്. പി.(7B) ഹരികൃഷ്‌ണൻ(7D) എന്നിവർ വിജയികളായി. സ്കൂൾ ശാസ്ത്ര ക്വിസ്സ് വിജയികളെ9-10 -2019 ന് മയ്യിൽ BRC യിൽ വെച്ച് നടന്ന സബ്ജില്ലാ ശാസ്ത്ര ക്വിസ്സിൽ പങ്കെടുപ്പിച്ചു.3-10 -2019 സ്കൂൾ തല ശാസ്ത്ര മേള നടന്നു.. കുട്ടികൾ മികച്ച പ്രകടനം കാഴ്ച വെച്ചു.\nസയൻസ് വിദ്യാർത്ഥികൾക്ക് പ്രയോജനപ്രദമായ രീതിയിലുള്ള മികച്ച സയൻസ് ലാബ് സ്കൂളിൽ ഏർപ്പെടുത്തിയിട്ടുണ്ട്. ശ്രീമതി.ഷീന ലാബ് കൺവീനറായി പ്രവർത്തിച്ചു വരുന്നു.\n"https://schoolwiki.in/index.php?title=കമ്പിൽ_മോപ്പിള_എച്ച്_എസ്സ്/സയൻസ്_ക്ലബ്ബ്-17&oldid=676916" എന്ന താളിൽനിന്നു ശേഖരിച്ചത്\nഈ താൾ അവസാനം തിരുത്തപ്പെട്ടത്: 00:37, 12 നവംബർ 2019.


ആദായനികുതിയില് ഇളവ് | Furthe tax relief announced in the budget - Malayalam Oneindia\n5 min ago ആദ്യം റിസർവ് ബാങ്കിൽ കൈ വെച്ചു, സാമ്പത്തിക മാന്ദ്യത്തിനിടെ എൽഐസിയിലും കയ്യിട്ട് വാരാൻ കേന്ദ്രം!\n5 min ago മലയാളം തൊട്ടുകൂടാത്ത ഭാഷയായി പരിഗണിച്ചാല് അത് ഒരുതരത്തിലും ന്യായീകരിക്കാന് കഴിയില്ല; വിഎസ്\n9 min ago ഒരു തവണ കൂടി സംഭവിച്ചിരുന്നെങ്കില്... പാകിസ്താനെ മന്‍മോഹന് നശിപ്പിക്കുമായിരുന്നു, വെളിപ്പെടുത്തല്\n43 min ago 12 വയസുകാരൻ സ്കൂൾ പ്രിൻസിപ്പാളിനെ കൊലപ്പെടുത്തി; 5,000 രൂപയുടെ ക്വട്ടേഷൻ\nദില്ലി: മൂന്നു ലക്ഷം രൂപ വരെ വാര്‍ഷിക വരുമാനമുള്ളവര്‍ക്ക് ആദായനികുതിയില് 5,000 രൂപയുടെ ഇളവ് പ്രഖ്യാപിച്ചു. ഏപ്രില് 25 ബുധനാഴ്ച ലോക്സഭ പാസാക്കിയ കേന്ദ്ര ബജറ്റിലാണ് ധനമന്ത്രി യശ്വന്ത് സിന്‍ഹ ആദായനികുതിയിലടക്കം പുതിയ ചില ഇളവുകള് പ്രഖ്യാപിച്ചത്. പലിശയില് നിന്നുള്ള വരുമാനത്തിനും നികുതിയിളവ് പ്രഖ്യാപിച്ചിട്ടുണ്ട്.\nകാറുകളുടെയും ഇരുചക്രവാഹനങ്ങളുടെയും ഇറക്കുമതിച്ചുങ്കം 35 ല് നിന്ന് 60 ശതമാനമാക്കി. പ്ലാസ്റ്റിക് പാദരക്ഷകള്‍ക്ക് നാലു ശതമാനം അധിക നികുതി വേണ്ടെന്നു വച്ചു. വിവരസാങ്കേതിക വിദ്യയുടെ പ്രോത്സാഹനത്തിനായി 32 ഇനം യന്ത്രങ്ങള്, ഉപകരണങ്ങള് എന്നിവയ്ക്ക് ഇറക്കുമതിച്ചുങ്കം അഞ്ചു ശതമാനമായി ചുരുക്കി.\nകേന്ദ്രബജറ്റ് പാസാക്കുന്നതിന്റെ അവസാനഘട്ടമായി ലോക്സഭയില് ധനബില് അവതരിപ്പിക്കവേയാണ് ധനമന്ത്രി യശ്വന്ത് സിന്‍ഹ ഇളവുകള് പ്രഖ്യാപിച്ചത്. പ്രത്യക്ഷ നികുതിയിനത്തില് നല്‍കുന്ന ഇളവുകള് സര്‍ക്കാരിന് 1000 കോടി രൂപയുടെ നഷ്ടമുണ്ടാക്കും.\nപുതുതായി പ്രഖ്യാപിച്ച പ്രത്യക്ഷ നികുതി ഇളവുകള്\nശമ്പളക്കാരായ നികുതിദായകര്‍ക്ക് ഇപ്പോള് ഒരു ലക്ഷം രൂപ വരെ വരുമാനത്തിന് 25,000 രൂപയും ഒരു ലക്ഷത്തിനും അഞ്ചു ലക്ഷത്തിനും ഇടയില് വരുമാനത്തിന് 20,000 രൂപയുമാണ് ഇളവു നല്‍കുന്നത്. ഇതില് 1,50,000 രൂപ വരെ വരുമാനത്തിന് ഇളവ് 25,000 രൂപയില് നിന്ന് 30,000 രൂപയാക്കി. 1,50,000 മുതല് മൂന്നു ലക്ഷം വരെ വരുമാനക്കാര്‍ക്ക് ഇളവ് 20,000 രൂപയില് നിന്നും 25,000 രൂപയാക്കി. മൂന്നു ലക്ഷത്തിനു മേല് അഞ്ചു ലക്ഷം വരെ വരുമാനത്തിന് 20,000 രൂപ തന്നെ ഇളവ് തുടരും.\nപലിശയില് നിന്നുള്ള വരുമാനത്തിന് 80-എല് അനുസരിച്ച് 15,000 രൂപ വരെ ഇളവ് നല്‍കിയിരുന്നത് 9,000 രൂപയായി ബജറ്റില് കുറച്ചിരുന്നു. അത് 12,000 രൂപയായി ഉയര്‍ത്തി. സര്‍ക്കാര് സെക്യൂരിറ്റികളിലെ നിക്ഷേപത്തിനുള്ള പലിശയ്ക്കേ ഈ ഇളവ് ലഭിയ്ക്കൂ.\nടി ഡി എസ് പ്രകാരം പലിശയ്ക്ക് 2,500 രൂപ വരം ഇളവ് നല്‍കിയിരുന്നത് 5,000 രൂപയാക്കി.\nആദായ നികുതി റിട്ടേണ് ഫയല് ചെയ്യുന്നതിന് കോര്‍പറേറ്റ് മേഖലയ്ക്ക് ഒക്ടോബര് 31 വരെയും അല്ലാത്തവര്‍ക്ക് ജൂലൈ 31 വരെയും സമയം നിശ്ചയിച്ചിരുന്നു. കോര്‍പറേറ്റ് മേഖലയില് അല്ലാത്ത സ്റ്റാറ്റ്യൂട്ടറി ഓഡിറ്റിങ് നടക്കുന്നവര്‍ക്കും ഇനി ആദായനികുതി ഫയല് റിട്ടേണ് ചെയ്യാനുള്ള സമയം ഒക്ടോബര് 31 ആയിരിക്കും.\nപ്രതിവര്‍ഷം 10 ലക്ഷം രൂപ വരെ വരുമാനമുള്ള ചാരിറ്റബിള്‍ട്രസ്റ്റുകള് അവയുടെ അക്കൗണ്ടുകള് പത്രത്തില് പ്രസിദ്ധപ്പെടുത്തണമെന്ന് ബജറ്റില് നിഷ്കര്‍ച്ചിരുന്നു. 10 ലക്ഷം രൂപയെന്നത് ഒരു കോടി രൂപയാക്കി ഉയര്‍ത്തി.\nവരുമാനം കൂട്ടിവയ്ക്കുന്നതില് 10(23 സി) പ്രകാരം ഫണ്ടുകള്‍ക്ക് നല്‍കി വന്ന ഇളവുകള് മേലില് സെക്ഷന് 11 പ്രകാരം ചാരിറ്റബിള് സ്ഥാപനങ്ങള്‍ക്ക് നല്‍കിവരുന്ന ഇളവുകള്‍ക്ക് തുല്യമായി പരിഗണിക്കും. ഇവര്‍ക്ക് സമയപരിധി കൂടാതെ വരുമാനത്തിന്റെ 25% വരെ കൂട്ടി വയ്ക്കാം. 25 ശതമാനത്തില് കൂടുതല് വരുമാനം അഞ്ചു വര്‍ഷം വരെ മാത്രമേ കൂട്ടിവയ്ക്കാന് കഴിയൂ.\nകയറ്റുമതിക്കാര് നിലവിലുള്ള വ്യവസ്ഥകള് പ്രകാരം ഒരു വര്‍ഷത്തെ വരുമാനത്തിന്റെ 40% ആ വര്‍ഷം തന്നെ നല്‍കണം. അടുത്ത മൂന്നു വര്‍ഷങ്ങളില് ഇത് 60, 80,100 എന്ന നിരക്കില് നല്‍കുകയും വേണം. ഇത് ആദ്യ വര്‍ഷം 30%, തുടര്‍ന്നുള്ള വര്‍ഷങ്ങളില് 50,70, 100 എന്ന നിരക്കില് മാറ്റി.\nസ്റ്റോക്ക് എക്സ്ചേഞ്ചുകള് കമ്പനികളാക്കുന്നതിന്റെ ഭാഗമായി ആസ്തികള് കൈമാറുമ്പോള് മൂലധനനേട്ട നികുതി ഒഴിവാക്കി.\nപരോക്ഷ നികുതിയില് വരുത്തിയിരിക്കുന്ന പ്രധാന ഇളവുകള്\nവിവരസാങ്കേതിക വിദ്യയുടെ പ്രോത്സാഹനത്തിനായി 32 ഇനം യന്ത്രങ്ങള്, ഉപകരണങ്ങള് എന്നിവയ്ക്ക് ഇറക്കുമതിച്ചുങ്കം അഞ്ചു ശതമാനമായി ചുരുക്കി.\nഉപയോഗിച്ച കാറുകള്, ഇരുചക്രവാഹനങ്ങള് എന്നിവയുടെ ഇറക്കുമതിച്ചുങ്കം ബജറ്റില് 105 ശതമാനം വരെ വര്‍ദ്ധിപ്പിച്ചിരുന്നു. എന്നാല്, പുതിയ കാറുകള്, ഇരുചക്രവാഹനങ്ങള് എന്നിവയുടെ പൂര്‍ണനിര്‍മിത യൂണിറ്റുകള് (സി ബി യു) ഇറക്കുമതി ചെയ്യുന്നതിനും ചുങ്കം വര്‍ദ്ധിപ്പിക്കണമെന്ന് കേന്ദ്രവ്യാപാര മന്ത്രാലയം ശുപാര്‍ശ ചെയ്തിരുന്നു. അതു പ്രകാരം ഇവയ്ക്ക് കസ്റ്റംസ് ഡ്യൂട്ടി 35 ശതമാനത്തില് നിന്ന് 60 ശതമാനമാക്കി.\n125 രൂപ വരെയുള്ള പ്ലാസ്റ്റിക് പാദരക്ഷകള്‍ക്ക് നാലു ശതമാനം എക്സൈസ് ലെവി ഏര്‍പ്പെടുത്തിയത് ഉപേക്ഷിച്ചു.\nബ്രാന്‍ഡ് നെയിമുകളുള്ള റെഡിമെയ്ഡ് തുണിത്തരങ്ങളുടെ ഇറക്കുമതിക്ക് 16% ചുങ്കം ഏര്‍പ്പെടുത്തിയത് മറ്റ് എല്ലാവിധ തുണികളുടെ ഇറക്കുമതിക്കും കൂടി ബാധകമാക്കി. എന്നാല്, മഴക്കോട്ടുകള്, അടിവസ്ത്രങ്ങള്, തുണികളുടെ അലങ്കാരസാധനങ്ങള് എന്നിവയെ ഇതില് നിന്നൊഴിവാക്കി.\nവനസ്പതി നിര്‍മാണരംഗത്തെ പീഡിത യൂണിറ്റുകള്‍ക്ക് അസംസ്കൃത പാമോയില് 55ശതമാനം സൗജന്യനിരക്കില് ഇറക്കുമതി ചെയ്യാമെന്ന വ്യവസ്ഥ റദ്ദാക്കി.\nടെലികോം ഉപകരണങ്ങളുടെ ഘടകങ്ങളില്‍പ്പെട്ടവയ്ക്ക് ഇറക്കുമതിച്ചുങ്കം 15 ല് നിന്ന് അഞ്ചുശതമാനമാക്കി.\nകൂടുതൽ union budget വാർത്തകൾ\nunion budget madhava rao scindia


ഫിറോസിന്റെ റോഡ് ഷോയില് കത്വ കേസ് അഭിഭാഷക ദീപികയും; ഫണ്ട് തിരിമറി ആരോപണത്തിന് മറുപടി |PK Firos road show Deepika Rajawat\nHome News Kerala ഫിറോസിന്റെ റോഡ് ഷോയില് കത്വ കേസ് അഭിഭാഷക ദീപികയും; ഫണ്ട് തിരിമറി ആരോപണത്തിന് മറുപടി\nമലപ്പുറം: ഫണ്ട് തിരിമറി ആരോപണം മറികടക്കാന് താനൂരിലെ ലീഗ് സ്ഥാനാര്‍ഥി പി കെ ഫിറോസിന്റെ പൂഴിക്കടകന്. തനിക്കെതിരായ ആരോപണത്തിലെ പ്രധാന തുരുപ്പ് ചീട്ടായിരുന്ന കത്വ കേസ് അഭിഭാഷക ദീപിക സിങ് രജാവത്തിനെ പ്രചാരണ പരിപാടിയില് പങ്കെടുപ്പിച്ചാണ് ഫിറോസ് വിമര്‍ശകരുടെ വായടപ്പിക്കാന് ശ്രമിക്കുന്നത്.\nകൂറ്റന് റോഡ് ഷോ നടത്തിയാണ് ദീപിക ഫിറോസിനായി രംഗത്തെത്തിയത്. ഫിറോസിനെതിരെ ഭരണ പക്ഷം കത്വ ഫണ്ട് തിരിമറി ആരോപണം വലിയ ചര്‍ച്ചയാക്കി മാറ്റിയിരുന്നു. കത്വയില് പീഡനത്തിനിരയായി മരിച്ച പെണ്‍കുട്ടിയുടെ കുടുംബത്തെ സഹായിക്കാനായി പിരിച്ചെടുത്ത തുക യൂത്ത് ലീഗ് പ്രസിഡന്റ് പി.കെ.ഫിറോസിന്റെ നേതൃത്വത്തില് വകമാറ്റിയെന്നായിരുന്നു പരാതി. ആരോപണം ശരിവയ്ക്കുന്ന രീതിയില് ദീപിക ചാനലുകളില് വന്ന് അഭിപ്രായം പ്രകടിപ്പിക്കുകയും ചെയ്തിരുന്നു.\nയൂത്ത് ലീഗിന് അകത്ത് നിന്ന് തന്നെയാണ് ഫണ്ട് തിരിമറി സംബന്ധിച്ച ആരോപണം പൊങ്ങിവന്നത്. യൂത്ത് ലീഗ് ദേശീയ വൈസ് പ്രസിഡന്റ് മുഈനലി ശിഹാബ് തങ്ങള് ഉള്‍പ്പെടെയുള്ളവര് വിമര്‍ശനം ശരിവച്ചത് പാര്‍ട്ടിയെ വലിയ പ്രതിസന്ധിയില് അകപ്പെടുത്തിയിരുന്നു. ഈ സാഹചര്യത്തിലാണ് കത്വ കേസിലെ അഭിഭാഷകര്‍ക്ക് വന്‍തുക ചെലവിട്ടതായി യൂത്ത് ലീഗ് കണക്ക് വെളിപ്പെടുത്തിയത്. എന്നാല്, കേസിലെ ഇരയ്ക്ക് വേണ്ടി സര്‍ക്കാര് അഭിഭാഷകരാണ് വാദിച്ചതെന്നും യൂത്ത് ലീഗ് പറഞ്ഞ കണക്ക് ശരിയല്ലെന്നും ദീപിക വെളിപ്പെടുത്തിയിരുന്നു.\nPrevious articleപൊതുസ്ഥലത്ത് സദാചാര വിരുദ്ധ പ്രവര്‍ത്തനം; 11 സ്ത്രീകള് ഉള്‍പ്പെടെ 16 പ്രവാസികള് അറസ്റ്റില്\nNext articleലുലുമാളിലെ ട്രോളിയില് തോക്കും വെടിയുണ്ടകളും ഉപേക്ഷിച്ച നിലയില്; കത്തില് സമുദായ രാഷ്ട്രീയ നേതാക്കളുടെ പേരുകള്


ഭാര്യയെ കൊലപ്പെടുത്താന് കാമുകിയെ കൈയില് ജ്യൂസുമായി പറഞ്ഞയച്ചു, നാടിനെ നടുക്കി ഒരു ടെക്കി കൊലപാതകം നടപ്പിലാക്കിയത് കാമുകി | Daily Indian Herald\nMay 6, 2019 5:14 am By : Admin Herald\nന്യൂഡല്‍ഹി: ഭാര്യയെ കൊന്നതിനു പിന്നിൽ ഭർത്താവിന്റെ ബുദ്ധി ത്താവിന്റെ ബുദ്ധി, നടപ്പിലാക്കിയത് കാമുകിയും .നാടിനെ നടുക്കിയ സംഭവം ന്യൂഡല്‍ഹിയിലാണ്. പൂജ റായിയെന്ന പെണ്‍കുട്ടിയെയാണ് ഭര്‍ത്താവും കാമുകിയും ചേര്‍ന്ന് ക്രൂരമായി കൊലപ്പെടുത്തിയത്. സംഭവത്തില് ടെക്കിയായ രാഹുല് കുമാര് മിശ്രയെയും കാമുകി പത്മ തിവാരിയെയും പോലീസ് അറസ്റ്റ് ചെയ്തു. രാഹുലും പത്മയും സ്‌കൂളില് ഒരുമിച്ചായിരുന്നു പഠിച്ചിരുന്നത്. ഇരുവരും അടുത്ത സുഹൃത്തുക്കളായിരുന്നു.\nപിന്നീട് തുടര്‍പഠനത്തിനായി വ്യത്യസ്ത കോളേജുകളില് ചേര്‍ന്നതോടെ ഇരുവരും തമ്മില് യാതൊരു ബന്ധവുമില്ലാതായിരുന്നു. എന്നാല്, 2015ഓടെ സ്‌കൂളില് പഠിച്ചിരുന്ന സുഹൃത്തുക്കളുടെ വാട്സ്ആപ്പ് ഗ്രൂപ്പ് വഴി ഇരുവരും തമ്മില് വീണ്ടും അടുത്ത ബന്ധത്തിലായി. അധികം വൈകാതെ ഇരുവരും പ്രണയത്തിലായി. അതേസമയം, ഇരുവരുടെയും ബന്ധം വീട്ടുകാര് അംഗീകരിച്ചില്ല.\n2017ല് രാഹുല് പൂജയെ വിവാഹം ചെയ്തു. എന്നാല് രാഹുലും പത്മയും തമ്മിലുള്ള ബന്ധം വിവാഹശേഷവും തുടര്‍ന്നു. പത്മയുമായുള്ള ബന്ധത്തെ ചൊല്ലി രാഹുലും പൂജയും തമ്മില് വഴക്കിട്ടിരുന്നു. തുടര്‍ന്ന് ഒരുമിച്ച് ജീവിക്കാനായി ഭാര്യയെ കൊലപ്പെടുത്താന് രാഹുല് പത്മയുമായി തീരുമാനിക്കുന്നത്. തുടര്‍ന്ന് പത്മയുടെ കമ്പനിയില് പൂജയ്ക്ക് ജോലി ശരിയാക്കാനെന്ന വ്യജേന റെസ്യൂമെ വാങ്ങാനായി പത്മ രാഹുലിന്റെ വീട്ടിലെത്തി.\nരണ്ട് പാക്കറ്റ് ജ്യൂസുമായാണ് പത്മ പൂജയെ കാണാനെത്തിയത്. പത്മ നല്‍കിയ ജ്യൂസ് കുടിച്ച പൂജയ്ക്ക് അസ്വസ്ഥത അനുഭവപ്പെടുകയും ഛര്‍ദിക്കുകയും ചെയ്തു. തുടര്‍ന്ന് അവശയായ പൂജയെ പത്മ തല തറയിലിടിച്ചും ശ്വാസം മുട്ടിച്ചും കൊലപ്പെടുത്തുകയായിരുന്നു. പൂജയെ കൊന്നശേഷം ആത്മഹത്യയാണെന്ന് തെറ്റിധരിപ്പിക്കാനായി ആത്മഹത്യാക്കുറിപ്പും മൃതദേഹത്തിനു സമീപം വെച്ചു. മൃതദേഹം പോസ്റ്റുമോര്‍ട്ടം ചെയ്തതിലൂടെയാണ് കൊലപാതകമാണെന്ന് കണ്ടെത്തിയത്.